'ബ്യൂട്ടീ...'; അത്യപൂര്‍വ്വയിനത്തില് പെട്ട പാമ്പിനെ കണ്ടുകിട്ടിയ സന്തോഷം... | rare kind of red snake found in uttar Pradesh\nഅത്രയും അപൂര്‍വ്വമായി മാത്രം മനുഷ്യരുടെ കാഴ്ചാപരിധിയില് പതിയുന്നവയാണേ്രത ഇവ. ജീവനക്കാരില് ആരോ ഒരാള് തന്റെ മൊബൈല് ഫോണില് പകര്‍ത്തിയ 'റെഡ് സ്‌നേക്കി'ന്റെ ചിത്രം ഇപ്പോള് ട്വിറ്ററില് വൈറലായിക്കൊണ്ടിരിക്കുകയാണ്. കാഴ്ചയ്ക്കുള്ള ഭംഗി തന്നെയാണ് ആളുകള് വീണ്ടും വീണ്ടും പറഞ്ഞുകൊണ്ടിരിക്കുന്നത്. 'ബ്യൂട്ടീ..' എന്നും 'ക്യൂട്ടീ...' എന്നുമെല്ലാമാണ് പലരും ഇതിനെ സ്‌നേഹപൂര്‍വ്വം വിളിക്കുന്നത് തന്നെ\nDudhwa National Park, First Published Jun 30, 2020, 7:21 PM IST\nഅത്യപൂര്‍വ്വമായി മാത്രം കാണപ്പെടുന്ന 'റെഡ് സ്‌നേക്ക്' വിഭാഗത്തില്‍പ്പെടുന്ന പാമ്പിനെ കണ്ടുകിട്ടിയ സന്തോഷത്തിലാണ് ഉത്തര്‍പ്രദേശിലെ ദുദ്വ നാഷണല് പാര്‍ക്കിലെ ജീവനക്കാര്. രണ്ട് ദിവസം മുമ്പാണ് ശക്തമായ മഴയ്ക്ക് ശേഷം സ്റ്റാഫ് കോട്ടേജിന്റെ പരിസരത്ത് വച്ച് പാമ്പിനെ കണ്ടുകിട്ടിയത്.\nപേരില് സൂചിപ്പിക്കും പോലെ തന്നെ നിറം തന്നെയാണ് ഈ പാമ്പിന്റെ ഏറ്റവും വലിയ പ്രത്യേകത. ചുവപ്പും ഓറഞ്ചും കലര്‍ന്ന തെളിച്ചമുള്ള നിറമാണ് ഇതിന്റേത്. മറ്റ് വിഭാഗങ്ങളില് പെട്ട പാമ്പുകളില് നിന്ന് ഒറ്റക്കാഴ്ചയില് തന്നെ ഇത് വ്യത്യസ്തമാകുന്നതും ഈ നിറം കൊണ്ടും ഭംഗി കൊണ്ടുമാണ്.\nപൊതുവില് അത്ര അപകടകാരിയല്ലത്രേ ഇയാള്. ചെറുജീവികളേയും മറ്റും ഭക്ഷിച്ച് ആളനക്കമില്ലാത്തയിടങ്ങളില് കൂടിക്കോളും. 1936ലാണ് ദുദ്വയില് ആദ്യമായി ഈ ഇനത്തില് പെട്ട പാമ്പിനെ കണ്ടെത്തുന്നത്. ശേഷം നീണ്ട 82 വര്‍ഷങ്ങള്‍ക്കിപ്പുറം കഴിഞ്ഞ വര്‍ഷമാണ് ഇതേ ഇനത്തില്‍പ്പെടുന്ന ഒരു പാമ്പിനെ വീണ്ടും കണ്ടെത്താനായത്.\nഅത്രയും അപൂര്‍വ്വമായി മാത്രം മനുഷ്യരുടെ കാഴ്ചാപരിധിയില് പതിയുന്നവയാണത്രേ ഇവ. ജീവനക്കാരില് ആരോ ഒരാള് തന്റെ മൊബൈല് ഫോണില് പകര്‍ത്തിയ 'റെഡ് സ്‌നേക്കി'ന്റെ ചിത്രം ഇപ്പോള് ട്വിറ്ററില് വൈറലായിക്കൊണ്ടിരിക്കുകയാണ്. കാഴ്ചയ്ക്കുള്ള ഭംഗി തന്നെയാണ് ആളുകള് വീണ്ടും വീണ്ടും പറഞ്ഞുകൊണ്ടിരിക്കുന്നത്. 'ബ്യൂട്ടീ..' എന്നും 'ക്യൂട്ടീ...' എന്നുമെല്ലാമാണ് പലരും ഇതിനെ സ്‌നേഹപൂര്‍വ്വം വിളിക്കുന്നത് തന്നെ.\nഇതുപോലുള്ള നിരവധി ജൈവവൈവിധ്യങ്ങളുടെ കേന്ദ്രമാണ് ദുദ്വ നാഷണല് പാര്‍ക്ക് എന്നാണ് ജീവനക്കാരുടെ അവകാശവാദം. എന്തായാലും അത്യപൂര്‍വ്വയിനത്തില് 'റെഡ് സ്‌നേക്കി'ന്റെ ചിത്രം ശ്രദ്ധിക്കപ്പെട്ടതോടെ പാര്‍ക്കിലെ ജീവനക്കാരും ആകെ സന്തോഷത്തിലാണ്.\nAlso Read:- 'സൂം' ചെയ്ത ഫോട്ടോയില് കാണുന്ന ജീവിയെ കണ്ടുപിടിക്കാമോ?...\nLast Updated Jun 30, 2020, 7:33 PM IST


ഹൈവേയിൽ കറൻസി നോട്ടുകളുടെ പെരുമഴ ; വിഡിയോ വൈറൽ\nറോഡിലേക്ക് ചിതറിയ നോട്ടുകൾ വാരികൂട്ടാൻ ഡ്രൈവർമാർ ഇറങ്ങിയതോടെ ഹൈവേയിൽ വൻ ഗതാഗതക്കുരുക്ക് . യു.എസിലെ സൗത്ത് കലിഫോർണിയയിൽ തിരക്കുള്ള ഹൈവേയിലാണ് ഞെട്ടിക്കുന്ന സംഭവം .വെള്ളിയാഴ്ച രാവിലെ ഒമ്പതോടെയാണ് വാഹനത്തിൽ നിന്നും പണം റോഡിലേക്ക് ചിതറിയത്.\nസാന്‍റിയാഗോയിലെ ഫെഡറൽ ഡെപോസിറ്റ് ഇൻഷുറൻസ് കമ്പനിയിലേക്കുള്ള പണവുമായി പോവുകയായിരുന്നു വാഹനം. ഗ്രില്ലുകൾ അടക്കം സുരക്ഷാ സംവിധാനങ്ങളുള്ള വാഹനത്തിന്‍റെ ഡോർ സഞ്ചാരത്തിനിടെ തുറന്നതാണ് നോട്ടുകൾ റോഡിലേക്ക് പ്രവഹിക്കാൻ കാരണം . പണം നിറച്ച നിരവധി ബാഗുകൾ പൊട്ടി നോട്ടുകൾ റോഡിലേക്ക് ചിതറിത്തെറിക്കുകയായിരുന്നു .\nഇത് കണ്ട ആളുകൾ വാഹനങ്ങൾ നടുറോട്ടിൽ നിർത്തി പണം വാരിക്കൂട്ടുന്ന ദൃശ്യങ്ങൾ സമൂഹമാധ്യമങ്ങളിൽ തരംഗമായി . തുടർന്ന് രണ്ട് മണിക്കൂർ ഹൈവേ അടച്ചിടേണ്ടിവന്നിരുന്നു.\nപണം നഷ്ടമായത് സ്ഥിരീകരിച്ച അധികൃതർ പണം കൊണ്ടുപോയവർ തിരികെ നൽകണമെന്ന് അറിയിപ്പ് നൽകിയിരിക്കുകയാണ്. എന്നാൽ , എത്ര പണമാണ് നഷ്ടപ്പെട്ടതെന്ന് വ്യക്തമാക്കിയിട്ടില്ല. അതെ സമയം അധികൃതരുടെ കൈവശം വിഡിയോ ദൃശ്യങ്ങൾ ഉൾപ്പെടെ ഉള്ളതിനാൽ വെള്ളിയാഴ്ച വൈകീട്ട് തന്നെ നിരവധി പേർ പണം മടക്കി നൽകിയിരുന്നു .\nഇന്റർനാഷണൽ ക്രിക്കറ്റ് കൗൺസിൽ സിഇഒ ആയി ജെഫ് അലാർഡിസിനെ നിയമിച്ചു\n29 മത്സ്യത്തൊഴിലാളികളുടെ വായ്പകള്‍ക്ക് 5.19 ലക്ഷം കടാശ്വാസം അനുവദിക്കാന് ശുപാര്‍ശ\nറിസർവ് ബാങ്കിൻ്റെ നടപടി സഹകരണ പ്രസ്ഥാനങ്ങളെ തകർക്കാൻ : വി.ഡി സതീശൻ\nഫോട്ടോഷൂട്ടിന്റെ മറവിൽ മോഡലിനെ പീഡിപ്പിച്ച കേസിൽ ഒരു…\nപോക്സോ കേസിൽ യുവാവിന് 10 വർഷം കഠിനതടവും…\nതൊടുപുഴയിൽ ബസിനുള്ളിൽ കണ്ടക്ടർക്ക്…


സര്‍ഗവേദി സാഹിത്യ ശില്‍പ്പശാല : മലയാളി ആയിരിക്കുന്ന അവസ്ഥ - Radio Heart Beats | Radio Heart Beats\n‘മലയാളി ആയിരിക്കുന്ന അവസ്ഥ’ എന്ന വിഷയത്തെ അധികരിച്ച് മലയാളി സർഗവേദി ശില്പശാല ജൂലൈ 26 ഞായറാഴ്‌ച ന്യൂയോര്‍ക്ക് കേരള സെന്ററില് വച്ച് സര്‍ഗവേദി സംഘടിപ്പിക്കുന്നു. പ്രശസ്‌ത വാഗ്മിയും ,സാഹിത്യകാരനുമായ `സക്കറിയയാണ് മുഖ്യ പ്രഭാഷകൻ. ഉച്ച കഴിഞ്ഞ് രണ്ട് മണിക്കണ് ശില്പശാല ആരംഭിക്കുന്നത്.\nഅറിയപ്പെടുന്ന എഴുത്തുകാരും ,സഹൃദയരും പങ്കെടുക്കുന്ന ഈ ശില്‌പശാലയില് കവിതകളും ,ചെറുകഥകളും അവതരിപ്പിക്കാനുള്ള അവസരം ഉണ്ടായിരിക്കും .\nസക്കറിയയുടെ ‘ഭാസ്കരപട്ടേലരും എന്റെ ജീവിതവും’ എന്ന നോവലൈറ്റ് അടിസ്ഥാനമാക്കി അടൂർ ഗോപാലകൃഷ്ണൻ സംവിധാനംചെയ്ത ചിത്രമാണ് വിധേയൻ. ലൈബ്രറി ഓഫ് കോൺഗ്രസിന്റെ പുസ്തകശേഖരത്തിൽ സകറിയയുടെ പതിമൂന്ന് കൃതികൾ ഉൾപ്പെടുത്തിയിട്ടുണ്ട്. 1979 ൽ അദ്ദേഹത്തിന്റെ ഒരിടത്ത് എന്ന കൃതിക്ക് കേരളസാഹിത്യ അക്കാദമി അവാർഡും 2004 ൽ സഖറിയയുടെ ചെറുകഥകൾ എന്ന കൃതിക്ക് കേന്ദ്ര സാഹിത്യ അവാർഡും ലഭിച്ചിട്ടുണ്ട്.\nകേരളത്തിലെ ഇന്നു ജീവിച്ചിരിക്കുന്ന ഏറ്റവും നിർഭയനായ എഴുത്തുകാരനാണ് സക്കറിയ എന്നു എടുത്തു പറയേണ്ട ആവശ്യമില്ല. തീവ്ര ദേശീയതക്കെതിരെയും മതതീവ്രവാദത്തിനെതിരെയും ഉള്ള സക്കറിയയുടെ ശക്തമായ നിലപാടുകൾസംഘ് പരിവാർ പോലുള്ള സംഘടനകളുടെ രൂക്ഷമായ എതിർപ്പിന് വഴിവെച്ചു. 2010 ജനുവരി 10-ന് പയ്യന്നൂരിൽ വെച്ച് ഒരു പുസ്തക പ്രകാശന ചടങ്ങിനിടയിൽ കമ്മ്യൂണിസ്റ്റ് പാർട്ടിയുടെ ആദ്യകാല നേതൃത്വത്തെ പറ്റി നടത്തിയ പരാമർശങ്ങളെത്തുടർന്ന് ഒരു കൂട്ടം സി. പി. ഐ (എം) പ്രവർത്തകരോ അനുയായികളൊ ആണെന്നു കരുതപ്പെടുന്ന സദസ്യർ സക്കറിയയെ ചോദ്യം ചെയ്യുകയും ശാരീരികാക്രമണത്തിനു മുതിരുകയും ചെയ്തു.


അടങ്ങു കടലേ അടങ്ങ്, അച്ചനാ പറയുന്നത് അടങ്ങ്...!\nഅടങ്ങു കടലേ അടങ്ങ്,...\n12 Dec 2017 8:28 AM GMT\nപ്രിയപ്പെട്ട, ബഹുമാന്യ സഭാ പിതാക്കന്മാർ അറിയാൻ,\nഇപ്പൊ ഇങ്ങനെ ഒക്കെ എഴുതാൻ പാടുണ്ടോ ഇല്ലയോ എന്നൊന്നും എനിക്കറിയാന്മേല. പക്ഷെ ചില ഓർമ്മപ്പെടുത്തലുകൾ അനിവാര്യമാണെന്ന് തോന്നി. കുരിശില് പിടയുന്ന നേരത്തും "കര്‍ത്താവേ ഇവര് ചെയ്യുന്നതെന്താണെന്ന് ഇവര് അറിയുന്നില്ല, ഇവരോടു പൊറുക്കേണമേ"യെന്നു പ്രാര്‍ഥിച്ച ക്രിസ്തുദേവന്റെ പിന്മുറക്കാരല്ലേ നിങ്ങൾ. കർത്താവ് പറഞ്ഞത് പോലെ തന്നെ "നിങ്ങൾ ചെയ്യുന്നതെന്താണെന്ന് നിങ്ങൾ അറിയുന്നില്ല" എന്ന് ഓർമ്മിപ്പിക്കേണ്ടി വരുന്നതിന്റെ ഗതികേട് നിങ്ങൾക്കറിയുമോ?\nപ്രിയപ്പെട്ട പാതിരിമാരേ. ഭിന്നിപ്പുണ്ടാക്കി കലക്കവെള്ളത്തിൽ മുതലെടുക്കാനുള്ള നിങ്ങളുടെ വ്യഗ്രത ഇവിടുത്തെ ജനം കാണുന്നുണ്ട്, അതു മറക്കണ്ട. എന്താണ് നിങ്ങൾ ലക്ഷ്യം വയ്ക്കുന്നത്. സ്വജനത്തിന്റെ ഉന്നമനമോ? അതായിരുന്നെങ്കിൽ ഒരു പതിനാറുവയസ്സുകാരൻ കുഞ്ഞാട് കടലിൽ പോകുന്നതിനു പകരം സ്കൂളിൽ പോയേനെ. അതെങ്ങനെ പഠിക്കാൻ പാടില്ലല്ലോ അല്ലെ, പഠിച്ചാൽ അവർ ശാസ്ത്രീയവും സാമൂഹികവുമായ സംശയങ്ങൾ ഉന്നയിക്കും, നിങ്ങളുടെ പൊള്ളത്തരങ്ങൾ കണ്ടെത്തും,നിങ്ങളെ ചോദ്യങ്ങളുടെ മുൾമുനയിൽ നിർത്തും. നിങ്ങൾ നിങ്ങളുടെ സമൂഹത്തിന് ആവശ്യമായ ആഹാരമെങ്കിലും വാഗ്ദാനം ചെയ്തിരുന്നെങ്കിൽ വറുതിയിൽ കഴിയുന്ന ജനം മുന്നറിയിപ്പ് വകവച്ച് അവനവന്റെ കുടിലിൽ ഇരുന്നേനെ. ഇനിയും വിശാലമായി പറഞ്ഞാൽ നിങ്ങൾക്ക് നിങ്ങളുടെ പള്ളിമുറ്റത്തുള്ള ജനം മാത്രമേ 'സ്വജനം' ആവുകയുള്ളൂ. മറ്റു ജാതിക്കാരനെയോ മതക്കാരനെയോ എന്നല്ല, മറ്റൊരു സഭക്കാരനെപ്പോലും അംഗീകരിക്കാത്ത നിങ്ങളുടെ സ്വജനപ്രേമം എന്റെ കണ്ണ് നിറയ്ക്കുന്നു.\n'അക്കരയ്ക്ക് യാത്ര ചെയ്യും സിയോൺ സഞ്ചാരി ഓളങ്ങൾ കണ്ടുനീ ഭയപ്പെടേണ്ടാ' എന്ന പാട്ട് ഞാൻ ചെറുപ്പത്തിൽ കേട്ടിട്ടുണ്ട്. അത് ഉൽബോധിപ്പിച്ചാണോ നിങ്ങൾ ഇവരെ വീണ്ടും തിരച്ചിലിനായി കടലിൽ ഇറക്കിവിട്ടത്.\nകടലിൽ എന്തോ തളിച്ച് കടൽ ശാന്തമാക്കുന്ന പാതിരിമാരെ കണ്ടു. പാവപ്പെട്ടവർക്ക് പ്രതീക്ഷനൽകാനും ആത്മവിശ്വാസം നൽകാനും നിങ്ങൾ ശ്രമിച്ചോളൂ, നല്ലത്, എന്നാൽ അവരെ വിശ്വാസത്തിന്റെ കവചം ഉടുപ്പിച്ച് കടലിൽ തള്ളരുത്. എന്താണ് നിങ്ങൾ സ്ഥാപിക്കാൻ ശ്രമിക്കുന്നത് മരിച്ചവരെല്ലാം സർക്കാരിന്റെ അനാസ്ഥകൊണ്ട് മരിച്ചു എന്നും രക്ഷപ്പെട്ടവർ നിങ്ങളുടെ പ്രാർഥനകൊണ്ട് രക്ഷപെട്ടു എന്നുമാണോ?\nഇടയ്ക്കൊന്ന് ചോദിച്ചോട്ടെ KL 01 CD 999 എന്ന ഭാഗ്യനമ്പറിനായി എഴുപത്തയ്യായിരം മുടക്കിയ ആ വൈദികന് കർത്താവിനേക്കാൾ വിശ്വാസം സംഖ്യാ ശാസ്ത്രത്തിലാണോ?\nനിങ്ങൾ വിശ്വസിക്കുന്ന ക്രിസ്തുദേവനും ശിഷ്യന്മാരും നിങ്ങളോടരുളി എന്ന് പറയപ്പെടുന്ന ആത്മാർഥത, മനുഷ്യത്വം എന്നിവ ഒരു നുള്ളെങ്കിലും ഉണ്ടെങ്കിൽ ഒരുതരത്തിൽ സർക്കാരിനേക്കാൾ സമ്പന്നമായ സഭ മാതൃക കാണിക്കണം. പണം കായ്ക്കുന്ന സ്കൂളുകളും കോളേജുകളും ആശുപത്രികളും ഫാമുകളും തോട്ടങ്ങളും ഉള്ള സഭ എന്തിന് സർക്കാരിനുമുന്നിൽ കൈനീട്ടണം. സഭയുടെ സ്ഥാപനങ്ങളിൽ മരണപ്പെട്ടവരുടെ കുടുംബങ്ങൾക്ക് 'കോഴ'വാങ്ങാതെ ജോലി ഉറപ്പാക്കാൻ തയാറുണ്ടോ? അവർക്കുവേണ്ട ബോട്ടുകളും വലകളും ലഭ്യമാക്കാൻ തയാറാണോ?. സർവോപരി 'സ്വ' ജനത്തിന് മാത്രമല്ല പൊതുജനത്തിനായി സംസാരിക്കാൻ ആർജ്ജവമുണ്ടോ ? നിങ്ങൾ ഇതൊന്നും ചെയ്യില്ല, അവരെപ്പിഴിയാൻ വീണ്ടും കരിസ്മാറ്റിക് ധ്യാനം നടത്തും.\nനിങ്ങളുടെ മൃതദേഹവും വഹിച്ചുള്ള വിലപേശലുകൾക്ക് വിമോചന സമരകാലത്തോളം പഴക്കമുണ്ടെന്ന് ഇന്ന് പൊതുജനത്തിന് ബോധ്യമുണ്ട്. കാൽക്കോടി രൂപ നഷ്ടപരിഹാരം, ആശ്രിതർക്ക് ജോലി, പരിക്കേറ്റവർക്ക് അഞ്ച് ലക്ഷം, സൗജന്യ വിദ്യാഭ്യാസം, സൗജന്യ റേഷൻ തുടങ്ങി സർക്കാർ പ്രഖ്യാപിച്ച പുനരധിവാസ പാക്കേജിനപ്പുറം എന്താണ് നിങ്ങൾ പ്രതീക്ഷിക്കുന്നത്. ഇതുകൊണ്ടൊന്നും ഉറ്റവർ നഷ്ടപ്പെട്ടവർക്ക് ഇതൊന്നും പകരമാവില്ല എന്നറിയാം പക്ഷെ നിങ്ങളുടെ കാപട്യം പറയാതെ വയ്യ. പണ്ട് പിന്നോക്ക സമുദായ സർട്ടിഫിക്കറ്റ് കിട്ടാൻ നിങ്ങളുടെ ചാപ്പ കുത്തിയ കത്തുവേണം എന്നതുപോലെ മറ്റൊരു കടിഞ്ഞാണല്ലേ നിങ്ങൾ ആ പാവം ജനതയുടെ കഴുത്തിൽ മുറുക്കിയിരിക്കുന്നത്? സഭ നേടിക്കൊടുത്തു എന്ന് പറയാൻ മാത്രമുള്ള അഭ്യാസം.\nമുന്നറിയിപ്പുകൾ ലാഘവത്തോടെ തള്ളിക്കളയുന്ന ജനത്തെ ഞാൻ കുറ്റം പറയില്ല, കാരണം അവർ എല്ലാംകൊണ്ടും ഭാഗ്യം ചെയ്ത കേരളത്തിലാണ് താമസിക്കുന്നത്. വലിയ ദുരന്തങ്ങൾ അവർക്കന്യമാണ്. യുദ്ധക്കെടുതി നേരിട്ടിട്ടില്ല, ജാതീയമായ വംശീയമായ ആക്രമണങ്ങൾ അവർ അനുഭവിച്ചിട്ടില്ല. നിങ്ങളുടെ പ്രാർഥനകൊണ്ട് കൊടുംകാറ്റു പിടിച്ചുകെട്ടി എന്ന് അവരെ തെറ്റിദ്ധരിപ്പിച്ചാലും, എങ്കിലല്ലേ കച്ചോടം തുടരാനാകൂ...!\nനിങ്ങൾ എന്നാണ് നിങ്ങളിലേക്ക് ഒന്ന് നോക്കുന്നത്.\nഅരമനകളിൽ നിന്നും കാലെടുത്തു വയ്ക്കുന്നത് ചലിക്കുന്ന കൊട്ടാരങ്ങളിലേക്കും അവിടെനിന്നും പരവതാനികളിലേക്കുമല്ലേ. അപ്പോൾ രാഷ്ട്രീയക്കാരോ എന്ന നിങ്ങളുടെ മറുചോദ്യം ഇവിടെ അസ്ഥാനത്താവും. കാരണം ഒന്നുമല്ലെങ്കിലും അഞ്ചുവർഷം കൂടുമ്പോൾ അവർ ജനങ്ങളുടെ മുന്നിൽ ഓഡിറ്റിന് വിധേയരാകുന്നുണ്ട്. നിങ്ങളോ? ഇനി മന്ത്രിമാരെക്കുറിച്ചാണ് പറയുന്നതെങ്കിൽ അവർ ഇരുപതുപേരെ ഉള്ളു.\nനിങ്ങൾ 250ൽ കുറയാതെ ബിഷപ്പുമാരില്ലേ? ക്ഷേമം അന്വേഷിക്കാൻ എത്രപേർ തിരിഞ്ഞുനോക്കി. അധികം ഉണ്ടാവില്ല കാരണം ഇവർ പട്ടിണിപാവങ്ങളായ അധ:സ്ഥിത വർഗ്ഗമല്ലേ 'നമ്പൂരി' മാരുടെ പിന്തുടർച്ചക്കാർക്ക് അയിത്തം മാറിയിട്ടില്ലലോ ...!\n"ആറു ദിവസം കൊണ്ട് യഹോവ ആകാശവും ഭൂമിയും സമുദ്രവും അവയിലുള്ളതൊക്കെയും ഉണ്ടാക്കി ഏഴാം ദിവസം സ്വസ്ഥമായിരിന്നു." പുറപ്പാട്. 20:8, 11.\nഇന്ന് നിങ്ങൾ ആ ഏഴാം ദിവസത്തെ കച്ചവടത്തിനായി കാത്തിരിക്കുന്നു.\n"ന്യായപ്രമാണത്തില് ഒരു പുള്ളി വീണു പോകുന്നതിനേക്കാള് ആകാശവും ഭൂമിയും ഒഴിഞ്ഞു പോകുന്നത് എളുപ്പം." ലൂക്കൊസ്. 16:17. " എന്ത് ന്യായപ്രമാണം അല്ലേ ? സൗകര്യപൂർവം സ്വന്തം ന്യായത്തിനു വളച്ചൊടിക്കുന്ന പ്രമാണമായില്ലേ ഇന്നത്തെ നിങ്ങളുടെ ന്യായപ്രമാണം ...!\nപണ്ട് ചെയ്ത പുണ്യ പ്രവർത്തികളുടെ പട്ടികയുമായി ഈ വഴിക്കു വരണ്ട, അങ്ങനെയെങ്കിൽ പണ്ടത്തെ പാൽപ്പൊടി കഥയും വിമോചന സമര കഥയും ഒക്കെ സംസാരിക്കേണ്ടിവരും. നമുക്ക് വർത്തമാന കാലത്തിൽ നിന്നു ചർച്ചചെയ്യാം. പിന്നെ അന്യമതനാമധാരിയായ നീയാരാടാ ഞങ്ങളുടെ പരിശുദ്ധ തിരുസഭയെ വിമർശിക്കാൻ എന്നാണ് ചോദ്യമെങ്കിൽ. ജനങ്ങളാൽ തിരഞ്ഞെടുക്കപ്പെട്ട ജനാധിപത്യ സംവിധാനത്തെ താഴെയിടാൻ വെമ്പൽകൊള്ളുന്ന നിങ്ങളെ പ്രതിരോധിക്കേണ്ടത് യഥാർഥ 'വിശ്വാസി'യായ ഓരോ ജനാധിപത്യ വിശ്വാസിയുടെയും കടമയാണ്.\nഇനി നിങ്ങൾക്കു മനസ്സിലാവാൻ നിങ്ങളുടെ ഭാഷയിൽ പറയാം, ലംഘിക്കരുത്, പത്തുകല്പനകളിലെ മൂന്നാമത്തെ പ്രമാണം "കർത്താവിന്റെ തിരുനാമം വൃഥാ പ്രയോഗിക്കരുത്."\nനിങ്ങളെ വെള്ളപൂശിയ ശവക്കല്ലറകൾ എന്ന് പൊതുജനം വിളിച്ചാൽ അവരെ കുറ്റം പറയരുത്...\nപണ്ടേ വഴിതെറ്റിയ ആടുകളിൽ ഒന്ന് ...\n(ഫേസ്ബുക്കില് പോസ്റ്റ് ചെയ്തത്)\nലണ്ടന് ആസ്ഥാനമായി പ്രവര്‍ത്തിക്കുന്ന മാധ്യമപ്രവര്‍ത്തകന്\nchurchstand communalisation compensation Cyclone fishermen governmentlapse Ockhi polarisation rescueoperation


ലണ്ടൻ: ലോകകപ്പിൽ ഓസ്ട്രേലിയയ്ക്കെതിരെ ഇന്ത്യയ്ക്ക് മിന്നും ജയം. ഇന്ത്യ ഉയർത്തിയ കൂറ്റൻ വിജയലക്ഷ്യം പിന്തുടർന്ന ഓസീസിനെ ഇന്ത്യ 316 റണ്‍സിന് പുറത്താക്കി. 36 റണ്‍സിനായിരുന്നു ഇന്ത്യൻ ജയം. ഇതോടെ ലോകകപ്പിലെ രണ്ടാം ജയം ഇന്ത്യ സ്വന്തമാക്കി.\nശിഖർ ധവാന്‍റെ സെഞ്ചുറിയുടെയും വിരാട് കോഹ്‌ലിയുടെയും രോഹിത് ശർമയുടെയും അർധ സെഞ്ചുറികളുടെയും കരുത്താണ് ഇന്ത്യയെ കൂറ്റൻ സ്കോറിലെത്തിച്ചത്. അഞ്ച് വിക്കറ്റ് നഷ്ടത്തിൽ ഇന്ത്യ ഉയർത്തിയ 353 റണ്‍സ് വിജയലക്ഷ്യം പിന്തുടർന്ന ഓസീസിനെ ഭൂവനേശ്വർ കുമാറും ജസ്പ്രിത് ബുംമ്രയും എറിഞ്ഞിടുകയായിരുന്നു.\nഇന്ത്യൻ പേസ് ആക്രമണത്തെയും കരുതലോടെയാണ് ഓസീസ് നേരിട്ടത്. ഡേവിഡ് വാർണറും ആരോൺ ഫിഞ്ചും ചേർന്ന് 61 റണ്‍സാണ് ഓപ്പണിംഗ് കൂട്ടുക്കെട്ടിൽ നേടിയത്. ഫിഞ്ച് (36) റണ്‍ഒൗട്ട് ആയതോടെ ഇന്ത്യ പതുക്കെ കളിയിലേക്ക് തിരിച്ചുവരികയായിരുന്നു.\nഫിഞ്ചിനു പിന്നാലെ ക്രീസിലെത്തിയ സ്മീത്തിനൊപ്പം ചേർന്ന് വാർണർ ഓസീസ് സ്കോർ ഉയർത്തി. വാർണറും (56) സ്മിത്തും(69) അർധ സെഞ്ചുറികൾ നേടി ഇന്ത്യയ്ക്ക് വെല്ലുവിളി ഉയർത്തി. ഇതോടെ കോഹ്ലി പന്ത് ചാഹലിനെ ഏൽപ്പിച്ചു. കോഹ്‌ലിയുടെ പ്രതീഷകൾ നിലനിർത്തി ചാഹൽ വാർണറെ വീഴ്ത്തി.\nപിന്നീട് സ്മീത്ത് കവാജയ്ക്കൊപ്പം ചേർന്ന് ഓസീസിനെ രക്ഷപ്പെടുത്താൻ ശ്രമിച്ചു. എന്നാൽ പന്ത് കോഹ്‌ലി ബുംമ്രയ്ക്കു നൽകി. കോഹ്‌ലിയുടെ കണക്കുകൾ പിഴച്ചില്ല. 42 റണ്‍സെടുത്ത കവാജയെ ബുംമ്ര പവലിയൻ കയറ്റി. പിന്നാലെ സ്മിത്തിനെ ഭൂവനേശ്വർ കുമാറും വീഴ്ത്തി.\nഅവസാന ഓവറുകളിൽ അലക്സ് കാരെ കത്തിക്കയറിയെങ്കിലും ഓസീസിനെ വിജയിപ്പിക്കാൻ അദ്ദേഹത്തിനു സാധിച്ചില്ല. 35 പന്തിൽ 55 റൺസെടുത്ത കാരെയെ പിന്തുണയ്ക്കാൻ ആരും ഉണ്ടായില്ല. അഞ്ച് ഓസീസ് താരങ്ങൾക്ക് രണ്ടക്കം കാണാൻ സാധിച്ചില്ല.\nഇന്ത്യയ്ക്കായി ഭൂവനേശ്വർ കുമാറും ജസ്പ്രീത് ബുംമ്രയും മൂന്ന് വിക്കറ്റ് വീതം നേടി. ചാഹൽ രണ്ട് വിക്കറ്റും വീഴ്ത്തി.\nനേരത്തെ ഓസീസിനെതിരെ സാവധാനത്തിൽ തുടങ്ങി കൊട്ടിക്കയറുകയായിരുന്നു ഇന്ത്യ. മിച്ചൽ സ്റ്റാർക്കും പാറ്റ് കമ്മിൻസും തുടക്കമിട്ട ഓസീസ് പേസ് ആക്രമണത്തെ ശ്രദ്ധയോടെയാണ് ഇന്ത്യൻ ഓപ്പണറുമാരായ രോഹിത് ശർമയും ശിഖർ ധവാനും നേരിട്ടത്. ഓപ്പണറുമാർ കരുതലോടെ തുടങ്ങിയതോടെ മത്സരത്തിൽ ഒരു ബ്രേക്ക് ത്രൂ ലഭിക്കാൻ 23-ാം ഓവർ വരെ ഓസീസിന് കാത്തിരിക്കേണ്ടിവന്നു.\nരോഹിത്ത് ശർമയുടെ വിക്കറ്റാണ് ഇന്ത്യയ്ക്ക് ആദ്യം നഷ്ടമായത്. 70 പന്തിൽ 57 റണ്‍സാണ് രോഹിത്തിന്‍റെ സന്പാദ്യം. 127 റണ്‍സിന്‍റെ ഓപ്പണിംഗ് കൂട്ടുക്കെട്ടാണ് രോഹിത്തും ധവാനും ചേർന്ന് പടുത്തുയർത്തത്.\n109 പന്തുകൾ നേരിട്ട ധവാൻ 16 ബൗണ്ടറികളോടെയാണ് 117 റൺസാണ് അടിച്ചുകൂടിയത്. ലോകകപ്പിൽ ധവാൻ നേടുന്ന മൂന്നാമത്തെ സെഞ്ചുറിയാണിത്. ഓസ്ട്രേലിയയ്ക്കെതിരെ ധവാൻ നേടുന്ന നാലാമത്തെ സെഞ്ചുറിയും.\nരോഹിത്തിനു പിന്നാലെ ക്രീസിലെത്തിയ നായകൻ വിരാട് കോഹ്‌ലിയുടെ വെടിക്കെട്ടാണ് പിന്നീട് കാണുവാൻ സാധിച്ചത്. 77 പന്തിൽ രണ്ട് സിക്സും നാല് ഫോറും ഉൾപ്പെടെ 82 റൺസാണ് കോഹ്‌ലി നേടിയത്. ഹാർദിക് പാണ്ഡ്യയും കോഹ്‌ലിക്ക് ഉറച്ച പിന്തുണയാണ് നൽകിയത്. വെറും 27 പന്തിൽ മൂന്ന് സിക്സും നാല് ഫോറും ഉൾപ്പെടെ 48 റൺസാണ് പാണ്ഡ്യ അടിച്ചെടുത്തത്.\nപാണ്ഡ്യയ്ക്കു പിന്നാലെ ക്രീസിലെത്തിയ എം.എസ്. ധോണിയും കരുതിവച്ചത് വെടിക്കെട്ട് ബാറ്റിംഗ് തന്നെ. 14 പന്തിൽ 27 റൺസാണ് ധോണി നേടിയത്. മൂന്ന് പന്തിൽ 11 റൺസ് ലോകേഷ് രാഹുലും നേടി.\nഓസ്ട്രേലിയയ്ക്കായി മാർക്കസ് സ്റ്റോയിനിസ് രണ്ട് വിക്കറ്റും പാറ്റ് കമ്മിൻസ്, മിച്ചൽ സ്റ്റാർക്ക്, കൂൾട്ടർനൈൽ എന്നിവർ ഓരോ വിക്കറ്റ് വീതം നേടി.


'അര്‍മാന് മാലിക് ലൈവ് ഇന് ഖത്തര്' ഈദിന്റെ രണ്ടാംദിനത്തില് - Middle East Chandrika Qatar\n‘അര്‍മാന് മാലിക് ലൈവ് ഇന് ഖത്തര്’ ഈദിന്റെ രണ്ടാംദിനത്തില്\nby Web Desk May 27, 2019, 6:00 am0Votes\n‘അര്‍മാന് മാലിക് ലൈവ് ഇന് ഖത്തര്’ ഷോയുടെ ആദ്യ ടിക്കറ്റ് ടീ ടൈം എംഡി അബ്ദുല് കരീം ആര്‍ഗണ് ഗ്ലോബല് സിഇഒ അബ്ദുല് ഗഫൂറിന് നല്‍കി ഉദ്ഘാടനം ചെയ്യുന്നു\nദോഹ: പ്രമുഖ ഇവന്റ് മാനേജ്‌മെന്റ് കമ്പനിയായ ദോഹ വേവ്‌സ് സംഘടിപ്പിക്കുന്ന മെഗാ സംഗീത ഷോ ‘അര്‍മാന് മാലിക് ലൈവ് ഇന് ഖത്തര്’ ഈദിന്റെ രണ്ടാം ദിനത്തില് നടക്കുമെന്ന്് സംഘടാകര് വാര്‍ത്താസമ്മേളനത്തില് അറിയിച്ചു. ടീ ടൈം, പ്രൈം സ്‌പോര്‍ട്‌സ് സെന്റര്, പ്രോമിസ് ഡെന്റല് സെന്റര് എന്നിവയുടെ സഹകരണത്തോടെ അല്‍സദ്ദിലെ അലി ബിന് ഹമദ് അല്‍അത്തിയ്യ അറീനയിലാണ് ഷോ. ആര്‍ഗണ് ഗ്ലോബല് പരിപാടിയുടെ മുഖ്യ പ്രായോജകരും മുംബൈ സ്‌പൈസിസ് പ്രായോജകരുമാണ്. ചന്ദ്രിക ഖത്തര് മീഡിയാ പാട്ണറാണ്.\nരാത്രി 7.30ന് തുടങ്ങുന്ന പരിപാടിയില് 10,000ലധികം പേര് വീക്ഷിക്കാനെത്തുമെന്നാണ് പ്രതീക്ഷിക്കുന്നത്. ദോഹയില് ഇതാദ്യമായാണ് അര്‍മാന് മാലിക് പരിപാടി അവതരിപ്പിക്കുന്നത്. ദോഹ വേവ്‌സിന്റെ നൂറാം ഷോയുടെ ആഘോഷം കൂടിയാണിത്. റോയല്-1000, വിഐപി- 500, വിഐപി ഫാമിലി- 1200(മൂന്നു പേര്‍ക്ക് പ്രവേശനം), പ്ലാറ്റിനം- 200, ഗോള്‍ഡ്-150, സില്‍വര്-75 എന്നിങ്ങനെയാണ് ടിക്കറ്റ് നിരക്ക്. ക്യു ടിക്കറ്റ്‌സില് ടിക്കറ്റ് ലഭ്യമാണ്. ചൊവ്വാഴ്ചവരെ ഓഫ് ലൈന് ടിക്കറ്റുകള് വാങ്ങുന്നവര്‍ക്ക് ആകര്‍ഷകമായ വിലക്കുറവ്് ലഭിക്കും.\nപ്രമുഖ ഹൈപ്പര്‍മാര്‍ക്കറ്റുകളിലും ഇന്ത്യന് റസ്‌റ്റോറന്റുകളിലും ടീ ടൈം ഔട്ട്‌ലെറ്റുകളിലും ടിക്കറ്റ് ലഭിക്കുമെന്നും സംഘാടകര് അറിയിച്ചു. വാര്‍ത്താസമ്മേളനത്തില് ദോഹ വേവ്‌സ് ഡയരക്ടറും ഗായകനുമായ മുഹമ്മദ് തയ്യിബ്, ഡോ.അബ്ദുസമദ്(പ്രോമിസ് ഡെന്റല് സെന്റര്), അബ്ദുല് ഗഫൂര്(ആര്‍ഗണ് ഗ്ലോബല്), അബ്ദുല് കരീം(ടീ ടൈം), നജീബ് ഇല്ലത്ത്(പ്രൈം സ്‌പോര്‍ട്‌സ്), അമാനുല്ല വടക്കാങര(മീഡിയ പ്ലസ്) പങ്കെടുത്തു. വിവരങ്ങള്‍ക്ക്-50696188.\nPrevious article ബി.ജെ.പിയുടെ വിജയം ഒഎഫ്‌ഐ ആഘോഷിച്ചു\nNext article മലയാളിയുടേത് ഇന്ത്യയുടെ ആത്മാവ് കാക്കുന്ന രാഷ്ട്രീയ പ്രബുദ്ധത: എം പി നവാസ്


അമ്മ വിചാരങ്ങൾ: 03 | Catholic Church News Malayalam\nHome Articles അമ്മ വിചാരങ്ങൾ: 03\nഅമ്മ വിചാരങ്ങൾ: 03\n“മറിയമേ നീ അനുഗ്രഹിക്കപ്പെട്ടവളാകുന്നു.” പരിശുദ്ധാത്മാവിന്റെ പുല്ലാങ്കുഴൽ (Flute of the Spirit) എന്നറിയപ്പെടുന്ന അന്ത്യോഖ്യൻ സഭാപിതാവ് സരൂഗിലെ ജേക്കബിന്റെ (Jacob of Sarug c. 451-521) മറിയത്തെക്കുറിച്ചുള്ള കീർത്തനമാണ് ഇന്നത്തെ അമ്മവിചാരം. പരിശുദ്ധ മറിയവും ഈശോയും തമ്മിലുള്ള ആത്മബന്ധവും ആ സ്നേഹബന്ധം നമ്മുടെ ജീവിതങ്ങളിൽ തരുന്ന ഫലങ്ങളുമാണ് ഈ കീർത്തനത്തിന്റെ ഇതിവൃത്തം.\nമറിയമേ, നീ ഭാഗ്യവതി. നിന്റെ പവിത്രമായ ആത്മാവും അനുഗ്രഹീതം. നിന്റെ ഭാഗ്യം എല്ലാ അനുഗ്രഹങ്ങൾക്കും അപ്പുറമാണ്. നിന്നിൽ നിന്നു ജനിച്ചവൻ, നിന്റെ കരങ്ങളിൽ പിടിച്ചവൻ, ശിശുവായിരുന്നപ്പോൾ നീ ചുംബിച്ചവൻ, തന്റെ വചനത്താൽ യുഗങ്ങളുടെ രഹസ്യങ്ങളെ മുറുകെപ്പിടിച്ചവനാണ്. ആരിൽ നിന്നാണോ ഈ പ്രവാസഭൂമിയിൽ രക്ഷകൻ അവതരിച്ചത്, അവൾ അനുഗ്രഹീതയാണ്. ആ രക്ഷകൻ പ്രലോഭകനെ മറികടന്ന് ലോകത്തിൽ സമാധാനം കൊണ്ടുവന്നു. സെറാഫീനുകൾ അവന്റെ പ്രഭയാൽ അവനെ നോക്കാൻ ധൈര്യപ്പെട്ടില്ല.\nഅവന്റെ ചുണ്ടുകളെ സ്പർശിച്ച വിശുദ്ധമായ അധരങ്ങളുള്ള മറിയമേ നീ ഭാഗ്യവതി. ജീവനുള്ള എല്ലാത്തിനും പ്രകാശത്തിന്റെയും ജീവന്റെയും ഉറവിടമായവൻ നിന്റെ വിശുദ്ധ മുലപ്പാൽ ആഹാരാക്കിയപ്പോൾ നീ ഭാഗ്യവതി. പ്രപഞ്ചം മുഴുവൻ നിന്റെ ഓർമ്മദിനത്തിൽ സ്തുതിഗീതങ്ങൾ ഉയിർക്കുമ്പോൾ മാലാഖമാരും മനുഷ്യരും നിന്റെ തിരുനാൾ ആഘോഷിക്കുമ്പോൾ മറിയമേ, നീ ഭാഗ്യവതി.\nദാരിദ്ര്യത്തിന്റെ പുത്രീ, നീ രാജാക്കന്മാരുടെ രാജാവിന്റെ മാതാവായി. ദരിദ്രലോകത്തിനു ജീവിക്കാൻ കഴിയുന്ന സമ്പത്ത് നീ നൽകി. നമ്മുടെ ശൂന്യമായ ഭവനത്തിലേക്ക് ഒരിക്കൽക്കൂടി സമ്പത്ത് വർഷിക്കുന്ന പിതാവിന്റെ നന്മകളും നിധികളും നിറഞ്ഞ മഹാനൗകയാണ് നീ.\nപരിശുദ്ധ മറിയമേ, നമ്മുടെ കർത്താവ് വിശ്രമം കണ്ടെത്തുകയും തന്റെ നിധികളെല്ലാം അളവു കൂടാതെ നിക്ഷേപിക്കുകയും ചെയ്ത തിരഞ്ഞെടുക്കപ്പെട്ട സ്ത്രീയാണല്ലോ നീ. അതിനാൽ ലോകം മുഴുവനും ലോകത്തിന്റെ രക്ഷ ആരംഭിച്ച നിന്റെ പരിശുദ്ധമായ ഗർഭപാത്രത്തെ ദൈവത്തിന്റെ ആലയമായി ബഹുമാനിക്കുന്നു (വി. ബെർണാഡ്).\nദൈവമേ, നിന്റെ അമ്മയെ എന്റെയും മാതാവായി സ്വീകരിക്കാനും ബഹുമാനിക്കാനും എന്നെ പഠിപ്പിക്കണമേ. അങ്ങനെ ഈശോയുടെ മനുഷ്യവതാരത്തിന്റെ ഫലങ്ങൾ ഞാനും പുറപ്പെടുവിക്കട്ടെ.


Kollam: family breaks covid restrictions and conduct marriage, police taken case against them | കൊല്ലത്ത് കോവിഡ് നിയന്ത്രണങ്ങള് ലംഘിച്ച് വിവാഹം... എത്തിയത് 300 പേര്, ഒടുവില് സംഭവിച്ചത്!! - Malayalam Oneindia\nകൊല്ലത്ത് കോവിഡ് നിയന്ത്രണങ്ങള് ലംഘിച്ച് വിവാഹം... എത്തിയത് 300 പേര്, ഒടുവില് സംഭവിച്ചത്!!\nPublished: June 20 2020, 16:55 [IST]\nപരവൂര്: കോവിഡ് 19 നിയന്ത്രണങ്ങള് ലംഘിച്ച് വിവാഹം നടത്തിയതിന് വധുവിന്റെ പിതാവ് ഉള്‍പ്പെടെ കണ്ടാലറിയുന്ന ഇരുന്നൂറിലധികം പേര്‍ക്കെതിരെ പോലീസ് കെസെടുത്തു. ഇന്നലെ രാവിലെയാണ് വിവാഹം നടത്തിയത്. നിരവധി പേരെ വിവാഹത്തിന് ക്ഷണിച്ചതായി പോലീസിന് വിവരം ലഭിച്ചിരുന്നു. ഇതിന്റെ അടിസ്ഥാനത്തില് മുന്‍കൂട്ടി നിര്‍ദേശങ്ങള് വധുവിന്റെ കുടുംബത്തിന് നല്‍കിയിരുന്നതായി പോലീസ് പറഞ്ഞു.\nവീട്ടുകാര്‍ക്ക് നല്‍കിയ മുന്നറിയിപ്പും ലംഘിച്ച് ഇവര് കഴിഞ്ഞ മൂന്ന് ദിവസമായി വിവാഹ സല്‍ക്കാരവും ഇന്നലെ വിവാഹ ചടങ്ങും നടത്തിയിരുന്നതായി പോലീസ് പറഞ്ഞു. ഓഡിറ്റോറിയത്തിന് അകത്തം പുറത്തുമായി മൂന്നുറോളം ആളുകള് എത്തിയതായി സിഐ രതീഷ് പറഞ്ഞു. ചടങ്ങില് പങ്കെടുത്ത നിരവധി ആളുകള് മാസ്‌കും ധരിച്ചിട്ടിലായിരുന്നു. വിവരമറിഞ്ഞെത്തിയ പോലീസ് ഓഡിറ്റോറിയത്തില് എത്തിയപ്പോള് കണ്ടത് സാമൂഹിക അകലം പാലിക്കാതെ ആളുകള് ഇരിക്കുന്നതായിരുന്നു.\nഎല്ലാവരോടും പെട്ടെന്ന് പോകാന് പിന്നീട് പോലീസ് നിര്‍ദേശിച്ചു. 50 പേര് മാത്രം ഓഡിറ്റോറിയത്തില് നിന്നാല് മതിയെന്നും പറഞ്ഞു. തുടര്‍ന്നാണ് ഇവര്‍ക്കെതിരെ പോലീസ് കേസെടുത്തത്. അതേസമയം ജില്ലയില് ഇപ്പോഴും കോവിഡ് നിയന്ത്രണങ്ങള് ശക്തമായി തുടരുന്നുണ്ട്. ഇന്നലെ 17 പേര്‍ക്കാണ് രോഗം സ്ഥിരീകരിച്ചത്. കുവൈത്തില് നിന്നെത്തിയ ഒമ്പത് പേര് ഉള്‍പ്പെടെ 15 പേര് വിദേശത്ത് നിന്നെത്തിയവരാണ്. ഒരാള് ദില്ലിയില് നിന്നും മറ്റൊരാള് മൈസൂരുവില് നിന്നുമാണ് എത്തിയത്.\nആയൂര് ഇട്ടിവ സ്വദേശിനിയിലും മകനും മെയ് 31ന് അബുദാബിയില് നിന്നെത്തി ഗൃഹനിരീക്ഷണത്തില് കഴിയുകയായിരുന്നു. പത്തനാപുരം കല്ലുംകടവ് സ്വദേശി ഈ മാസം 16ന് ദില്ലിയില് നിന്ന് ട്രെയിന് മാര്‍ഗം എറണാകുളത്ത് എത്തി ആംബുലന്‍സില് ജില്ലയിലെത്തി പത്തനാപുരത്ത് സ്ഥാപന നിരീക്ഷണത്തിലായിരുന്നു. അതേസമയം ജില്ലയില് ഇന്നലെ 14 പേര് കോവിഡ് രോഗമുക്തരായി ആശുപത്രി വിട്ടു.\nkollam കൊല്ലം marriage police case\nkollam: family breaks covid restrictions and conduct marriage, police taken case against them\nStory first published: Saturday, June 20, 2020, 16:55 [IST]


ഒളിവിലാണെന്നുള്ളത് വ്യാജപ്രചരണം: ഇസ്ലാം പേടിയുടെ വ്യാപനം നടക്കുന്നത് തിരിച്ചറിഞ്ഞ് കേരളത്തിലെ മുസ്ലിം സംഘടനകള് ഒറ്റക്കെട്ടായി നിലകൊള്ളണമെന്ന് എം.എം അക്ബർ | ASIAVISION NEWS\nഒളിവിലാണെന്നുള്ളത് വ്യാജപ്രചരണം: ഇസ്ലാം പേടിയുടെ വ്യാപനം നടക്കുന്നത് തിരിച്ചറിഞ്ഞ് കേരളത്തിലെ മുസ്ലിം സംഘടനകള് ഒറ്റക്കെട്ടായി നിലകൊള്ളണമെന്ന് എം.എം അക്ബർ\nകോഴിക്കോട് (www.asiavisionnews.com): ജോലിയാവശ്യാര്‍ത്ഥം ഖത്തറില് തങ്ങുന്ന താന് ഒളിവിലാണെന്ന മാധ്യമ വാര്‍ത്തകള് അടിസ്ഥാനരഹിതമാണെന്ന് നിച്ച് ഓഫ് ട്രൂത്ത് ഡയറക്ടറും പീസ് സ്‌കൂളുടെ മാനേജിംഗ് ഡയറക്ടറുമായ എംഎം അക്ബര് പറഞ്ഞു. ഇത്തരം പ്രചരണങ്ങളിലൂടെ ഇസ്ലാമോഫോബിയ വളര്‍ത്താനാണ് ശ്രമമെന്നും അദ്ദേഹം ദോഹയില് പറഞ്ഞു.\nഖത്തറില് വിസയുള്ള എം എം അക്ബര് യുഎഇയിലും ഖത്തറിലുമായി വിവിധ പരിപാടികളില് ഇപ്പോഴും സജീവമാണ്. ഇതിനിടയിലാണ് താന് ഒളിവിലാണെന്ന തരത്തിലുള്ള വിചിത്രമായ വാര്‍ത്തകള് ശ്രദ്ധയില് പെട്ടെതെന്ന് അദ്ദേഹം പറഞ്ഞു. പീസ് ഇന്റര്‍നാഷണല് സ്‌കൂളുമായി ബന്ധപ്പെട്ട് ചോദ്യം ചെയ്യലിനായി താന് രണ്ടു തവണ കേരളത്തില് പോയിരുന്നതായും അദ്ദേഹം പറഞ്ഞു. കഴിഞ്ഞ ദിവസം മലേഷ്യയില് നിന്ന് തിരിച്ചെത്തിയ അദ്ദേഹം ദോഹയില് സംസാരിക്കുകയായിരുന്നു.\nഇസ്ലാം പേടിയുടെ വ്യാപനമാണ് ഇപ്പോള് പീസ് സ്‌കൂളിനെതിരെയും തനിക്കെതിരെയുമുള്ള പ്രചാരണളിലൂടെ നടക്കുന്നതെന്ന് അദ്ദേഹം പറഞ്ഞു. കേരളത്തിലെ മുസ്ലിം സംഘടനകള് ഇത്തരം നീക്കങ്ങളെ തിരിച്ചറിഞ്ഞ് ഒറ്റക്കെട്ടായി നിലകൊള്ളണെന്നും അദ്ദേഹം ഓര്‍മ്മിപ്പിച്ചു.\nപൊലീസില് നിന്നുണ്ടായതിനെക്കാള് വലിയ പ്രയാസമാണ് സ്‌കൂളിനെതിരായ മാധ്യമ പ്രചാരണങ്ങള് സ്യഷ്ടിച്ചതെന്നും എം എം അക്ബര് പറഞ്ഞു. എല്ലാതരം അതിരു കവിയലുകളും ഒഴിവാക്കേണ്ടതാണെന്നും സന്തുലിതമായ ജീവിത വീക്ഷണം ശീലിക്കാന് യുവാക്കള് തയ്യാറാവണമെന്നും അദ്ദേഹം ഓര്‍മ്മിപ്പിച്ചു.


ഡീലർഷിപ്പിലെത്തി പുത്തൻ റെനോ ക്വിഡ് നിയോടെക് എഡിഷൻ; വീഡിയോ - Malayalam DriveSpark\nUpdated: Thursday, October 8, 2020, 16:40 [IST]\nക്വിഡ് ഹാച്ച്ബാക്കിനെ കൂടുതൽ ഉപഭോക്താക്കളിലേക്ക് എത്തിക്കാനായി റെനോ അടുത്തിടെ ഒരു സ്പെഷ്യൽ എഡിഷൻ മോഡലിനെ ഇന്ത്യൻ വിപണിയിൽ അവതരിപ്പിച്ചിരുന്നു. ക്വിഡ് നിയോടെക് എഡിഷൻ എന്ന് വിളിക്കുന്ന ഇതിന്റെ അടിസ്ഥാന വേരിയന്റിന് 4.30 ലക്ഷം രൂപയാണ് വില.\nക്വിഡിന്റെ RXL മോഡലിനേക്കാൾ 30,000 രൂപ കൂടുതലാണ് പുതിയ എഡിഷനായി മുടക്കേണ്ടത്. 800 സിസി, 1.0 ലിറ്റർ ക്ലൈമ്പർ പതിപ്പുകളിൽ നിയോടെക് ലഭ്യമാണ്. ഇപ്പോൾ പുതിയ വേരിയന്റ് രാജ്യത്തെ റെനോയുടെ ഡീലർഷിപ്പുകളിൽ എത്തിത്തുടങ്ങിയിട്ടുണ്ട്.\nഉത്സവ സീസണിൽ കുഞ്ഞൻ ഹാച്ച്ബാക്കിനായുള്ള വിൽപ്പന വർധിപ്പിക്കുകയാണ് പുതിയ മോഡലിനെ വിപണിയിൽ എത്തിച്ചതോടെ റെനോ പദ്ധതിയിടുന്നത്. നിരവധി സെഗ്‌മെന്റ് ഫസ്റ്റ് സവിശേഷതകൾ ഈ പ്രത്യേക പതിപ്പിലേക്ക് കമ്പനി ഉൾപ്പെടുത്തിയിട്ടുണ്ട്.\nMOST READ: ഭാവം മാറി പുതിയ ബി‌എം‌ഡബ്ല്യു G 310 R, G 310 GS മോഡലുകൾ വിപണിയിൽ; വിലയും കുറഞ്ഞു\nസിൽവർ മേൽക്കൂരയുള്ള സാൻസ്കർ ബ്ലൂ ബോഡിയുടെയും സാൻസ്കർ ബ്ലൂ മേൽക്കൂരയുള്ള സിൽവർ ബോഡിയുടെയും ഡ്യുവൽ ടോൺ കളർ സ്കീമാണ് ഏറ്റവും ശ്രദ്ധേയമാകുന്നത്. ഇതിന് ഫ്രണ്ട് ഗ്രില്ലിൽ ക്രോം ആക്സന്റുകളും പുതിയ ബ്ലാക്ക്ഔട്ട് ബി പില്ലറുകളും സി പില്ലറുകളിൽ 3D ഡെക്കലുകളും ലഭിക്കുന്നു.\nനിയോടെക് ഡോർ ക്ലാഡിംഗ്, ഫ്ലെക്സ് വീലുകൾ എന്നിവയും സ്പെഷ്യൽ എഡിഷനെ മനോഹരമാക്കുന്നുണ്ട്. ക്വിഡ് നിയോടെക്കിന്റെ പുറംഭാഗങ്ങളും ഇന്റീരിയറുകളും വിശദമായി കാണുന്നതിന് വാഹനത്തിന്റെ പുതിയ വോക്ക്എറൗണ്ട് വീഡിയോ കാണാം.\nMOST READ: ലെവൽ 1 ഓട്ടോണമസ് സാങ്കേതികവിദ്യ പരിചയപ്പെടുത്താൻ 2021 മഹീന്ദ്ര XUV500\nപുതിയ കളർ ഓപ്ഷന് യോജിച്ച നിറത്തിലുള്ള ഇന്റീരിയറുകളാണ് റെനോ ഒരുക്കിയിരിക്കുന്നത്.  നീല ഇൻ‌സേർ‌ട്ടുകളും നീല സ്റ്റിച്ചിംഗ് ആക്സന്റുകളും ഉപയോഗിച്ച് അപ്‌ഹോൾ‌സ്റ്ററി പൂർത്തിയാക്കിയിരിക്കുന്നു. ആൻഡ്രോയിഡ് ഓട്ടോ, ആപ്പിൾ കാർപ്ലേ എന്നിവയെ പിന്തുണയ്ക്കുന്ന 8 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റവും പുതിയ ക്വിഡിന് ലഭിക്കുന്നു.\nഫ്രണ്ട് യാത്രക്കാർക്കായി യുഎസ്ബി ചാർജിംഗ് സോക്കറ്റും എഎംടി ക്രോം ഡയലും കാറിന്റെ അകത്തളത്തിലെ നവീകരണങ്ങളുടെ ഭാഗമാണ്. 2020 റെനോ ക്വിഡ് നിയോടെക് 0.8 ലിറ്റർ മാുനവൽ, 1.0 ലിറ്റർ മാനുവൽ, 1.0 ലിറ്റർ AMT എന്നീ മൂന്ന് എഞ്ചിൻ ഓപ്ഷനുകളിലും റെനോ വാഗ്‌ദാനം ചെയ്യുന്നു.\n799 സിസി, ത്രീ സിലിണ്ടർ എഞ്ചിൻ 5,678 rpm-ൽ 53 bhp പവറും 4,386 rpm-ൽ 72 Nm torque ഉം വാഗ്ദാനം ചെയ്യുന്നു. കൂടുതൽ കരുത്തുറ്റ 999 സിസി, ത്രീ സിലിണ്ടർ യൂണിറ്റിന് 5,500 rpm-ൽ 67 bhp കരുത്തും 4,250 rpm-ൽ 91 Nm torque ഉം ഉത്പാദിപ്പിക്കാൻ പ്രാപ്‌തമാണ്.\n1.0 ലിറ്റർ എഞ്ചിന് ഓപ്ഷണലായി അഞ്ച് സ്പീഡ് എഎംടി ഗിയർബോക്സും തെരഞ്ഞെടുക്കാൻ സാധിക്കും. ഡെലിവറി തീയതി മുതൽ 100,000 കിലോമീറ്ററിനൊപ്പം അഞ്ച് വർഷം വരെ വിപുലീകരിച്ച വാറണ്ടിയും റെനോ ക്വിഡിന് ലഭിക്കുന്നു. ഇത് ഉടമസ്ഥാവകാശത്തിന്റെ കുറഞ്ഞ ചെലവിലേക്ക് ഉപഭോക്താക്കളെ നയിക്കുന്നു.\n2020 സെപ്റ്റംബറിൽ വിൽപ്പനയിൽ 5.51 ശതമാനം വർധനവോടെ റെനോ ഇന്ത്യ രേഖപ്പെടുത്തിയത് മൊത്തം 8,805 യൂണിറ്റാണ്. ഈ എൻ‌ട്രി ലെവൽ ഉൽ‌പ്പന്നം അതിന്റെ 98 ശതമാനം പ്രാദേശികവൽക്കരണം കാരണം കേന്ദ്ര സർക്കാരിന്റെ ‘മെയ്ക്ക് ഇൻ ഇന്ത്യ' നയത്തിന് അനുസൃതമായി നിലകൊള്ളുന്നുവെന്നതിനാൽ ഉടമസ്ഥാവകാശത്തിന് കുറഞ്ഞ ചെലവ് അവകാശപ്പെടുന്നു.\nImage Courtesy: gyani enough/YouTube\nRenault Kwid Neotech Edition Arrives At Dealer. Read in Malayalam


മാഞ്ചസ്റ്റര് യുണൈറ്റഡ് വിജയവഴിയില്; കാര്‍ഡിഫ് സിറ്റിയെ തോല്‍പ്പിച്ച് ആഴ്‌സണല്\nലണ്ടന്: കഴിഞ്ഞ രണ്ട് മത്സരങ്ങളിലും തോല്‍വി നേരിട്ട മാഞ്ചസ്റ്റര് യുണൈറ്റഡ് വിജയവഴിയില് തിരിച്ചെത്തി. ബേണ്‍ലിക്കെതിരെ നടന്ന മത്സരത്തില് എതിരില്ലാത്ത രണ്ട് ഗോളുകള്‍ക്കായിരുന്നു യുണൈറ്റഡിന്റെ വിജയം. റാഷ്‌ഫോര്‍ഡ് ചുവപ്പ് കാര്‍ഡ് കണ്ട് പുറത്തായതും പോള് പോഗ്ബ പെനാല്‍റ്റി നഷ്ടപ്പെടുത്തിയതും യുണൈറ്റഡിനെ തളര്‍ത്തിയില്ല. സാഞ്ചസ്, ലുകാകു, ലിംഗാര്‍ഡ് ത്രയങ്ങള് ബേണ്‍ലി പ്രതിരോധത്തെ നിരന്തരം പരീക്ഷിച്ചു. അടുത്ത കാലത്ത് യുണൈറ്റഡ് കളിച്ച ഏറ്റവും മികച്ച ഫുട്‌ബോളിന് 27-ാം മിനിറ്റില് ഫലവും ലഭിച്ചു. സാഞ്ചസിന്റെ ഒരു ക്രോസില് നിന്ന് ഹെഡര് വഴി ലുകാകുവാണ് യുണൈറ്റഡിനെ മുന്നില് എത്തിച്ചത്. രണ്ടാം പകുതിയില് ലുകാകു ഒരു അനായാസ ഫിനിഷിലൂടെ രണ്ടാം ഗോളും നേടി.\nഅതിനു ശേഷമായിരുന്നു നാടകീയത തുടങ്ങിയത്. ആദ്യം റാഷ്‌ഫോര്‍ഡ് നേടിക്കൊടുത്ത പെനാല്‍റ്റി പോള് പോഗ്ബ നഷ്ടപ്പെടുത്തി. അല്‍പ്പസമയത്തിനുള്ളില് ബേണ്‍ലി ഡിഫന്‍ഡര് ബാര്‍ഡ്സ്ലിയുടെ തലയ്ക്ക് തലകൊണ്ട് മുട്ടിയതിന് റാഷ്‌ഫോര്‍ഡിന് ചുവപ്പ് കാര്‍ഡും ലഭിച്ചു. അതിനു ശേഷം ഇരുപതോളം മിനുട്ട് യുണൈറ്റഡ് 10 പേരുമായാണ് കളിച്ചത്. മറ്റൊരു മത്സരത്തില് ആഴ്‌സണല് വിജയിച്ചു. കാര്‍ഡിഫ് സിറ്റിയെ 3-2നാണ് ആഴ്‌സണല് പരാജയപ്പെടുത്തിയത്. കാര്‍ഡിഫ് സിറ്റിയുടെ ഹോം ഗ്രൗണ്ടില് നടന്ന പോരില് രണ്ട് തവണ പൊരുതി സമനില പിടിച്ച ശേഷമാണ് കര്‍ഡിഫ് തോല്‍വി വഴങ്ങിയത്.\n11-ാം മിനിറ്റില് ഒരു കോര്‍ണറില് നിന്ന് ഡിഫന്‍ഡര് മുസ്താഫിയാണ് ആഴ്‌സണലിനെ ആദ്യം മുന്നില് എത്തിച്ചത്. ആ ഗോളിന് ശേഷം ആഴ്‌സണല് മത്സരത്തിന്റെ നിയന്ത്രണം ഏറ്റെടുത്തു എങ്കിലും പതിയെ കാര്‍ഡിഫ് കളിയിലേക്ക് തിരിച്ചുവന്നു. 45-ാം മിനിറ്റില് കമാരസയിലൂടെ കാര്‍ഡിഫ് സമനില കണ്ടെത്തി. രണ്ടാം പകുതിയില് ഒബാമയങ്ങ് ആഴ്‌സണലിനെ വീണ്ടും മുന്നിലെത്തിച്ചു. എന്നാല് ആ ഗോളിലും കാര്‍ഡിഫ് തകര്‍ന്നില്ല. എട്ട് മിനിറ്റിനുള്ളില് വാര്‍ഡിന്റെ ഒരു ഗംഭീര ഹെഡര് പീറ്റര് ചെക്കിനെ കീഴടക്കി ആഴ്‌സണലിന്റെ വലയില് വീണു. സ്‌കോര് 2-2. മത്സരം സമനിലയിലാക്കാന് ആഴ്‌സണലും ഒരുക്കമല്ലായിരുന്നു. ലകാസെറ്റയുടെ ഒരു ഗംഭീര ഫിനിഷില് 81-ാം മിനിറ്റില് ആഴ്‌സണല് വിജയഗോള് നേടി.\nഅതേസമയം മറ്റൊരു മത്സരത്തില് ടോട്ടനം തോല്‍വി വഴങ്ങി. വാറ്റ്‌ഫോര്‍ഡാണ് ടോട്ടനത്തെ കീഴക്കിയത് (2-1)


കടന്നു കയറി ബിജെപി: ഒഡീഷയില് മേധാവിത്വം തുടര്‍ന്ന് നവീന് പട്‌നായിക് | Loksabha Election| eletion result| Odisha Result| Odisha Election result\nMay 23, 2019, 07:38 PM IST\nബി.ജെ.ഡി നേതാവും നിലവിലെ മുഖ്യമന്ത്രിയുമായ നവാന് പട്‌നായികിനെ മോദി അഭിനന്ദിച്ചു.\nCourtesy: facebook/Naveen Patnaik\nഭുവനേശ്വര്: ലോക്‌സഭാ തിരഞ്ഞെടുപ്പിലും ഒഡിഷയില് മേധാവിത്വം ബിജെഡിക്ക് തന്നെ. ബിജെപി വന് വെല്ലുവിളി ഉയര്‍ത്തിയപ്പോഴും വിജയിച്ച സീറ്റുകളുടെ കാര്യത്തില് ബിജെഡി തന്നെയാണ് മുന്നില്\nആകെയുള്ള 21 സീറ്റില് 12 സീറ്റുകളും ബി.ജെ.ഡി നേടി. കഴിഞ്ഞ തവണ 20 സീറ്റുകളാണ് നേടിയത്. അതേസമയം 2014 ല് ഒറ്റ സീറ്റില് മാത്രമൊതുങ്ങിയ ബി.ജെ.പി ഇത്തവണ ഒന്‍പത് സീറ്റുകളാണ് നേടിയത്.\nബി.ജെ.ഡി നേതാവും നിലവിലെ മുഖ്യമന്ത്രിയുമായ നവാന് പട്‌നായിക്കിനെ മോദി അഭിനന്ദിച്ചു. 'നവീന് ബാബുവിന് അഭിനന്ദനങ്ങള്, അടുത്ത ടേമില് മികച്ച പ്രവര്‍ത്തനം കാഴ്ച വെയ്ക്കാന് സാധിക്കട്ടെ' - മോദി ആശംസിച്ചു.\nകേന്ദ്രപരയില് ബി.ജെ.പി ഉപാധ്യക്ഷന് ബൈജയന്ത് ജേ പാണ്ഡ ബി.ജെ.ഡി സ്ഥാനാര്‍ഥിയായ അനുഭവ് മൊഹന്ദിയോട് പരാജയപ്പെട്ടു. കുറച്ച് നാള് മുന്‍പാണ് ബൈജയന്ത് ജേ പാണ്ഡ ബി.ജെ.ഡി.യില്‍നിന്ന് ബി.ജെ.പി.യിലെത്തിയത്.\n2009 ലും 2014-ലും ബൈജയന്ത് ജേ പാണ്ഡ ഇതേ മണ്ഡലത്തില് നിന്നും ബി.ജെ.ഡി ടിക്കറ്റില് മത്സരിച്ച് വിജയിച്ചിരുന്നു. ഒഡിഷ ആസ്ഥാനമായുള്ള മാധ്യമ സ്ഥാപനത്തിന്റെ ഉടമകൂടിയാണ് അദ്ദേഹം.\nബി.ജെ.ഡിയുടെ ശക്തി കേന്ദ്രങ്ങളിലൊന്നായ പുരിയില് കടുത്ത മത്സരത്തിനൊടുവില് സിറ്റിങ് എം.പിയായിരുന്ന പിനാകി മിശ്രയെ ബി.ജെ.പി സ്ഥാനാര്‍ഥി സംബിത് പത്ര തറ പറ്റിച്ചു. 1998 മുതല് ബി.ജെ.ഡിക്കൊപ്പം നിന്ന മണ്ഡലമാണ് പുരി.\nഅഞ്ചാം തവണയും നവീന് പട്നായിക്ക് ഒഡീഷയുടെ മുഖ്യമന്ത്രിയാവും. 147 ല് 107 സീറ്റുകളാണ് ബി.ജെ.ഡി നേടിയത്. 2014- ല് ബി.ജെ.ഡി വിജയിച്ചത് 117 സീറ്റുകളിലായിരുന്നു. ഭരണകക്ഷിയായ ബിജു ജനതാദള് വീണ്ടും അധികാരത്തിലെത്തുമെന്നായിരുന്നു എക്സിറ്റ്പോള് പ്രവചനങ്ങള്. ലോക് സഭാ തിരഞ്ഞെടുപ്പിനൊപ്പം നിയമസഭാ തിരഞ്ഞെടുപ്പിലും ബി.ജെ.പി നില മെച്ചപ്പെടുത്തി. 2014 ല് പത്ത് സീറ്റുകളായിരുന്നെങ്കില് ഇക്കുറി 22 ആയി വര്‍ധിച്ചു. കോണ്‍ഗ്രസിന് ഇക്കുറിയും ഒറ്റ സീറ്റു പോലും നേടാനായില്ല.\ncontent highlights: Odisha, BJD, Naveen Patnaik, BJP, Congress, Loksabha Election 2019, India Election, Election result\nന്യൂഡല്‍ഹി: ഒഡീഷയില് ഒന്നും മാറിയില്ല. എക്‌സിറ്റ്‌പോളുകള് ..


me too: women journalist– News18 Malayalam\n'മീ ടൂ' : പ്രമുഖ മാധ്യമപ്രവർത്തകനെതിരെ വെളിപ്പെടുത്തലുമായി മലയാളി വനിതാ ജേർണലിസ്റ്റ്\nUpdated: October 10, 2018, 9:59 AM IST\nതിരുവനന്തപുരം: പുരുഷന്മാരിൽ നിന്ന് വർ‌ഷങ്ങൾക്ക് മുൻപുണ്ടായ ദുരനുഭവങ്ങൾ തുറന്നുപറയുന്ന 'മീ ടൂ' ക്യാംപയിൻ വ്യാപകമാകുകയാണ്. രാജ്യാന്തരതലത്തിൽ സിനിമാ താരങ്ങൾ മുതൽ മാധ്യമപ്രവർത്തകർ വരെയാണ് ഇതിൽപ്പെട്ടിരിക്കുന്നത്. ഇപ്പോൾ ഒരു മുതിർന്ന മാധ്യമപ്രവർത്തകനെതിരെ വെളിപ്പെടുത്തലുമായി രംഗത്തെത്തിയിരിക്കുകയാണ് മലയാളി വനിതാ ജേർണലിസ്റ്റ്. ഗുരുതുല്യനായ അദ്ദേഹത്തിൽ നിന്നും 13 വർഷങ്ങൾക്ക് മുൻപ് ചെന്നൈയില് വച്ചുണ്ടായ ദുരനുഭവമാണ് മാധ്യമപ്രവർത്തകയായ യാമിനി നായർ തന്റെ ബ്ലോഗിലൂടെ വെളിപ്പെടുത്തിയിരിക്കുന്നത്. അന്നത്തെ ആഘാതത്തിൽ നിന്ന് കരകയാറാനായതിനാലാണ് ഇപ്പോൾ അക്കാര്യം വെളിപ്പെടുത്തുന്നതെന്നും അവർ പറയുന്നു.\nMy #metoo momenthttps://t.co/Sb03YopL2H\n— Yamini Nair (@YamiNair312) October 9, 2018\nയാമിനി നായരുടെ വെളിപ്പെടുത്തൽ ഇങ്ങനെ\n2005ൽ ചെന്നൈയിലെ ഒരു ദിനപത്രത്തിൽ ജോലി നോക്കവെ, ജന്മനാടായ തിരുവനന്തപുരത്ത് നിന്നൊരു ഫോൺകോൾ. ഒരുദേശീയദിനപത്രത്തിലെ മുതിർന്ന മാധ്യമപ്രവർത്തകനാണ് മറുവശത്ത്. എനിക്ക് ഗുരുസ്ഥാനീയനായിരുന്നു അദ്ദേഹം.എംസിജെ പഠന ശേഷം ജോലിക്കു ചേര്‍ന്ന മാധ്യമ സ്ഥാപനത്തില് ഒരു വലിയ ചടങ്ങ് സംഘടിപ്പിച്ചിരുന്നു. ആ ചടങ്ങില് മീഡിയ സെന്ററിന്റെ ചുമതല വഹിച്ചിരുന്ന അദ്ദേഹം റിപ്പോര്‍ട്ടിംഗിന്റെ വിവിധ വശങ്ങളെപ്പറ്റി പഠിപ്പിച്ചിരുന്നു.അന്ന് പഠിച്ചകാര്യങ്ങളൊക്കെ ജോലിയില് സഹായകമായിരുന്നു.അതുകൊണ്ടുതന്നെ ജോലികിട്ടി ചെന്നൈയിലേക്ക് പോയശേഷവും അദ്ദേഹവുമായി ബന്ധം തുടര്‍ന്നു.\nചെന്നൈയിലേക്ക് വരുന്നുവെന്ന് പറഞ്ഞാണ് അദ്ദേഹം വിളിച്ചത്. വീട്ടിൽ നിന്ന് ഒരാൾ കാണാൻ വരുന്നുവെന്നത് പോലെയാണ് എനിക്ക് തോന്നിയത്. ആദ്യമായാണ് ഞാൻ വീട്ടിൽ നിന്നും നാട്ടിൽ നിന്നും മാറി നിൽക്കുന്നത്. അതുകൊണ്ടുതന്നെ നാടിനെ ഒരുപാട് മിസ് ചെയ്യുന്നുണ്ടായിരുന്നു. എനിക്കന്ന് 26 വയസും അദ്ദേഹം നാൽപതുകളുടെ മധ്യത്തിലുമായിരുന്നു.\nചെന്നൈയിൽ താമസിക്കുന്ന ഗസ്റ്റ് ഹൗസിൽ ഉച്ചഭക്ഷണത്തിനു കാണാമെന്ന് അദ്ദേഹം എന്നോട് പറഞ്ഞു. ഞാൻ അവിടെ റസ്റ്റോറന്റിൽ പോയി അദ്ദേഹത്തിനൊപ്പം ഭക്ഷണം കഴിച്ചു. അതിനുശേഷം മുറിയിലെത്തി സംസാരിച്ചിരുന്നു. അധ്യാപകനായതിനാൽ ഈ സമയത്തൊന്നും എനിക്ക് യാതൊരു പേടിയും തോന്നിയില്ല.\nമുറിയില് കണ്ട കാര്യങ്ങള് പറഞ്ഞുകൊണ്ടാണ് ഞാന് അങ്ങോട്ടു കടന്നു ചെന്നത്. ജനാലയിലൂടെ പുറത്തേക്ക് നോക്കി ചിരിച്ചു കൊണ്ട് സംസാരിക്കുകയായിരുന്നു ഞാന്. അപ്പോഴാണ് അദ്ദേഹം പിറകില് നിന്നു വന്ന് ചുമലില് പിടിച്ച് പിന്‍കഴുത്തില് ചുംബിച്ചത്.പകച്ചുപോയ ഞാൻ അദ്ദേഹത്തിന് നേരെ തിരിഞ്ഞപ്പോൾ എന്നെ ചുറ്റിപ്പിടിച്ച് നെറ്റിയിൽ ചുംബിച്ചു. എനിക്കവിടം അപമാനത്താല് ചുട്ടുപൊള്ളുന്നത് പോലെയാണ് തോന്നിയത് .കുതറിയോടി പുറത്ത് കടന്നു. നുങ്കംപക്കത്തെ ഹോസ്റ്റലിലേക്ക് പോകുന്നതിനിടെ കണ്ണീരുമറയ്ക്കാൻ ഞാൻ പാടുപെട്ടു.\nഅവിടെയെത്തി റൂംമേറ്റിനോട് വിവരം പറഞ്ഞു. കേരളത്തിലെ പ്രാദേശിക പത്രത്തിൽ ജോലി നോക്കുന്ന സുഹൃത്തിനോടും ഇക്കാര്യം പറഞ്ഞു. ഇനി അയാളുമായി ഒരുതരത്തിലുമുള്ള ബന്ധവും പാടില്ലെന്ന് അവർ ഉപദേശിച്ചു. അതിനുശേഷം ഈ സംഭവം എന്നെ എത്രമാത്രം ഉലച്ചുവെന്ന് കാട്ടി ഞാൻ ഒരു നീണ്ട മെയിൽ അദ്ദേഹത്തിന് അയച്ചു. ഞാൻ 'അങ്ങനെ ഉദ്ദേശിച്ചിട്ടില്ല' എന്ന ഒറ്റവരിയായിരുന്നു അദ്ദേഹത്തിന്റെ മറുപടി.\nഇപ്പോഴും ഞെട്ടലോടെയല്ലാതെ ആ സംഭവം ഓർക്കാൻ കഴിയുന്നില്ല. അന്നായിരുന്നു അവസാനമായി അയാളെ കണ്ടതും സംസാരിച്ചതും. 13 വർഷത്തിന് ശേഷം അദ്ദേഹം ഇപ്പോൾ അതേ പത്രത്തിലെ സുപ്രധാനപദവി വഹിക്കുന്നു.ആ ആഘാതത്തില് നിന്നു കരകയറിയതിനാല് സംഭവം മനസ്സില് കുഴിച്ചു മൂടി. എന്നാല് തുറന്നു പറയാന് വേദി ലഭിച്ചതിനാല് ഇപ്പോള് പറയുകയാണ്.\n'മീ ടൂ'വിൽ കുടുങ്ങി മുകേഷ് എംഎൽഎ\nകഴിഞ്ഞദിവസം ദക്ഷിണേന്ത്യയിൽ പ്രചാരമുള്ള ദിനപത്രത്തിന്റെ ചെന്നൈയിലെ എഡിറ്റർ ചെറുപ്പക്കാരികളായ മാധ്യമപ്രവർത്തകയോട് മോശമായി പെരുമാറിയതായി ഒരു മുതിര്‍ന്ന മാധ്യമ പ്രവര്‍ത്തക ട്വിറ്ററിലൂടെ വെളിപ്പെടുത്തല് നടത്തിയിരുന്നു . എന്നാൽ എഡിറ്റർ ആരാണെന്ന് വെളിപ്പെടുത്തിയിരുന്നില്ല.


malayalam news-confidence makes lady strong\nസ്ത്രീകള്‍ക്കിടയില് ആത്മവിശ്വാസമുള്ളവര് എത്ര പേരുണ്ടാകും. എന്തായാലും അധികമൊന്നുമുണ്ടാകാന് സാധ്യതയില്ല. എന്തുകാര്യം ചെയ്യണമെങ്കിലും അതിന് ആത്മവിശ്വാസം കൂടിയേതീരു. ആത്മവിശ്വാസമുണ്ടെങ്കിലേ വിജയമുള്ളൂവെന്നാണ് പുതിയ പഠനങ്ങള് തെളിയിക്കുന്നത്. വാര്‍വിക് യൂണിവേഴ്‌സിറ്റിയിലെ സൈക്കോളജി ഗവേഷകനായ ഡോ.സചരി ഇസ്്റ്റിന്റെ അഭിപ്രായത്തില് സ്ത്രീകള് ആത്മവിശ്വാസത്തോടുകൂടി ചെയ്യുന്ന ഒരു പ്രവര്‍ത്തിയില് മികച്ച റിസല്‍ട്ട് ലഭിക്കും. അതേ കാര്യം തന്നെ ആത്മവിശ്വാസമില്ലാതെ ചെയ്താല് അതിന് വേണ്ട റിസല്‍ട്ട് ലഭിക്കില്ലെന്നുമാത്രമല്ല അതില് അവര് പരാജയപ്പെടുകയും ചെയ്യും.\nസ്ത്രീകള്‍ക്ക് ആദ്യം വേണ്ടത് അവരുടെ കഴിവിലുള്ള വിശ്വാസമാണ്. പലര്‍ക്കും ഇല്ലാത്തതും അതുതന്നെയാണ്. പല സ്ത്രീകള്‍ക്കും സ്ഥലസംബന്ധമായ വിഷയങ്ങളില് അറിവ് കുറവാണ്. പല പഠനങ്ങളും തെളിയിക്കുന്നത് പുരഷന്‍മാരെ അപേക്ഷിച്ച് സ്ത്രീകള്‍ക്ക് മാപ്് റീഡിംങ് സ്‌കില്ലും പാര്‍ക്കിംഗ് സ്‌കില്ലും കുറവാണെന്നതാണ്. ഇതിന് പ്രധാനകാരണം ആത്മവിശ്വാസക്കുറവ് തന്നെയാണ്.\nഒരു കാര് കൃത്യമായി പാര്‍ക്ക് ചെയ്യാനുള്ള കഴിവ് പുരുഷന്‍മാരെ അപേക്ഷിച്ച് സ്ത്രീകള്‍ക്ക് കുറവാണ്. കൃത്യമായി എങ്ങനെ കാര് പാര്‍ക്ക് ചെയ്യണമെന്നറിയണമെങ്കില് ആത്മവിശ്വാസത്തോടൊപ്പം സ്ഥലസംബന്ധമായ വിഷയത്തില് അറിവ് കൂടി ഉണ്ടാകണം. എന്നാല് ഇത്തരം അറിവുകള് സ്ത്രീകള്‍ക്ക് കുറവാണ്. ഇതുപോലെത്തന്നെ ഒരു മാപ്പ് നോക്കി സ്ഥലം കണ്ടെത്താനുള്ള കഴിവ് പുരുഷന്‍മാരുടെ അത്ര സ്ത്രീകള്‍ക്കില്ല. എങ്കിലും ഇതൊന്നും ഒരു കുറവായി എടുക്കാതെ ആത്മവിശ്വാസത്തോടെ മുന്നേറിയാല് ഇതിനെയെല്ലാം മറികടക്കാന് സ്ത്രീകള്‍ക്ക് കഴിയുന്നതേയുളളൂ. സ്വന്തം കഴിവില് ഉറച്ച് വിശ്വാസമുള്ളവര്‍ക്ക ്ആത്മവിശ്വാസം താനേ ഉണ്ടാക്കാന് കഴിയുന്നതേയുളളൂ.


ബൊളീവിയൻ പീഠഭൂമി അഥവാ ഭയത്തിന്റെ മലനിരകള് – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/ബൊളീവിയൻ പീഠഭൂമി അഥവാ ഭയത്തിന്റെ മലനിരകള്\nMarch 26, 2018\tLeaveacomment 2,903 Views\nസമുദ്രനിരപ്പില് നിന്ന് 12,000 മുതല് 16,000 അടി വരെ ഉയരത്തിലാണ് ബൊളീവിയന് പീഠഭൂമിയുടെ സ്ഥാനം. ഇതിലൂടെയുള്ള യാത്ര അതികഠിനമാണ്. ചന്ദ്രനിലെ ഭൂപ്രകൃതിക്ക് സമാനമായ അന്തരീക്ഷമാണ് ഇവിടെ. സാഹസികത ഇഷ്ടമുള്ളവർക്കായി ഈ യാത്ര സമർപ്പിക്കുന്നു. ഇത്രയും ഉയരത്തില് മനുഷ്യശരീരം കാലവസ്ഥയുമായി താദാത്മ്യം പ്രാപിക്കാന് ദിവസങ്ങളെടുക്കും. എന്നാല്‍പ്പോലും ഉറക്കമില്ലാത്ത രാവുകളും ഹൃദയത്തിന്റെതാളത്തിലും മിടിപ്പിലുമുള്ള വ്യത്യാസങ്ങളും വേണ്ടത്ര പ്രാണവായുവിന്റെ അഭാവം നിമിത്തം ശ്വാസം നിലയ്ക്കുന്നതു പോലെയുള്ള അവസ്ഥയും ഒക്കെ ബൊളീവിയൻ യാത്രയുടെ കൂടെപ്പിറപ്പാണ്.\nജനജീവിതം ഈ ഭാഗത്ത് അസാദ്ധ്യമാണ്. അതുകൊണ്ടുതന്നെ, ആധുനിക ജീവിതത്തില് അത്യന്താപേക്ഷിതമായി നമ്മള് കരുതുന്ന ഒന്നും ഇവിടെ ലഭ്യമല്ല. ഇവിടെ എത്തിക്കഴിഞ്ഞാൽ വളരെ ആഡംബര പൂർണ്ണമായ ഹോട്ടലുകളൊന്നും നിങ്ങളെ കാത്തിരിക്കുന്നുണ്ടാവില്ല. പകരം വളരെ പരിമിതമായ സൗകര്യങ്ങളെ ഇവിടെ കിട്ടുകയുള്ളു. അതുകൊണ്ടു തന്നെ സാഹസികതയോടൊപ്പം ക്ഷമാശീലവും ഉള്ളവർക്കേ ഈ യാത്ര സുഖിക്കുകയുള്ളു.\nവൈദ്യസഹായം പേരിനുപോലുമില്ല. എന്തെങ്കിലും സംഭവിച്ചാല് വിധി എന്നു കരുതാനേ നിവൃത്തിയുള്ളു. പകല് പൊള്ളുന്ന വെയില്, രാത്രിയില് കമ്പിളികളാല് മൂടിയാല് പോലും സഹിക്കാനാവാത്ത തണുപ്പ്, പ്രാണവായുവിന്റെ കുറവ്… ഇതൊക്കെയാണ് ഇവിടുത്തെ കാലാവസ്ഥ. എങ്കിലും ഇവിടെ പ്രകൃതിയുടെ മായികഭാവം അതിന്റെ പാരമ്യത്തില് ആസ്വദിക്കാം. മഞ്ഞണിഞ്ഞ കൊടുമുടികളും അഗ്‌നിപര്‍വതങ്ങളും ഫ്‌ളൂറസന്റ് നിറമുള്ള തടാകങ്ങളും അതില് നിറയെ ഫ്‌ളാമിംഗോ പക്ഷികളും… ചൂടു നീരുറവകള്, അനന്തതയില് അലിയുന്ന ഒന്നുമില്ലായ്മയുടെ വിശാലത… ഇതാണ് ബൊളീവിയൻ പീഠഭൂമി.\nപ്രകൃതിയുടെ ഈ മാസ്മര സൗന്ദര്യം ആസ്വദിച്ച് തുടങ്ങിയാൽ പിന്നെ അതുവരെ അറിഞ്ഞ കഷ്ടതകളൊന്നും വലുതായി തോന്നുകയില്ല. ഒരു സഞ്ചാരിയുടെ സ്വപ്ന യാത്രയ്ക്കുള്ള ചേരുവകള് എല്ലാം ഇവിടെ ചേരുംപടി ചേര്‍ത്തിരിക്കുന്നു. വെറും 10,000 ആളുകള് മാത്രം താമസിക്കുന്ന ഉയുണി, ദരിദ്രമായ, പൊട്ടിപ്പൊളിഞ്ഞ തെക്കുപടിഞ്ഞാറന് ബൊളീവിയയിലെ ഒരു ചെറുപട്ടണം. ഇതാണ് പ്രവേശനകവാടം. അവിടെയെത്തിയാലേ ബൊളീവിയയിലേക് പോകാൻ കഴിയു. സഞ്ചാരികളെ കൊണ്ടുമാത്രം ജീവിക്കുന്ന ഈ പട്ടണത്തില് സൗകര്യങ്ങള് പരിമിതമാണ്. എല്ലാം പൊതു സൗകര്യങ്ങൾ മാത്രം.\nഇവിടെ നിന്നും പീഠഭൂമിയിലേയ്ക്കുള്ള യാത്ര ഫോര്‍വീല് ഡ്രൈവില് മാത്രമേ സാദ്ധ്യമാവൂ. ആ ഭാഗം മുഴുവന് കുന്നും മലകളുമാണ്. മറ്റൊരു കൗതുകകരമായ കാഴ്ച, പാറകളുടെ ഗാലറിയാണ്. കറുത്ത പാറക്കൂട്ടങ്ങളല്ല, ചെമ്മണ് നിറമുള്ളവ. അവ ആയിരവും പതിനായിരവും ഒന്നുമല്ല, ലക്ഷക്കണക്കിനാണ്. കുറച്ചു ദൂരംകൂടി യാത്ര തുടരുമ്പോള് മരുഭൂമിക്ക് നടുവില് ഒരു മരം മാത്രം നില്‍ക്കുന്നു. അത്യപൂര്‍വമായ ഒരു കാഴ്ച. അടുത്തു എത്തുമ്പോഴാണ് സത്യം തിരിച്ചറിയുന്നത്. ‘ആര്‍ബോള് ദി പിയേദ്ര’ എന്നു വിളിക്കുന്ന കല്ലുകൊണ്ടുള്ള മരമാണിത്. കാറ്റിന്റേയും സൂര്യന്റെയും സ്‌നേഹലാളനകള് ഒരു പാറയ്ക്ക് മരത്തിന്റെ ജന്മം കൊടുത്തിരിക്കുന്നു. അത് കാണുമ്പോൾ നമുക് വളരെ അത്ഭുതം തോന്നും.\nSource – http://www.malayalivartha.com/yathra/tour-package/55651\nവയനാട്ടിലെ സ്വര്‍ഗ്ഗം; തൊള്ളായിരം കണ്ടിയിലെ കാടോർമ്മകൾ…\nകാറ്റിൻ്റെ താളത്തിനൊപ്പം സ്വപ്ന വനികയിൽ പൂവാറിലേക്ക് ഒരു യാത്ര…\nആരായിരുന്നു തമിഴ് പുലികള്? എന്തായിരുന്നു ഇവരുടെ ലക്‌ഷ്യം?


കൊവിഡ് രണ്ടാം തരംഗം കുട്ടികളെ രൂക്ഷമായി ബാധിക്കുന്നു • Suprabhaatham\nകൊവിഡ് രണ്ടാം തരംഗം കുട്ടികളെ രൂക്ഷമായി ബാധിക്കുന്നു\nApril 7, 2021 | 8:58 pm IST\nന്യൂഡല്‍ഹി: കൊവിഡിന്റെ രണ്ടാംതരംഗം കുട്ടികളെയും യുവാക്കളെയും കൂടുതല് രൂക്ഷമായി ബാധിക്കുന്നതായി റിപ്പോര്‍ട്ട്. കേന്ദ്ര ആരോഗ്യ മന്ത്രാലയത്തിന്റെ കണക്ക് പ്രകാരം മാര്‍ച്ച് മുതല് 79,688 കുട്ടികള്‍ക്കാണ് കൊവിഡ് ബാധിച്ചത്. അഞ്ചു സംസ്ഥാനങ്ങളിലായാണ് ഇത്രയും കുട്ടികള്‍ക്ക് കൊവിഡ് ബാധിച്ചത്. നിലവില് കുട്ടികള്‍ക്ക് വാക്‌സിന് ഇല്ലെന്നതും പ്രതിസന്ധി സൃഷ്ടിക്കുന്നു.\nമാര്‍ച്ച് ഒന്നുമുതല് മഹാരാഷ്ട്രയില് 60,940 കുട്ടികള്‍ക്കു കൊവിഡ് ബാധിച്ചു. ഇതില് 9,882 പേരും അഞ്ചു വസ്സില് താഴെയുള്ള കുട്ടികളായിരുന്നു. ചത്തീസ്ഗഡില് 5,940 കുട്ടിള്‍ക്ക് രോഗം ബാധിച്ചു. ഇതില് അഞ്ചു വസ്സില് താഴെയുള്ളവര് 922 ആണ്. കര്‍ണാടകയില് ഇത് 7,327 ഉം 871ഉം ആണ്. യു.പിയില് ഇത് യഥാക്രമം 3004ഉം 471ഉം ആണ്. ഡല്‍ഹിയില് 2, 733 ഉം 441 ഉം ആണ്. രാജ്യത്ത് കൊവിഡ് ബാധിതരുടെ എണ്ണ ക്രമാതീതമായി വര്‍ധിക്കുകയാണ്. ഇന്നലെ മാത്രം 1,15736 പേര്‍ക്കാണ് കൊവിഡ് ബാധിച്ചത്. 630 പേര് മരിക്കുകയും ചെയ്തു.


Green Kerala News കേരളത്തിൽ വരാനിരിക്കുന്നത് കൊടും വരള്‍ച്ചയെന്ന് ഭൗമശാസ്ത്ര വിദഗ്ധര്. - Green Kerala News\nസിപിഎം സ്വതന്ത്രനായ പി വി അന്‍വര് എം എല് എയുടെ വിവാദ വാട്ടര് തീം പാര്‍ക്കിലുണ്ടായ ഉരുള്‍പൊട്ടലിന്റെ അടയാളങ്ങള് ഇല്ലാതാക്കാന് തീവ്രശ്രമം\nസംസ്ഥാനത്ത് ഡാം മാനേജ്‌മെന്റിൽ ഗുരുതര വീഴ്ച ഉണ്ടായെന്ന് പിടി തോമസ്\nരാഹുൽ ഗാന്ധി കൈലാസ് മനസരോവരിൽ ;ചിത്രങ്ങൾ വൈറലാവുന്നു\nGreenkeralanews Webdesk\t07-09-2018\nതിരുവനന്തപുരം: വരാനിരിക്കുന്നത് കൊടും വരള്‍ച്ചയെന്ന് ഭൗമശാസ്ത്ര വിദഗ്ധര്. പ്രളയം നാശം വിതച്ച കേരളത്തില് എല്ലാ നദികളുടേയും ജലനിരപ്പ് താഴുന്ന വാട്ടര് ടേബിള് പ്രതിഭാസമാണ് ഇതിന് കാരണമെന്നും വിദഗ്ധര് പറയുന്നു. നദികളിലെ വെള്ളം പലയിടത്തും അസാധാരണമായ വിധത്തില് താഴ്ന്നുകഴിഞ്ഞു. പ്രളയമുണ്ടായി രണ്ടരയാഴ്ച പിന്നിടുമ്പോഴാണ് കേരളത്തില് സമീപകാലത്തെങ്ങും അനുഭവപ്പെടാത്ത നീര്‍ത്താഴ്ച നദികളില് പ്രകടമായത്. ജലനിരപ്പ് അതിവേഗം താഴുന്നത് കൊടുംവരള്‍ച്ചയ്ക്കു വഴിവച്ചേക്കാമെന്നും വിദഗ്ധര് ചൂണ്ടിക്കാട്ടുന്നു. ഇത്തരം പ്രതിഭാസം മുന്‍പ് രാജ്യത്ത് പലയിടത്തും ഉണ്ടായിട്ടുണ്ടെന്നും വിദഗ്ധര് അഭിപ്രായപ്പെടുന്നു.


രാഹുലിന്റെ അഴിമതി കുടുംബം; റഫാല് ഇടപാടില് രാഹുലിന്റെ ആരോപണം രാജ്യം വിശ്വസിക്കില്ലെന്ന് ബിജെപി\nഡല്‍ഹി: റഫാല് ഇടപാടില് രാഹുലിന്റെ ആരോപണം ആരും വിശ്വസിക്കില്ലെന്ന് ബിജെപി. രാഹുലിന്റെ കുടുംബം അഴിമതി കുടുംബമെന്നും കേന്ദ്രമന്ത്രി രവിശങ്കര് പ്രസാദ് പറഞ്ഞു. റഫാലിനെ സംബന്ധിച്ചുള്ള വിവാദങ്ങള് അനാവശ്യമെന്ന് പ്രതിരോധ മന്ത്രാലയം വ്യക്തമാക്കി. മുന് ഫ്രഞ്ച് പ്രസിഡന്റിന്റെ പ്രസ്താവന അതിന്റെ പൂര്‍ണമായ അര്‍ത്ഥത്തില് കാണണം. ഒലാദുമായി അടുപ്പമുള്ളവര്‍ക്ക് റിലയന്‍സുമായുള്ള ബന്ധമാണ് ഫ്രഞ്ച് മാധ്യമങ്ങള്. അതിനെതുടര്‍ന്നുള്ള പ്രസ്താവനയാണ് വന്നിട്ടുള്ളതെന്നും പ്രതിരോധ മന്ത്രാലയം പറഞ്ഞു.


Sreesanth's debut movie titled 'Big Picture' - Malayalam Filmibeat\n22 min ago എന്റെ ഭായിയ്ക്ക് വീണ്ടും സ്വാഗതം; നടി മേഘ്‌നയ്ക്കും കുഞ്ഞിനും ആശംസകളുമായി നടി നസ്രിയ നസീം\n27 min ago വായിനോക്കാന് പോയിടത്ത് നിന്ന് തല്ലുകൂടി, മോഹന്‍ലാലിനെ പരിചയപ്പെട്ടതിനെ കുറിച്ച് ശ്രീകുമാര്\n38 min ago പേളിയുടെയും ശ്രീനിഷിന്റെയും ജീവിതത്തിലെ പുതിയ സന്തോഷം, പങ്കുവെച്ച് താരദമ്പതികള്\nശ്രീശാന്തിനൊപ്പം പ്രകാശ് രാജും പ്രഭുദേവയും\n| Updated: Thursday, June 27, 2013, 18:07 [IST]\nക്രിക്കറ്റ് താരം ശ്രീശാന്ത് സിനിമയില് അഭിനയിക്കാന് പോകുന്നുവെന്ന റിപ്പോര്‍ട്ടുകള് വന്നിട്ട് ദിവസങ്ങള് കുറച്ചായി. മെയ്ഡ് ഇന് ഇന്ത്യ എന്നാണ് ശ്രീശാന്തിന്റെ ആദ്യ ചിത്രത്തിന് പേരിട്ടിരിക്കുന്നതെന്നായിരുന്നു ആദ്യ റിപ്പോര്‍ട്ട്. എന്നാല് ഇപ്പോള് കേള്‍ക്കുന്നത് ബിഗ് പിക്ചര് എന്നാണ് ചിത്രത്തിന്റെ പേര് എന്നാണ്. .\nപി ബാലചന്ദ്രകുമാറാണ് ഈ ചിത്രം സംവിധാനം ചെയ്യുന്നത്. തമിഴിലും മലയാളത്തിലുമായിട്ടാണത്രേ ചിത്രം റിലീസ് ചെയ്യുക. ആറ് മാസം മുമ്പുതന്നെ ചിത്രത്തെക്കുറിച്ചുള്ള ചര്‍ച്ചകള് നടന്നിരുന്നുവത്രേ, പക്ഷേ ഈ അടുത്തദിവസങ്ങളിലാണേ്രത അഭിനയിക്കാമെന്ന് ശ്രീശാന്ത് സമ്മതിച്ചത്.\nപ്രണയം, ആക്ഷന്, ഗാനങ്ങള് എന്നിവയെല്ലാം ഉള്‍പ്പെടുന്ന ഒരു എന്റര്‍ടെയ്‌നര് തന്നെ ആയിരിക്കും ചിത്രമെന്നാണ് സൂചന. ചിത്രത്തില് ആരാണ് നായികയാവുകയെന്നകാര്യം തീരുമാനിച്ചിട്ടില്ല. പ്രമുഖ നടന്മാരായ പ്രകാശ് രാജ്, പ്രഭുദേവ എന്നിവരുള്‍പ്പെടെയുള്ള വന് താരനിരയാണ് ചിത്രത്തില് അഭിനയിക്കുന്നത്.\nചിത്രത്തിന്റെ തിരക്കഥ ബാലചന്ദ്ര കുമാര് തന്നെയാണത്രേ തയ്യാറാക്കിയിരിക്കുന്നത്. ശ്രീശാന്തിന്റെ ജീവിതവുമായി കഥയ്ക്ക് യാതൊരുബന്ധവുമില്ലെന്ന് സംവിധായകന് വ്യക്തമാക്കി. ലണ്ടന്, ദുബയ് , ചെന്നൈ, കൊച്ചി എന്നിവിടങ്ങളാണ് ചിത്രത്തിന്റെ പ്രധാന ലൊക്കേഷനുകള്. ഓഗസ്റ്റിലോ, സെപ്റ്റംബറിലോ ചിത്രത്തിന്റെ ഷൂട്ടിങ് തുടങ്ങുമെന്നാണ് അറിയുന്നത്.\nവിദേശത്ത് വച്ച് ചിത്രീകരണമുള്ളതിനാല് ശ്രീശാന്തിന് കോടതിയില് നിന്നും പാസ്‌പോര്‍ട്ട് തിരിച്ചു ലഭിക്കേണ്ടതുണ്ട്. അതിനുവേണ്ടിയാണ് ഓഗസ്റ്റ് വരെ കാത്തിരിക്കുന്നത്. ചിത്രത്തിന് സംഗീതമൊരുക്കുന്നത് ബേണി ഇഗ്നേഷ്യസാണ്.\nRead more about: sreesanth big picture prakash raj balachandra kumar malayalam tamil ശ്രീശാന്ത് ബിഗ് പിക്ചര് പ്രകാശ് രാജ് പ്രഭുദേവ ബാലചന്ദ്രകുമാര് മലയാളം തമിഴ്\nCricketer Sreesanth is making his debut through the Movie Big Picture, directed by P Balachandra Kumar.


HomeINTERNATIONALസൗദി, കുവൈത്ത് യാത്രാവിലക്ക്; യു.എ.ഇയില് കുടുങ്ങികിടക്കുന്ന പ്രവാസികളോട് നാട്ടിലേക്ക് മടങ്ങണമെന്ന് ഇന്ത്യൻ എംബസി\nഅബുദാബി: സൗദി, കുവൈത്ത് യാത്രാവിലക്കിനെ തുടര്‍ന്ന് യു.എ.ഇയില് കുടുങ്ങിയ ഇന്ത്യക്കാര് നാട്ടിലേക്ക് മടങ്ങണമെന്ന് ഇന്ത്യന് എംബസി നിർദ്ദേശിച്ചു. യാത്ര പോകുന്ന രാജ്യത്തെ ഏറ്റവും പുതിയ വ്യവസ്ഥകള് അനുസരിച്ച് മാത്രമേ ഇനിയുള്ള തീരുമാനങ്ങള് കൈക്കൊള്ളാന് പാടുള്ളു. കര്‍ശന കോവിഡ് നിയന്ത്രണങ്ങള് നിലനില്‍ക്കുന്നതിനാല് ദുബായ്, അബുദാബി വഴിയുള്ള സൗദി, കുവൈത്ത് യാത്രയ്ക്ക് താൽക്കാലിക വിലക്കുണ്ട്.\nകോവിഡ് കേസുകൾ നിയന്ത്രിക്കുന്നതിന്റെ ഭാഗമായി വിവാഹങ്ങൾക്കും ഒത്തുചേരലുകൾക്കും ഗൾഫ് രാജ്യങ്ങളിൽ നിയന്ത്രണം ഏർപ്പെടുത്തിയിട്ടുണ്ട്. ചില രാജ്യങ്ങളിൽ യാത്രാ നിരോധനവും നിലവിലുണ്ട്.


രവി വള്ളത്തോൾ അന്തരിച്ചു; വിട വാങ്ങുന്നത് കുടുംബ സദസുകളുടെ പ്രിയനായകന്\nമനോരമ ലേഖകൻ April 25, 2020 09:02 PM IST\nതിരുവനന്തപുരം∙ ചലച്ചിത്ര സീരിയല് താരം രവി വള്ളത്തോൾ(67) അന്തരിച്ചു. തിരുവനന്തപുരത്തെ സ്വകാര്യ ആശുപത്രിയിലായിരുന്നു അന്ത്യം. അസുഖബാധിതനായതിനാൽ ഏറെക്കാലമായി അഭിനയരംഗത്തു നിന്ന് വിട്ടുനിൽക്കുകയായിരുന്നു. 46 സിനിമകളിലും നൂറിലേറെ സീരിയലുകളിലും അഭിനയിച്ചു. മൃതദേഹം വഴുതയ്ക്കാട്ടെ വസതിയായ ത്രയംബകയിൽ. സംസ്കാരം ഞായറാഴ്ച രാവിലെ ഒൻപതിന് തൈക്കാട് ശാന്തികവാടത്തിൽ. ഗീതാലക്ഷ്മിയാണ് ഭാര്യ.\nദൂരദർശനിലെ ‘വൈതരണി’ എന്ന സീരിയലിലൂടെയാണ് അഭിനയ രംഗത്തെത്തിയത്. 25 ചെറുകഥ എഴുതി. ഇതിൽ ദേവരഞ്ജിനി, നിമജ്ജനം എന്നിവ ടെലിവിഷൻ പരമ്പരകളായി. ഗാനരചയിതാവായാണ് ചലച്ചിത്രരംഗത്തു തുടക്കം കുറിച്ചത്. 1976-ൽ ‘മധുരം തിരുമധുരം’ എന്ന ചിത്രത്തിന് വേണ്ടി ‘താഴ്‌വരയിൽ മഞ്ഞുപെയ്തു’ എന്ന ഗാനം എഴുതി സിനിമാ ബന്ധത്തിന് തുടക്കമിട്ടു. 1986-ൽ റിലീസ് ചെയ്ത ‘രേവതിക്കൊരു പാവക്കുട്ടി’ എന്ന സിനിമയുടെ കഥ രവി വള്ളത്തോളിന്റേതായിരുന്നു. 1987 ൽ ലെനിൻ രാജേന്ദ്രന്റെ സംവിധാനത്തിൽ പുറത്തിറങ്ങിയ ‘സ്വാതിതിരുനാൾ’ എന്ന ചലച്ചിത്രത്തിലൂടെ സിനിമാരംഗത്തെത്തി.\nമലയാള നാടക രംഗത്തെ കുലപതികളിൽ ഒരാളായ ടി.എൻ. ഗോപിനാഥൻ നായരുടെ മൂന്നു മക്കളിൽ മൂത്തവനായാണു രവീന്ദ്രനാഥനെന്ന രവി വള്ളത്തോൾ ജനിച്ചത്. കുറ്റിപ്പുറം കേശവൻ നായരുടെ മകളും മഹാകവി വള്ളത്തോൾ നാരായണ മേനോന്‍റെ അനന്തരവളുമായ സൗദാമിനിയാണ് അമ്മ. വി.നന്ദകുമാർ, മീനാക്ഷി എന്നിവരാണ് സഹോദരങ്ങൾ. സോഷ്യോളജിയിൽ ബിരുദാനന്തര ബിരുദം നേടിയശേഷം വിദേശത്തും ദൂരദർശന്റെ വാർത്താ വിഭാഗത്തിലും ജോലി നോക്കവെയാണു ‘വൈതരണി’ എന്ന തന്റെ സീരിയലിൽ അഭിനയിക്കാൻ പി. ഭാസ്‌കരൻ ക്ഷണിക്കുന്നത്.\nദൂരദർശൻ മലയാളം ചാനലിന്റെ തുടക്കകാലത്ത്,1986ൽ ഏറെ പ്രേക്ഷകശ്രദ്ധ നേടിയ ‘വൈതരണി’ എന്ന പരമ്പരയുടെ രചന രവിയുടെ പിതാവ് ടി.എൻ.ഗോപിനാഥൻ നായരുടേതായിരുന്നു. നൂറിലേറെ ടെലിവിഷൻ പരമ്പരകളിൽ ശ്രദ്ധേയമായ വേഷങ്ങൾ ചെയ്തു. ശ്രീഗുരുവായൂരപ്പൻ, വസുന്ധര മെഡിക്കൽസ്, മണൽസാഗരം, പാരിജാതം, അമേരിക്കൻ ഡ്രീംസ് തുടങ്ങിയ മെഗാ സീരിയലുകളിലും രവി ശ്രദ്ധേയനായി. ഇതിൽ ‘അമേരിക്കൻ ഡ്രീംസ്’ എന്ന പരമ്പരയിലെ അഭിനയത്തിന് മികച്ച നടനുള്ള സംസ്ഥാന ടെലിവിഷൻ അവാർഡ് ലഭിച്ചു.\nഅടൂർ ഗോപാലകൃഷ്‌ണന്റെ ഏഴു സിനിമകളിൽ രവി ശ്രദ്ധേയമായ വേഷം ചെയ്തു. ടി.വി. ചന്ദ്രൻ, എം.പി. സുകുമാരൻ നായർ തുടങ്ങിയവരുടെ ശ്രദ്ധിക്കപ്പെട്ട പല സിനിമകളിലും അഭിനയിച്ചു. മതിലുകൾ, കോട്ടയം കഞ്ഞച്ചൻ, ഗോഡ്ഫാദർ, വിഷ്ണുലോകം, സർഗം, കമ്മീഷണർ, നീ വരുവോളം തുടങ്ങി നാൽപത്തിയഞ്ചോളംചലച്ചിത്രങ്ങളിൽ അഭിനയിച്ചു. 2014 ൽ പുറത്തിറങ്ങിയ ദ് ഡോൾഫിൻസാണ് അവസാന ചലച്ചിത്രം. മാനസിക വെല്ലുവിളി നേരിടുന്ന കുട്ടികൾക്കായി ഭാര്യ ഗീതാലക്ഷ്മിക്കൊപ്പം ‘തണൽ’ എന്ന പേരിൽ ഒരു ചാരിറ്റബിൾ ട്രസ്റ്റ് രൂപീകരിച്ച് പ്രവർത്തനങ്ങളിൽ ഏർപ്പെട്ടു.\nഅനുഗൃഹീത കലാകാരനായിരുന്നു രവി വള്ളത്തോള് എന്ന് മുഖ്യമന്ത്രി പിണറായി വിജയന് പറഞ്ഞു. ഭാവാത്മകമായ ആവിഷ്കാരങ്ങളോടെ കഥാപാത്രങ്ങളെ മനസ്സില് പതിപ്പിക്കുന്നതിന് അസാധാരണമായ പാടവം അദ്ദേഹത്തിനുണ്ടായിരുന്നു. നാടക കലയ്ക്കും ചലച്ചിത്ര-സീരിയല് കലകള്‍ക്കും ഒരു പോലെ നഷ്ടമാണ് രവി വള്ളത്തോളിന്‍റെ നിര്യാണമെന്നും മുഖ്യമന്ത്രി അനുശോചന സന്ദേശത്തില് പറഞ്ഞു.\nനിരവധി സിനിമകളിലും സീരിയലുകളിലും ശ്രദ്ധേയമായ വേഷങ്ങൾ കൈകാര്യം ചെയ്ത രവി വള്ളത്തോൾ മികച്ച എഴുത്തുകാരനും സാമൂഹ്യ പ്രവർത്തകനുമായിരുന്നുവെന്ന് പ്രതിപക്ഷ നേതാവ് രമേശ് ചെന്നിത്തല. രവി വള്ളത്തോളിന്റെ പിതാവ് ടി എൻ ഗോപിനാഥൻ നായരെ പോലെ വലിയ സംഭാവനകളാണ് അദ്ദേഹം സാംസ്‌കാരിക രംഗത്ത് നൽകിയതെന്നും പ്രതിപക്ഷ നേതാവ് അനുശോചന സന്ദേശത്തിൽ പറഞ്ഞു.\nEnglish Summary : Television-Film Actor Ravi Vallathol passes away\n‘ഇതൊക്കെ ഞാൻ ചെയ്തതെങ്കില് എന്റെ വീട് നിങ്ങള് തകർക്കില്ലേ..?’: വിമര്‍ശിച്ച് വീണ\nഇന്ധനവില വീണ്ടും കുറഞ്ഞു; പെട്രോളിന് 16 പൈസയും ഡീസലിന് 15 പൈസയും\nഉല്‍സവത്തിനിടെ തര്‍ക്കം; ആലപ്പുഴയിൽ 10ാം ക്ലാസ് വിദ്യാർഥിയെ കുത്തിക്കൊന്നു\nമെഗാ വാക്സിനേഷന് മുടങ്ങും; പലയിടത്തും ക്ഷാമം: ക്യാംപിൽ കോവാക്സീന് ഉപയോഗിക്കില്ല\nഅഫ്ഗാനിൽനിന്ന് യുഎസിന്റെ പൂർണ പിന്മാറ്റം സെപ്റ്റംബർ 11ന്: പ്രഖ്യാപനവുമായി ബൈഡൻ\nഎറണാകുളത്തെ കോവിഡ് വ്യാപനം തീവ്രവേഗത്തിൽ; റിപ്പോർട്ട്: ജാഗത്രാ നിർദേശം\nTheft at Bhima jewellery owner's house in high-security area of Thiruvananthapuram


ഉത്തരേന്ത്യയിൽ കനത്ത ചൂട്: ശക്തമായ പൊടിക്കാറ്റിന് സാധ്യത; ദില്ലിയിലും രാജസ്ഥാനിലും റെഡ് അലർട്ട്\nസംസ്ഥാനത്ത് ഇന്ന് 58 പേര്‍ക്ക് കൂടി കോവിഡ്; ചികിത്സയില് ആകെ 624 പേര്... തമിഴ്നാട്ടിലെ നാമക്കല്ലിലുണ്ടായ കാറപകടത്തില് കൊല്ലം സ്വദേശികളായ രണ്ട് പേര് മരിച്ചു...\n10 June, 2019 09:26:59 PM\nദില്ലി: ഉത്തരേന്ത്യയിലാകെ കനത്ത ചൂട് തുടരുന്നു. ദില്ലിയിൽ കേന്ദ്ര കാലാവസ്ഥ വകുപ്പ് ജാഗ്രത നിർദേശം നൽകി. റെഡ് അലർട്ട് പ്രഖ്യാപിച്ചു. കഴിഞ്ഞ ദിവസം പാലം മേഖലയിൽ 48 ഡിഗ്രി സെൽഷ്യസാണ് ഉയർന്ന താപനില വ്യക്തമാക്കിയത്. ജൂണിൽ രേഖപെടുത്തുന്ന ചരിത്രത്തിലെ ഏറ്റവും വലിയ താപനിലയാണിത്.\nതാപനില 45 ഡിഗ്രി സെൽഷ്യസ് പിന്നിടുമ്പോഴാണ് കേന്ദ്ര കാലാവസ്ഥാ വകുപ്പ് റെഡ് അലെർട് പ്രഖ്യാപിക്കുക. എന്നാൽ ദില്ലിയിൽ കഴിഞ്ഞ ദിവസം രേഖപെടുത്തിയത് 48 ഡിഗ്രി സെൽഷ്യസാണ്. ചരിത്രത്തിൽ ആദ്യമായാണ് ഇത്രയും വലിയ താപനില ജൂൺ മാസത്തിൽ രേഖപെടുത്തുന്നത്. ദില്ലി നിവാസികളോട് ഉച്ച സമയങ്ങളിൽ പുറത്തിറങ്ങരുതെന്ന് കാലാവസ്ഥ വകുപ്പ് നിർദേശം നൽകിയിട്ടുണ്ട്.\nഈ മാസം മുഴുവൻ ഉത്തരേന്ത്യയിലാകെ കനത്ത ചൂട് തുടർന്നേക്കുമെന്നാണ് സൂചന. ഇന്നും നാളെയും ശക്തമായ പൊടിക്കാറ്റിനും സാധ്യതയുണ്ട്. ദില്ലിക്ക് പുറമേ പടിഞ്ഞാറൻ രാജസ്ഥാനിലും റെഡ് അലർട്ട് പ്രഖ്യാപിച്ചിട്ടുണ്ട്. പടിഞ്ഞാറൻ മധ്യ പ്രദേശിൽ ഓറഞ്ച് അലേർട്ടും കിഴക്കൻ രാജസ്ഥാൻ, പഞ്ചാബ്, ഹരിയാന, ഉത്തർ പ്രദേശ്, കിഴക്കൻ മധ്യ പ്രദേശ് എന്നിവിടങ്ങളിൽ യെല്ലോ അലേർട്ടും പ്രഖ്യാപിച്ചിട്ടുണ്ട്.\nപോക്കറ്റ് 'കീറാൻ' റയിൽവേ: സർവിസ് തുടങ്ങുന്ന ട്രെയിനുകളിൽ എ.സി കോച്ചുകൾ മാത്രം\nനെഞ്ചുവേദന: മുൻ പ്രധാനമന്ത്രി മൻമോഹൻ സിംഗ് ആശുപത്രിയിൽ\nരാജ്യത്ത് ട്രെയിൻ സർവീസ് ചൊവ്വാഴ്ച പുനരാരംഭിക്കുന്നു; നാളെ മുതൽ ബുക്കിംഗ്\nഇന്ത്യ-ചൈന സൈനികര് തമ്മിൽ സിക്കിം അതിർത്തിയിൽ സംഘർഷം; നിരവധി പേർക്ക് പരിക്ക്\nകുടിയേറ്റ തൊഴിലാളികൾ സഞ്ചരിച്ച ട്രക്ക് അപകടത്തിൽ പെട്ട്5മരണം\nജലാശ്വ പുറപ്പെട്ടു; മാലദ്വീപിൽ‌നിന്ന് യാത്ര തിരിച്ച കപ്പലിൽ 698 യാത്രക്കാർ


ക്രിക്കറ്റ് ലോകകപ്പ്: ആദ്യ മത്സരത്തില് ആദ്യ ഓവറില് തന്നെ സ്പിന്നറെ ഇറക്കി ഇംഗ്ലണ്ടിനെ ഞെട്ടിച്ച് ദക്ഷിണാഫ്രിക്ക • ഇ വാർത്ത | evartha\n2019 ക്രിക്കറ്റ് ലോകകപ്പിന്റെ ആദ്യ മത്സരത്തില് ടോസ് നേടിയ ദക്ഷിണാഫ്രിക്കന് ക്യാപ്റ്റന് ഫാഫ് ഡുപ്ലെസി ഫീല്‍ഡിങ് തിരഞ്ഞെടുത്തു. ഡുപ്ലെസിസിന്റെ തീരുമാനം ശരിവെച്ച് ആദ്യ ഓവറില് തന്നെ ഇമ്രാന് താഹിര് വിക്കറ്റ് വീഴ്ത്തുകയും ചെയ്തു. ഇംഗ്ലീഷ് ഓപണര് ബെയര് സ്റ്റോയെ നേരിട്ട ആദ്യ പന്തിലാണ് താഹിര് മടക്കിയത്.\nലോക ക്രിക്കറ്റിലെ പ്രധാന ശക്തികളായിട്ടും ഇരുടീമുകള്‍ക്കും ഇതുവരെ ലോകകപ്പ് നേടാനായിട്ടില്ല. ആ ചരിത്രം തിരുത്താനാണ് ഇരുടീമുകളും വരുന്നത്. 2015 ലോകകപ്പില് ആദ്യ റൗണ്ടില് പുറത്തായ ഇംഗ്ലണ്ട് പക്ഷേ നാലു വര്‍ഷത്തിനു ശേഷം കിരീട സാധ്യതയില് ഏറെ മുന്നിലാണ്.\nഏകദിന റാങ്കിങ്ങില് ഒന്നാം സ്ഥാനക്കാരാണവര്. ഏകദിനത്തിലെ ഉയര്‍ന്ന സ്‌കോറും ഇംഗ്ലണ്ടിന്റെ പേരില് തന്നെ. ജേസന് റോയ്, ജോണി ബെയര്‍സ്റ്റോ, ഓയിന് മോര്‍ഗന്, ജോസ് ബട്ട്‌ലര് എന്നീ വെടിക്കെട്ടുകാര് ഏതൊരു ടീമിനും വെല്ലുവിളിയാണ്.\n1992 മുതല് ലോകകപ്പില് കളിക്കുന്ന ദക്ഷിണാഫ്രിക്ക കഴിഞ്ഞതവണ സെമിഫൈനലില് ന്യൂസീലന്‍ഡിനോട് തോറ്റു.\nഇക്കുറി ഫാഫ് ഡുപ്ലെസി നയിക്കുന്ന ടീമില് ക്വിന്റണ് ഡി കോക്ക്, ഹാഷിം ആംല, ഡേവിഡ് മില്ലര്, ജെ.പി. ഡുമിനി തുടങ്ങിയ പരിചയസമ്പന്നരുണ്ട്. പരിക്കിലായിരുന്ന പേസ് ബൗളര് കാഗിസോ റബാഡ തിരിച്ചെത്തി. തുല്യശക്തികളുടെ പോരാട്ടം കൂടിയാണിത്. ലോകകപ്പില് ആറുതവണ മുഖാമുഖം വന്നപ്പോള് ഇരുടീമുകളും മൂന്നുകളിവീതം ജയിച്ചു. ഏകദിനത്തില് ആകെ 59 മത്സരങ്ങളില് ഇംഗ്ലണ്ടിന് 26 ജയവും ദക്ഷിണാഫ്രിക്കയ്ക്ക് 29 ജയവുമുണ്ട്.\nഇത്തവണ ഇംഗ്ലണ്ടിലേയും വെയില്‍സിലേയും 11 വേദികളിലായാണ് മത്സരങ്ങള്. അഞ്ചാം തവണയാണ് ക്രിക്കറ്റ് ലോകകപ്പിന് ഇംഗ്ലണ്ട് വേദിയാകുന്നത്. ഐ.സി.സി റാങ്കിങ്ങില് ആദ്യ പത്ത് സ്ഥാനക്കാര് മാത്രം പങ്കെടുക്കുന്നു എന്നതും, പങ്കെടുക്കുന്ന എല്ലാ ടീമുകളും പരസ്പരം മത്സരിക്കുന്ന ‘റൗണ്ട് റോബിന് ലീഗ്’ 1992ന് ശേഷം നടക്കുന്നുവെന്നതും ഇത്തവണത്തെ പ്രത്യേകതയാണ്.\nമെയ് 30 ന് ആരംഭിച്ച്6ആഴ്ച പിന്നിട്ട് ജൂലൈ 14 ന് അവസാനിക്കുന്ന ലോകകപ്പ് പോരാട്ടത്തില്, ഫൈനല് അടക്കം 48 ഏകദിന മത്സരങ്ങള് നടക്കും. ഓസ്‌ട്രേലിയയാണ് നിലവിലെ ചാമ്പ്യന്. ഓസ്‌ട്രേലിയ അടക്കം5മുന് ചാമ്പ്യന്‍മാര് കിരീട പോരാട്ടത്തിനുണ്ട്.\nഇതുവരെ ലോകകപ്പ് നേടിയിട്ടില്ലാത്ത ആതിഥേയരായ ഇംഗ്ലണ്ടിനാണ് ക്രിക്കറ്റ് നീരീക്ഷകരില് ഏറെപ്പേരും ഇത്തവണ സാധ്യത കല്‍പ്പിക്കുന്നത്. ഇന്ത്യ, ന്യൂസിലാന്‍ഡ്, ഓസ്‌ട്രേലിയ, ദക്ഷിണാഫ്രിക്ക ടീമുകളെ പിന്തുണക്കുന്നവരും ഏറെയാണ്.\nപരിശീലന മത്സരങ്ങളില് മഴ പ്രതിബന്ധം സൃഷ്ടിച്ചെങ്കിലും ലോകകപ്പ് മത്സരങ്ങള് സുഗമമായി പൂര്‍ത്തിയാക്കാനാകുമെന്നാണ് അധികൃതരുടെ പ്രതീക്ഷ. മത്സരങ്ങള് ആരംഭിക്കുന്നതിന് മുന്നോടിയായി വേദികള്‍ക്കും പരിസരങ്ങളിലും സുരക്ഷ കര്‍ശനമാക്കിയിട്ടുണ്ട്.\nWhatastart for Imran Tahir pic.twitter.com/RWQtNtqVeV\n— IvarGustavo (@Mtha_Ivar) May 30, 2019


പൂർണ്ണ ഗർഭിണി കൊതി കൊണ്ട് ചക്കപ്പുഴുക്ക് കഴിച്ചു, അടുത്ത 12 മണിക്കൂറിനുള്ളിൽ സംഭവിച്ചത്... - മലയാളം ഇ മാഗസിൻ.കോം | Malayalam's No.1 Online Digital Magazine, malayalamemagazine.com | Free Digital Magazine Store in Malayalam | LIVEStyle Malayalam eMagazine | 100% FREE Online Lifestyle Magazine in Malayalam | Mayilppeeli Malayalam eMagazine | Cultural & Literature Magazine, Spandanam Malayalam eMagazine | Health Magazine | Prayanam, Yathra, Travel and Tourism Magazine | Swapnaveed... Cinema Plus... Film News, Film Reviews, Gozips... Anakkaryam - First Elephant magazine in Malayalam... Free Malayalam Online magazine... മലയാളം ഇ മാഗസിൻ.കോം, മലയാളം വാർത്തകൾ\nപൂർണ്ണ ഗർഭിണി കൊതി കൊണ്ട് ചക്കപ്പുഴുക്ക് കഴിച്ചു, അടുത്ത 12 മണിക്കൂറിനുള്ളിൽ സംഭവിച്ചത്…\nജൂൺ പത്ത്, പതിവുപോലെ രാവിലെ നടക്കാനിറങ്ങി. ഒൻപത് മാസം പൂർത്തിയായിട്ടില്ല. എങ്കിലും ആരോഗ്യപ്രശ്നങ്ങൾ കൊണ്ട് ജൂൺ 14ന് അഡ്മിറ്റ് ആകാൻ ഡോക്ടർ നിർദ്ദേശിച്ചിരു ന്നു. സിസേറിയൻ എന്ന് ഏറെക്കുറേ ഉറപ്പായ ഘട്ടം. എന്നിട്ടും മനസ്സ് പറഞ്ഞു കൊണ്ടിരുന്നു , എന്റെ രാജകുമാരിയെ ഞാൻ പ്രസവിക്കും.. അവളുടെ ദേഹത്ത് കത്തി വയ്ക്കാൻ ഞാൻ സമ്മതിക്കില്ല. ആ വാശിയായിരുന്നു എട്ടാം മാസം മുതൽ രാവിലെയും വൈകിട്ടും എന്റെ ദീർഘദൂര നടത്തത്തിന്റെ പിന്നിലെ അജണ്ട. ജൂൺ പത്ത് . പറമ്പിലൂടെ മൊബൈലും കയ്യിൽ പിടിച്ച് ഫോട്ടോക്ക് പറ്റിയ കാഴ്ചകൾ തേടി അങ്ങനെ നടക്കുമ്പോൾ വെറുതേ നോക്കിയതാണ് അപ്രത്തെ പറമ്പിലെ വരിക്ക പ്ലാവിന്റെ ഉച്ചിയില്.\nവിളഞ്ഞു വീർത്ത് എന്നെ പോലെ തടിച്ചിപ്പാറുവായി ഒരു ചക്ക! എന്റെ വരവോടെ മുച്ചൂടും അപഹരിക്കപ്പെട്ട ഞങ്ങളുടെ പറമ്പിലെ പ്ലാവുകളെ നോക്കി ഞാൻ നെടുവീർപ്പിട്ടു. തിരികെ നടക്കുമ്പോൾ മനസ്സ് നിറയെ ചക്കപ്പുഴുക്ക്. നിറയെ തേങ്ങ ചിരകിയിട്ട ചക്കപ്പുഴുക്ക് കാന്താരി മുളക് ഞെരടിയതിൽ മുക്കി വായിലേക്ക് വച്ച് ഒരിറക്ക് ചൂട് കട്ടനും.. ഹയ് ഹായ്… ഭാരതി വയറ്റിൽ കിടന്ന് സന്തോഷം കൊണ്ട് തുള്ളിച്ചാടാൻ തുടങ്ങി. ചക്ക പുഴുക്ക് വേണം. വീട്ടിൽ ആരും ഒരു മൈന്റില്ല. മഴ പെയ്യുന്നുണ്ട്. കിലുക്കത്തിലെ രേവതിയുടെ കൂട്ട് ഒന്നുകൂടി തുള്ളി നോക്കി. എനിക്ക് ഇപ്പൊ ചക്ക പുഴുങ്ങി തായോ…..! ‘ഒന്നു പോ പെണ്ണേ! മഴയത്താണ് ചക്ക!’ അച്ഛമ്മ സാ മട്ടിൽ അലമ്പി വിട്ടു . ഭാരതി വിടുന്നില്ല. അവൾ തൊഴി തുടങ്ങി . ഹൃദയം മിടിക്കുന്ന ടോൺ പോലും ചക്കപ്പുഴുക്ക് എന്നായി. അവസാനം സഹികെട്ടപ്പോൾ അച്ഛൻ പോയി ചക്ക വാങ്ങി കൊണ്ടു വന്നു.\nസന്ധ്യക്ക് ചക്കപ്പുഴുക്കും കട്ടൻ ചായയും കൂട്ടിന് മഴയും.. ഐവ..! രാത്രിയായപ്പോൾ ചക്ക തനി നിറം കാണിച്ചു തുടങ്ങി. കിടക്കാൻ വയ്യ. വയറ്റിൽ റിമിടോമിയുടെ ഗാനമേള. എഴുന്നേറ്റിരുന്നു. പുറത്ത് മഴ. ഒരു കഥയുടെ ആദ്യഭാഗം മുഖപുസ്തകത്തിൽ കുറിച്ചു .പൂർത്തിയാക്കാൻ സാധിക്കുന്നില്ല. ശൂന്യം.. വയറ്റിൽ വേദനയുടെ പെരുക്കം. 12 മണി. കസേരയില് പകുതി കിടന്നും ഇരുന്നും സമയം നീക്കി . രാത്രി ഇനി ആരെയെങ്കിലും വിളിച്ചുണർത്താൻ മനസ്സ് വരുന്നില്ല . ചക്ക കഴിക്കേണ്ട എന്ന് നൂറു വട്ടം പറഞ്ഞിട്ടും കേൾക്കാത്തതിന് വഴക്കും കിട്ടും . വായു കയറിയതാണ്. നേരത്തെ രണ്ടു തവണ ഇങ്ങനെ വേദന വന്ന് ആശുപത്രിയില് കൊണ്ടു പോയതാണ്. ഗുളിക തന്നു തിരികെ വിട്ടു . അതുകൊണ്ട് പരമാവധി വേദന കടിച്ചു പിടിച്ച് സഹിക്കാൻ തീരുമാനിച്ചു .\nസമയം ഇഴഞ്ഞിഴഞ്ഞ്.. 1..2..3..4.. നാല് മണിയായപ്പോൾ എനിക്ക് ശരിക്കും പേടിയായി തുടങ്ങി. എഴുന്നേറ്റ് അച്ഛമ്മയെ വിളിച്ചു. അച്ഛനും ഉണർന്ന് വന്നു . സ്ഥിരം വിളിക്കുന്ന നവാസ് ഇക്കയുടെ കാർ വിളിച്ചു . നോയമ്പായതുകൊണ്ട് ആറര കഴിഞ്ഞ് വന്നാല് പോരെ എന്ന് ഇക്ക ചോദിച്ചു . എന്റെ മുഖം കണ്ട് അച്ഛൻ പെട്ടെന്ന് വരാൻ പറഞ്ഞു . കാർ വന്നു . ടൌണിലെ സ്വകാര്യ ആശുപത്രിയിലേക്ക് മുക്കാൽ മണിക്കൂർ യാത്ര . അഞ്ച് മണിക്ക് ആശുപത്രിയില് എത്തി . നേരെ ലേബർറൂമിലേക്ക്. മൂന്നു പേര് നിറ വയറുമായി കിടക്കുന്നു. എന്നെ ഒരു കട്ടിലിൽ പിടിച്ചു കിടത്തി എന്തൊക്കെയോ യന്ത്രങ്ങളുമായി ബന്ധിപ്പിച്ചു. കുഞ്ഞിന്റെ ഗ്രാഫ് നോക്കാനാണ്. അതിനിടയില് ഒരു സുന്ദരി ഡോക്ടർ വന്ന് മറ്റു ഗർഭിണികളെയെല്ലാം ഉള്ള് പരിശോധിക്കുന്നുണ്ട്. ആയിട്ടില്ല , വേദനയ്ക്കുള്ള ഡ്രിപ്പ് ഇടാം എന്നൊക്കെ പറയുന്നുണ്ട്. എനിക്കാണെങ്കിൽ വിട്ടു വിട്ട് ശക്തമായ വേദന.\nഎപ്പൊ വേദന തുടങ്ങി എന്നൊക്കെ ചോദിച്ചു കൊണ്ട് ഡോക്ടർ സുന്ദരി എന്റെ ഉള്ള് പരിശോധിക്കാൻ തുടങ്ങി. ‘ഇതായി കേട്ടോ. ക്ലീൻ ചെയ്തോളൂ.. ‘ എന്ന് സിസ്റ്ററോട് പറഞ്ഞിട്ട് അവർ എന്നെ ശാസിച്ചു. ‘വേദന തുടങ്ങിയപ്പോഴേ വരാഞ്ഞതെന്തേ?വണ്ടിയിൽ പ്രസവിക്കുമായിരുന്നല്ലോ..’ ദൈവമേ ..! ഞാൻ പ്രസവിക്കാൻ പോകുകയാണോ! ആകെ മൊത്തം വിറയലായി. വേദന കൂടി പുളഞ്ഞു കുത്തി നിലവിളിച്ചപ്പോൾ സിസ്റ്റർമാർ വഴക്ക് പറഞ്ഞു. മറ്റു ഗർഭിണികളൊന്നും മിണ്ടുന്നില്ല. ഛായ്.. സ്ത്രീ കുലത്തിനു തന്നെ നാണക്കേട്. നിങ്ങളൊക്കെ സിനിമ കാണാറില്ലേ? അതുപോലെയൊക്കെ ഒന്നു കരഞ്ഞു കൂടെ? ബ്ലാഡീ ഫൂൾസ്..! വേഗം നിലവിളിച്ചാൽ വേഗം പ്രസവം നടക്കും എന്ന ധാരണയിൽ ഞാൻ ഓരോ വേദനയിലും അലറി വിളിച്ചു കൊണ്ടിരുന്നു . ‘കുഞ്ഞ് പുറത്തു വരണമെങ്കിൽ താഴേക്ക് നന്നായി മുക്കണം. വെറുതെ കിടന്ന് കരഞ്ഞാൽ പോര..’ ഒരു നേഴ്സ് പുച്ഛിച്ചു. ആഹാ .. ഇപ്പൊ ശരിയാക്കി തരാം .\nഅപ്പോഴാണ് ജൂനിയർ മാഡ്രേക്കിലെ മൊട്ടത്തലയനെ പോലെ ഒരു ഡോക്ടർ അകത്തേക്ക് വന്നത്. പകച്ചു പോയി എന്റെ പ്രസവം! ഇങ്ങേർക്കെന്താ ലേബർ റൂമിൽ കാര്യം എന്ന് രോഷത്തോടെ ചിന്തിക്കുമ്പോൾ തൊട്ടടുത്ത ബെഡിലെ പെങ്കൊച്ച് വേദന കൂടി അലറാൻ തുടങ്ങി . ജൂനിയർ മാൻഡ്രേക്ക് വന്ന് ഉള്ള് നോക്കി സിസേറിയനാക്കാം, പ്രസവിക്കില്ല എന്ന് വിധിയെഴുതി. അവളെ തീയറ്ററിലേക്ക് കൊണ്ടു പോകുമ്പോള് ഞാൻ നടുക്കം മാറാതെ കിടന്നു . വേദനയിൽ നിലവിളിക്കാൻ പേടിയായി. ശരീരം മുഴുവന് വേദനയിൽ മുങ്ങി ഞാനൊരു മയക്കത്തിലേക്ക് വഴുതി. ‘നന്ദ.. കമോൺ .. പുഷ്.. താൻ വിചാരിച്ചാലേ കുഞ്ഞ് പുറത്തേക്ക് വരൂ..’ സുന്ദരിയായ ഡോക്ടറുടെ ശബ്ദമാണ് എന്നെ ഉണർത്തിയത്. ചുറ്റും നേഴ്സുമാരുണ്ട്. മുന്നില് ഡോക്ടറുണ്ട്. എന്താ സംഭവം ? ‘കുഞ്ഞ് വരാറായി. താൻ നന്നായി ശ്രമിച്ചാൽ ഇപ്പൊ പ്രസവം നടക്കും..’ ദൈവമേ! ഞാനെന്തു ചെയ്യാൻ?! കണ്ണിൽ ഇരുട്ടുകയറി.. കൈകാലുകൾ തളർന്നു.\nആഞ്ഞു ശ്രമിച്ചു. മരണം പോലെ വേദന … പെട്ടെന്ന് ഒരു നേഴ്സ് എന്റെ ബെഡിൽ ചാടിക്കയറി.രണ്ട് കയ്യും ചുരുട്ടി എന്റെ നെഞ്ചിന്റെ താഴെയായി ഒറ്റയിടി.! ഇടിയെന്നു പറഞ്ഞാൽ ഒന്നൊന്നരയിടി.. !’എന്റെ വായിലൂടെയും മൂക്കിലൂടെയും മഞ്ഞവെള്ളം പുറത്തു ചാടി . ‘കൊല്ലല്ലേ..’എന്ന് അലറിയത് മാത്രം ഓർമ്മയുണ്ട്. അവൾ കൈ ചുരുട്ടി വീണ്ടും ഇടിച്ചു . താമര വള്ളി പോലെ പൊക്കിൾക്കൊടി പുറത്തേക്ക് തെറിച്ചു . അതിന്റെ അറ്റത്ത് എന്റെ കുഞ്ഞ്! ഞൊടിയിടയിൽ ഡോക്ടര് അവളെ പിടിച്ചെടുത്ത് നെഞ്ചൊട് ചേർക്കുന്നു. കത്രികയുടെ ശബ്ദം.. സൂക്ഷിച്ച് .. ഞാൻ മനസ്സില് ആവലാതിപ്പെട്ടു. ‘മോളാണ്..’ ഇടിവീരത്തി നേഴ്സ് ചിരിച്ചു . അതെനിക്ക് പണ്ടേ അറിയാർന്നു അവൾ കരയുന്നു.. ന്റെ ഭാരതി.. ഞാനും കരഞ്ഞു, ചിരിച്ചു.\nഅഞ്ചു മണിക്ക് അഡ്മിറ്റ് ആയി ആറ് മണിക്ക് പ്രസവം കഴിഞ്ഞ് കിടക്കുമ്പോൾ ഓർക്കുകയായിരുന്നൂ, ഇത്ര ഈസിയാണോ പ്രസവം..! ഹൊ.. ഹൊ.. എന്നാൽ ഞാനിനി പെറ്റ് കൂട്ടും! വീട് നിറയെ കുഞ്ഞുങ്ങൾ.. അങ്ങനെ സുന്ദരസ്വപ്നങ്ങൾ കണ്ട് രണ്ടു ദിവസം ആശുപത്രിയില് അടിച്ചു പൊളിച്ചു. റെസ്റ്റെടുക്കാതെ ഭാരതിയുമായി തുള്ളി ചാടി നടന്നു . മൂന്നാം ദിവസം ഞാൻ വീണു . ശരീരം മുഴുവന് പല ഭാഗങ്ങളായി ചിതറി തെറിച്ചത് പോലെ .. മോളെ എടുക്കാൻ പോയിട്ട്, കിടക്ക വിട്ടെഴുന്നേൽക്കാൻ പോലും കഴിയുന്നില്ല . ഇനി വേദ് കാലം. തിളച്ച വെള്ളം കോരി ഒഴിച്ച് ദേഹം നെല്ല് പുഴുങ്ങുന്നത് പോലെ പുഴുങ്ങിയെടുക്കുന്ന മനോഹരമായ ആചാരം..\nഎല്ലാം നിനക്ക് വേണ്ടി; ഭാരതീ…\nജ്വാലാമുഖി | Exclusive | Copyright Protected\nഅമിത വ്യായാമവും വേണ്ട പട്ടിണിയും കിടക്കണ്ട: കുടവയർ ഇല്ലാതാക്കാൻ ഇതാ കിടിലൻ വെളുത്തുള്ളി ടെക്നിക്ക് 3,679 views\nരാവിലെ എഴുന്നേറ്റ ഉടൻ പല്ലു തേക്കാതെ വെള്ളം കുടിക്കാമോ! അറിഞ്ഞോളൂ അതിന്റെ അതിശയിപ്പിക്കുന്ന ഗുണങ്ങൾ! 2,549 views


കേരളത്തില് ഹിന്ദു പെണ്‍കുട്ടികളെ തന്ത്രത്തില് വീഴ്ത്തി ‘ലവ് ജിഹാദ്’ നടക്കുന്നുണ്ട് ; ഇ. ശ്രീധരന് | Metro Journal Online\nകേരളത്തില് ഹിന്ദു പെണ്‍കുട്ടികളെ തന്ത്രത്തില് വീഴ്ത്തി വിവാഹം ചെയ്യുന്ന തരത്തില് ലവ് ജിഹാദുണ്ടെന്ന് മെട്രോമാന് ഇ ശ്രീധരന്. അതുകൊണ്ടുതന്നെ ലവ് ജിഹാദെന്ന സങ്കല്‍പത്തെ താന് വെറുക്കുന്നെന്നും ശ്രീധരന് പറഞ്ഞു. ദേശീയ മാധ്യമമായ എന്‍ഡിടിവിക്ക് നല്‍കിയ അഭിമുഖത്തിലാണ് അദ്ദേഹം ഇക്കാര്യം പറഞ്ഞത്.\n‘ലവ് ജിഹാദ്…. ശരിയാണ് കേരളത്തില് എന്താണ് സംഭവിച്ചുകൊണ്ടിരിക്കുന്നതെന്ന് ഞാന് കാണുന്നതാണ്. എങ്ങനെയാണ് ഹിന്ദു പെണ്‍കുട്ടികളെ ചെപ്പടിവിദ്യകള് കാട്ടി വശത്താക്കി വിവാഹത്തിലേക്കെത്തിക്കുന്നതും തുടര്‍ന്നവര് അനുഭവിക്കുന്ന ദുരിതങ്ങളും ഞാന് കാണുന്നു. ഹിന്ദുക്കള് മാത്രമല്ല, മുസ്ലിം, ക്രിസ്ത്യന് പെണ്‍കുട്ടികളെപ്പോലും വശീകരിച്ച് വിവാഹം ചെയ്യുന്നുണ്ട്. അതിനെയാണ് ഞാന് എതിര്‍ക്കുന്നത്’, ലവ് ജിഹാദ് നിയമവുമായി ബന്ധപ്പെട്ട ചോദ്യത്തിന് അദ്ദേഹം മറുപടി പറഞ്ഞു.\nഒപ്പം ബീഫ് നിരോധനത്തെക്കുറിച്ചുള്ള ചോദ്യങ്ങള്‍ക്കും അദ്ദേഹം മറുപടി നൽകി. വ്യക്തിപരമായി ഞാന് കടുത്ത സസ്യാഹാരിയാണ്. മുട്ടപോലും കഴിക്കാറില്ല. മറ്റുള്ളവർ ഇത് കഴിക്കുന്നത് തനിക്ക് ഇഷ്ടമല്ലെന്നും ശ്രീധരന് വ്യക്തമാക്കി.\n← യുവമോർച്ച സംസ്ഥാന സെക്രട്ടറി ലക്ഷങ്ങളുടെ കൊക്കെയ്‌നുമായി പിടിയിൽ\nപി.എസ്.സി ഉദ്യോഗാർത്ഥികളുമായി സർക്കാർ ചർച്ചയ്ക്ക്; സർക്കാരിന്റെ കത്തുമായി സ്പെഷ്യൽ ബ്രാഞ്ച് ഉദ്യോഗസ്ഥൻ സമരവേദിയിൽ →


രണ്ട് ദിവസത്തെ ബാങ്ക് അവധിയും രണ്ട് ദിവസത്തെ പൊതുപണിമുടക്കും കാരണം നാളെ മുതല് നാല് ദിവസം ബാങ്കുകള് പ്രവര്‍ത്തിക്കില്ല - Eye Witness News India\nMarch 25, 2022 News Editor #1\nനാളെ മുതൽ നാല് ദിവസം ബാങ്ക് അവധി. രണ്ട് ദിവസത്തെ ബാങ്ക് അവധിയും രണ്ട് ദിവസത്തെ പൊതുപണിമുടക്കും കാരണം നാളെ മുതല് നാല് ദിവസം ബാങ്കുകള് പ്രവര്‍ത്തിക്കില്ല. ഈ മാസത്തെ നാലാമത്തെ ശനിയാഴ്ചയായ നാളത്തെ ബാങ്ക് അവധിയും ഞായറും കഴിഞ്ഞ് തിങ്കള്, ചൊവ്വ ദിവസങ്ങളില് അഖിലേന്ത്യാ പണിമുടക്കാണ്.\nബാങ്ക് ജീവനക്കാരുടെ9സംഘടനകളില് മൂന്നെണ്ണം സംസ്ഥാനത്ത് പണിമുടക്കുന്നുണ്ട്. തൊഴിലാളിവിരുദ്ധ ലേബർകോഡുകൾ പിൻവലിക്കുക, അവശ്യപ്രതിരോധ സേവനനിയമം റദ്ദാക്കുക, കർഷകരുടെ അവകാശപത്രിക ഉടൻ അംഗീകരിക്കുക, അടക്കമുള്ള 12 ആവശ്യങ്ങൾ ഉന്നയിച്ചാണ് ദ്വിദിന സമരം.\nസംസ്ഥാനത്തെ ഭൂരിഭാഗം ജീവനക്കാരും അംഗങ്ങളായ ഓള് ഇന്ത്യ ബാങ്ക് അസോസിയേഷനും ഓള് ഇന്ത്യ ബാങ്ക് ഓഫീസേഴ്‌സ് അസോസിയേഷനും ഓള് ഇന്ത്യ ബാങ്ക് എംപ്ലോയീസ് അസോസിയേഷനുമാണ് സമരത്തില് പങ്കെടുക്കുന്നത്.\nദേശസാല്‍കൃത ബാങ്കുകളുടെയും സഹകരണ, ഗ്രാമീണ് ബാങ്കുകളുടെയും പരമ്പരാഗത സ്വകാര്യ ബാങ്കുകളുടെയും പ്രവര്‍ത്തനം തടസ്സപ്പെടും. അതേസമയം എച്ച്ഡിഎഫ്‌സി ബാങ്ക്, ഐസിഐസിഐ പോലുള്ള പുതുതലമുറ ബാങ്കുകളുടെ പ്രവര്‍ത്തനം തടസ്സപ്പെടാനിടയില്ല. മാര്‍ച്ച് 28 രാവിലെ ആറ് മണി മുതല് മാര്‍ച്ച് 30 രാവിലെ ആറ് മണി വരെയാണ് പണിമുടക്ക്.\nദേശീയതലത്തിൽ ബി.എം.എസ് ഒഴികെ 20 ഓളം തൊഴിലാളി സംഘടനകളാണ് പണിമുടക്കിന് നേതൃത്വം നൽകുന്നത്. കേരളത്തിൽ 22 തൊഴിലാളി സംഘടനകൾ പണിമുടക്കിൽ അണിനിരക്കുമെന്ന് സംയുക്തസമിതി നേതാക്കൾ വാർത്ത സമ്മേളനത്തിൽ അറിയിച്ചു.


Drishyam2| കൈപ്പ കവലയിലെ ജോർജുകുട്ടിയുടെ കേബിൾ കട പൊളിച്ചുമാറ്റി, പൊലീസ് സ്റ്റേഷനും; വീഡിയോ – News18 Malayalam\nDrishyam2| കൈപ്പ കവലയിലെ ജോർജുകുട്ടിയുടെ കേബിൾ കട പൊളിച്ചുമാറ്റി, പൊലീസ് സ്റ്റേഷനും; വീഡിയോ\nജോർജുകുട്ടിയുടെ കേബിൾ കട, പൊലീസ് സ്റ്റേഷൻ എന്നിവ ഉൾപ്പെടെയുള്ള സെറ്റാണ് കലാസംവിധായകനായ രാജീവ് കോവിലകത്തിന്റെ നേതൃത്വത്തൽ ഇവിടെ സജ്ജമാക്കിയിരുന്നത്.\nദൃശ്യം - ഷൂട്ടിംഗ് സെറ്റ്\nLast Updated : November 10, 2020, 23:00 IST\nതൊടുപുഴ: മലയാളികൾക്ക് മറക്കാനാകാത്തൊരു മോഹൻലാൽ സിനിമയാണ് ദൃശ്യം. ലോക് ഡൗൺ കാലത്ത് ദൃശ്യത്തിന്റെ രണ്ടാം ഭാഗത്തിന്റെയും ഷൂട്ടിംഗ് പൂർത്തിയാക്കിയിരുന്നു. സിനിമയിലെ കഥാപാത്രങ്ങളെ പോലെ തന്നെ ജോർജ് കുട്ടിയുടെ കേബിൾ കടയും, പൊലീസ് സ്റ്റേഷനുമൊക്കെ മലയാളി പ്രേക്ഷകർ ഏറെ പരിചയമുള്ള ഇടങ്ങളാണ്. എന്നാൽ ഷൂട്ടിംഗ് കഴിഞ്ഞതിനു പിന്നാലെ തൊടുപുഴ കാഞ്ഞാർ കൈപ്പ കവലയിൽ ഒരുക്കിയ ദൃശ്യം രണ്ടിൻരെ സെറ്റ് അണിയറ പ്രവർത്തകർ പൊളിച്ചുമാറ്റി.\nജോർജുകുട്ടിയുടെ കേബിൾ കട, പൊലീസ് സ്റ്റേഷൻ എന്നിവ ഉൾപ്പെടെയുള്ള സെറ്റാണ് കലാസംവിധായകനായ രാജീവ് കോവിലകത്തിന്റെ നേതൃത്വത്തൽ ഇവിടെ സജ്ജമാക്കിയിരുന്നത്. തുണിക്കട, റേഷൻ കട, കുരിശുപള്ളി, വളം ഡിപ്പോ എന്നിവുയെ ഇവിടെ ഒരുക്കിയിരുന്നു. സിനിമയുടെ ആദ്യ ഭാഗവും ഇവിടെയാണ് ചിത്രീകരിച്ചത്.\nസിനിമയുടെ ആദ്യ ഭാഗത്തിൽ വരുണിനെ കുഴിച്ചുമൂടിയ പഴയ പൊലീസ് സ്റ്റേഷനും പുതിയ പൊലീസ് സ്റ്റേഷനുമൊക്കെ കൈപ്പ കവലയിലായിരുന്നു. കഴിഞ്ഞ ദിവസമാണ് അണിയറ പ്രവർത്തകരെത്തി സെറ്റ് പൊളിച്ചു മാറ്റിയത്. ഒരാഴ്ചയാണ് കൈപ്പ കവലയിൽ ദൃശ്യം രണ്ടിന്റെ ഷൂട്ടിംഗ് നടന്നത്.\nAlso Read ദൃശ്യം 2വിന് പാക്കപ്പ്; 56 ദിവസത്തെ ഷെഡ്യൂൾ 46 ദിവസം കൊണ്ട് പൂർത്തിയാക്കി\nമലങ്കര ജലാശത്തിന് സമീപമുള്ള കൈപ്പ കവലയിൽ നിരവധി സിനിമകളാണ് ഷൂട്ട് ചെയ്തിട്ടുള്ളത്.\nAntony PerumbavoorDrishyam 2Drishyam malayalam filmMohanlal in Drishyamആൻറണി പെരുമ്പാവൂർമോഹൻലാൽ


Varthamanam Malayalam Movie review: Parvathy Thiruvothu Starrer isagood political movie | സിദ്ധാർത്ഥ് ശിവ, പാർവ്വതി, റോഷൻ... വർത്തമാനം ഹൈലി പൊളിറ്റിക്കൽ — ശൈലന്റെ റിവ്യൂ - Malayalam Filmibeat\nസിദ്ധാർത്ഥ് ശിവ, പാർവ്വതി, റോഷൻ... വർത്തമാനം ഹൈലി പൊളിറ്റിക്കൽ — ശൈലന്റെ റിവ്യൂ\n| Updated: Monday, March 15, 2021, 16:14 [IST]\nറീജിയണൽ ഫിലിം സെൻസർ ബോർഡിൽ അംഗമായ ഒരാളിട്ട ഫെയ്സ്ബുക്ക് പോസ്റ്റിലൂടെയാണ് സിദ്ധാർത്ഥ് ശിവയുടെ വർത്തമാനമെന്ന സിനിമ മലയാളികളുടെ ശ്രദ്ധയിൽ എത്തുന്നത്. പൗരത്വബിൽ പ്രക്ഷോഭങ്ങളോടനുബന്ധിച്ച് ദില്ലിയിൽ ദളിത്-മുസ്ലിം വിദ്യാർത്ഥികളെ പോലീസ് വേട്ടയടിയതാണ് സിനിമയുടെ വിഷയമെന്നും തിരക്കഥ എഴുതിയ ആര്യാടൻ ഷൗക്കത്ത് മുസ്ലിം മതവിഭാഗക്കാരൻ ആയതിനാൽ ദേശീയതയെ തുരങ്കം വെക്കുകയെന്നതാണ് സിനിമയുടെ ലക്ഷ്യമെന്നും ആയതിനാൽ വർത്തമാനത്തിന് സെൻസർ ബോർഡ് പ്രദർശനാനുമതി നിഷേധിച്ചു എന്നുമായിരുന്നു ആ എഫ്ബി കുറിപ്പ്.\nഎഫ്ബി കുറിപ്പിൽ മുഴച്ച് നിന്നത് എന്തായിരുന്നുവെന്ന് എടുത്ത് പറയേണ്ട ആവശ്യമില്ല. ഏതായാലും വർത്തമാനം എന്ന സിനിമ റിവൈസിംഗ് കമ്മറ്റിയ്ക്ക് മുന്നിൽ നിന്നും പ്രദർശനത്തിനുള്ള അനുമതി നേടുകയും ഈയാഴ്ച്ച കേരളത്തിൽ റിലീസ് ചെയ്യുകയും ചെയ്തു. വലിയ തിയേറ്ററുകളിൽ ആളുകളില്ല എന്ന പേരിൽ ഷോ മുടങ്ങുന്നുണ്ട്. എന്നാൽ മൾട്ടിപ്ളെക്സുകളിൽ അത്യാവശ്യം പ്രേക്ഷകരോട് കൂടി വർത്തമാനം മുന്നോട്ട് പോവുന്നു.\nവർത്തമാന ഇന്ത്യയുടെ കലുഷിതമായ വർഗീയ കാഴ്ചകളാണ് സിനിമയിൽ ഉടനീളം പങ്കുവെച്ചിരിക്കുന്നത്. ജാതി, മതം, വർഗം, വർണം, ഭക്ഷണം ഇവയിലെല്ലാം ഉടലെടുക്കുന്ന വിഭാഗീയത അതിലൂടെ വളരുന്ന അസഹിഷ്ണുത. കൈകാര്യം ചെയ്യുന്ന പ്രമേയത്തിനാൽ ഷോക്കിംഗ് ആണ് സിനിമ പലപ്പോഴും.\nഡൽഹിയിലെ പ്രശസ്തമായ സർവ്വകലാശാലകളിൽ ഒന്നിൽ പിഎച്ച്ഡി ചെയ്യണമെന്ന ആഗ്രഹവുമായി മലബാറിൽ നിന്നും ചെല്ലുന്ന ഫൈസ സൂഫിയ എന്ന മുസ്ലിം പെൺകുട്ടി. ദേശീയ മുസ്ലിമും സ്വതന്ത്ര സമരസേനാനിയുമാണ് അവളുടെ ഉപ്പൂപ്പ. വർഗീയതയിൽ അവൾക്ക് തെല്ലും താൽപര്യമില്ല. എന്നിട്ടും ദില്ലിയിലെ വർഗീയ വിദ്യാർത്ഥി രാഷ്ട്രീയവും കപട ദേശസ്നേഹികളും അവളെ എങ്ങനെ അഴിച്ചെടുക്കാനാവാത്ത വിധം കുരൂക്കിലാക്കുന്നുവെന്ന് സിനിമ കാണിച്ചു തരുന്നു.\nപാർവതി തെരുവോത്തിന്റെ പ്രകടനമികവ്, ഫൈസ സുഊഫിയയ്ക്കും സിനിമയ്ക്കും നട്ടെല്ലാണ്. യൂണിവേഴ്‌സിറ്റി സ്റ്റുഡന്റ്‌സ് യൂണിയൻ ചെയർമാൻ അമൽ ആയി റോഷൻ മാത്യു ഹെവി സപ്പോർട്ടിലുണ്ട്. സിദ്ദിഖ് പ്രൊഫസർ പൊതുവാൾ ആയി നല്ല ഫോമിലാണ്. സുധീഷ്, നിർമ്മൽ പാലാഴി ഒക്കെ എന്തിനാണെന്ന് മനസിലായതുമില്ല.\nനല്ല സിനിമകളിൽ താല്പര്യമുള്ള ആളാണ് സംവിധായകൻ സിദ്ധാർത്ഥ് ശിവ. ആര്യാടൻ ഷൗക്കത്ത് എന്ന തിരക്കഥാകൃത്തിന്റെ കാര്യവും അങ്ങനെ തന്നെ. രണ്ടുപേരും ആദ്യമായി ഒത്തുചേരുമ്പോൾ അതൊരു മോശം ഉദ്യമം ആവുന്നില്ല. കാലിക പ്രസക്തിയുണ്ട് വർത്തമാനത്തിന്. തൊട്ടാൽ തീ പടരുന്ന വിഷയത്തെ ആര്യാടൻ ഷൗക്കത്ത് നന്നായി മയപ്പെടുത്തിയാണ് സ്‌ക്രിപ്റ്റ് രൂപത്തിൽ ആക്കിയിരിക്കുന്നത്.\nഅഴകപ്പൻ ആണ് ക്യാമറ. ഷമീർ മുഹമ്മദ് എഡിറ്റിങ്. ബിജിബാലിന്റെ ബാക്ക് ഗ്രൗണ്ട് സ്കോറിംഗും ഫലപ്രദമാണ്. രമേശ് നാരായൺ, ഹൈഷം അബ്ദുൽ വഹാബ് എന്നിവർ ചേർന്നാണ് പാട്ടുകൾ ചിട്ടപ്പെടുത്തിയത്. പരിമിതികൾ എമ്പാടുമുള്ള മേക്കിംഗ് ആണ് സിനിമയുടേത്. വിഷയത്തിന്റെ സാമൂഹ്യ പ്രതിബദ്ധത കാരണം കണ്ടില്ലെന്നു വെക്കാം അവയെ ഒക്കെ.\nകണ്ടിറങ്ങുമ്പോൾ ഒന്നുരണ്ട് പേർ ചോദിച്ചു, എന്താണവർ സിനിമയെ ഇങ്ങനെ അവസാനിപ്പിച്ചിരിക്കുന്നത് എന്ന്. ഇവയെല്ലാം തന്നെ പരിഹാരമില്ലാതെ തുടർന്ന് കൊണ്ടിരിക്കുന്ന ഒരു നാട്ടിൽ അവർ മറ്റെന്ത് ചെയ്യാനാണ് സുഹൃത്തേ? പരിഹാരം കണ്ടെത്തേണ്ടത് ജനങ്ങളാണ് സംവിധായകർ അല്ല.\nVarthamanam Malayalam Movie review: Parvathy Thiruvothu Starrer isagood political movie


കല്‍ക്കരി കുംഭകോണം മൂടിവെക്കാന് സീ ന്യൂസ് 100 കോടി രൂപ ചോദിച്ചതായി വെളിപ്പെടുത്തല്\nFriday 26th October 2012 12:46am\nFriday 26th October 2012 12:40am\nന്യൂദല്‍ഹി: കല്‍ക്കരി കുംഭകോണവുമായി ബന്ധപ്പെട്ട് പ്രമുഖ വാര്‍ത്താ ചാനലായ സീ ന്യൂസ്,സീ ബിസിനസ് ടെലിവിഷന് ചാനലുകള് 100 കോടി രൂപ കോഴ ചോദിച്ചതായി കോണ്‍ഗ്രസ് എം.പി നവീന് ജിന്‍ഡാല്.\nനവീന് ജിന്‍ഡാലിന്റെ ഉടമസ്ഥതയിലുള്ള ജിന്‍ഡാല് സ്റ്റീല് ആന്‍ഡ് പവര് ലിമിറ്റഡ് കമ്പനിക്ക് കല്‍ക്കരി കുംഭകോണത്തില് നേട്ടം ലഭിച്ചതായി പറയപ്പെടുന്നുണ്ട്. ഇതുസംബന്ധിച്ച വാര്‍ത്തകള് മൂടിവെക്കാന് സീ ന്യൂസ് ചാനല് മേധാവികള് പണം ചോദിച്ചുവെന്നാണ് വെളിപ്പെടുത്തല്.\nചാനലുകള് ഇക്കാര്യം ആവശ്യപ്പെട്ടതിന് തെളിവായി സി.ഡിയും ജിന്‍ഡാല് വാര്‍ത്താസമ്മേളനത്തില് വിതരണം ചെയ്തു. ചാനലിന്റെ വാര്‍ത്താവിഭാഗം തലവന് സമീര് ചൗധരി, ബിസിനസ് തലവന് സാമിര് അഹ്ലുവാലിയ എന്നിവര് ജിന്‍ഡാല് സ്റ്റീല് ആന്‍ഡ് പവര് ലിമിറ്റഡ് ഉദ്യോഗസ്ഥരോട് പണം ചോദിക്കുന്നതിന്റെ ഒളികാമറാദൃശ്യങ്ങളാണ് പുറത്ത് വിട്ടത്. കല്‍ക്കരിപ്പാടം അഴിമതി സംബന്ധിച്ച ആരോപണങ്ങളില് വഴിത്തിരിവാണിത്.\nജിന്‍ഡാല് സ്റ്റീല് ആന്‍ഡ് പവര് ലിമിറ്റഡിന് കല്‍ക്കരി കുംഭകോണവുമായി ബന്ധമുണ്ടെന്നതിന്റെ തെളിവുകള് തങ്ങളുടെ പക്കലുണ്ടെന്നും അത് പുറത്തുവിടാതിരിക്കാന് പണംനല്‍കണമെന്നുമായിരുന്നു ആവശ്യം. ആദ്യം 25 കോടിയാണ് ചോദിച്ചത്. പിന്നീട് 100 കോടിയായി ഉയര്‍ത്തി.\nനാല് വര്‍ഷത്തിനിടെ അത്രയും തുകയുടെ പരസ്യം നല്‍കണമെന്നായിരുന്നു സീ ന്യൂസ് മേധാവികളുടെ ആവശ്യം. ഇത് പുറം ലോകത്തെ അറിയിക്കണമെന്നതിനാല് തന്നെ ചര്‍ച്ചയുടെ ദൃശ്യങ്ങള് തങ്ങള് ഒളികാമറയില് പകര്‍ത്തുകയും പരസ്യം നല്‍കാമെന്ന് പറഞ്ഞ് പ്രലോഭിപ്പിച്ച് വ്യാജ കരാര് ഉണ്ടാക്കുകയും ചെയ്യുകയായിരുന്നുവെന്ന് ജിന്‍ഡാല് പറഞ്ഞു. സീ ന്യൂസുമായി ഉണ്ടാക്കിയ കരാറിന്റെ പകര്‍പ്പും അദ്ദേഹം പത്രസമ്മേളനത്തില് വിതരണം ചെയ്തു.\nജിന്‍ഡാല് സ്റ്റീലിനെതിരെ ഈ ചാനലില് വാര്‍ത്ത വന്നു തുടങ്ങിയപ്പോഴാണ് തന്റെ കമ്പനിയിലെ ഉദ്യോഗസ്ഥര് ചാനല് അധികൃതരുമായി ബന്ധപ്പെട്ടതെന്നു ജിന്‍ഡാല് പറഞ്ഞു.\nഎന്നാല്, നവീന് ജിന്‍ഡാല് പുറത്തുവിട്ട ഒളികാമറാ ദൃശ്യം എഡിറ്റ് ചെയ്ത് വളച്ചൊടിച്ചതാണെന്ന് സമീര് ചൗധരി, സാമിര് അഹ്ലുവാലിയ എന്നിവര് വാര്‍ത്താക്കുറിപ്പില് വിശദീകരിച്ചു. പണം വാഗ്ദാനം ചെയ്ത് തങ്ങളെ വിലക്കെടുക്കാന് ശ്രമിക്കുകയാണ് നവീന് ജിന്‍ഡാലിന്റെ ആളുകള് ചെയ്തതെന്നും അതിന് വഴങ്ങാതിരുന്നതിനാലാണ് ആരോപണമുന്നയിക്കുന്നതെന്നും വാര്‍ത്താക്കുറിപ്പില് പറഞ്ഞു.\nജിന്‍ഡാലിന്റെ ആരോപണം ശരിയല്ലെന്ന് സീ എന്റര്‍ടെയ്ന്‍മെന്റ് എന്റര്‍പ്രൈസസ് മാനേജിങ് ഡയറക്ടര് പുനീത് ഗോയങ്ക പറഞ്ഞു. വാര്‍ത്ത നല്‍കുന്നത് നിര്‍ത്തിവച്ചാല് കൈക്കൂലി നല്‍കാമെന്ന നിര്‍ദേശവുമായി ജിന്‍ഡാലിന്റെ ഉദ്യോഗസ്ഥര് സമീപിച്ചിരുന്നതായി അദ്ദേഹം പറഞ്ഞു. മുന്‍പും ഇത്തരം അനുഭവം ഉണ്ടായിട്ടുണ്ട്. അതുകൊണ്ടൊന്നും സത്യം പുറത്തുകൊണ്ടുവരുന്നത് തടയാനാവില്ല. സീ ഗ്രൂപ്പിന്റെ ചെയര്‍മാന് സുഭാഷ് ചന്ദ്രയും ആരോപണങ്ങള് നിഷേധിച്ചു. സീ ടിവിയിലെ മാധ്യമ പ്രവര്‍ത്തകര് തെറ്റായി ഒന്നും ചെയ്തിട്ടില്ലെന്ന് അദ്ദേഹം പറഞ്ഞു.\nഹരിയാനയിലെ കുരുക്ഷേത്രയില് നിന്നുള്ള ലോക്‌സഭാംഗവും ജിന്‍ഡാല് സ്റ്റീല് ആന്‍ഡ് പവര് ലിമിറ്റഡിന്റെ ചെയര്‍മാനും മാനേജിങ് ഡയറക്ടറുമാണ് നവീന്.\nകല്‍ക്കരിപ്പാടങ്ങള് അനുവദിച്ചതില് കേന്ദ്രസര്‍ക്കാരിന് വന്‍നഷ്ടമുണ്ടായെന്ന സി.എ.ജി റിപ്പോര്‍ട്ടിനെ തുടര്‍ന്നുണ്ടായ വിവാദം ജിന്‍ഡാലിന്റെ കമ്പനിയെയും ബാധിച്ചിരുന്നു. എന്.ഡി.എ ഭരണകാലത്തും പിന്നീട് യു.പി.എ സര്‍ക്കാരിന്റെ സമയത്തും ജിന്‍ഡാല് കമ്പനിക്ക് കല്‍ക്കരിപ്പാടങ്ങള് അനുവദിച്ചിരുന്നു. കല്‍ക്കരിപ്പാടങ്ങള് ലഭിച്ചത് വഴി ഏറ്റവും ലാഭമുണ്ടാക്കിയത് ജിന്‍ഡാല് ഗ്രൂപ്പാണെന്ന് വാര്‍ത്ത വന്നിരുന്നു.\nകേരളത്തിലും ഇത്തരത്തിലുള്ള വാര്‍ത്തകള് നല്‍കാതിരിക്കാന് ചില സ്ഥാപനങ്ങള് മാധ്യമങ്ങളെ സമീപിച്ചിരുന്നു. വന് പ്രചാരം നേടിക്കൊണ്ടിരുന്ന ചില കമ്പനികള്‍ക്കെതിരെ വാര്‍ത്തയുണ്ടായിരുന്നിട്ടും പരസ്യം ലഭിക്കാനായി അവ മൂടിവെയ്ക്കാന് മാധ്യമങ്ങള് തയ്യാറാവുകയായിരുന്നു.\nസോഷ്യന് നെറ്റ് വര്‍ക്കിങ് സൈറ്റുകളില് ചില കമ്പനികള്‍ക്കെതിരെയുള്ള വാര്‍ത്തകള് വന്നെങ്കിലും ഒരു മുഖ്യധാരാ മാധ്യമവും അത്തരത്തിലുള്ള വാര്‍ത്തകള് നല്‍കാന് തയ്യാറായിരുന്നില്ല. കോടിക്കണക്കിന് രൂപ പരസ്യവരുമാനം നല്‍കുന്ന കമ്പനികള്‍ക്കെതിരെ വാര്‍ത്ത നല്‍കേണ്ടെന്ന നിലപാടിലായിരുന്നു കേരളത്തിലെ പല മാധ്യമങ്ങളും.\nരാജ്യത്തെ സമ്പന്ന വനിത ഹരിയാന മന്ത്രിസഭയില് അംഗമായി\nWednesday 30th October 2013 12:45am\nനവീന് ജിന്‍ഡാളിനെതിരെ സീ ന്യൂസ് മാനനഷ്ടത്തിന് നോട്ടീസ് അയച്ചു\nSaturday 27th October 2012 1:00pm


Emalayalee.com - സമൂഹ മാധ്യമത്തില് യുവതിയുടെ പരിഹാസത്തിനു മറുപടിയുമായി അഭിഷേക് ബച്ചന്\nകോവിഡ് സ്ഥിരീകരിച്ചതോടെ ആശുപത്രിയില് കഴിയുകയാണ് അമിതാഭ് ബച്ചനും അഭിഷേക് ബച്ചനും. ഈ സമയത്ത് തനിക്കെതിരേ പരിഹാസവുമായി എത്തിയ യുവതിക്ക് അഭിഷേക് നല്‍കിയ മറുപടിയാണ് ഇപ്പോള് സോഷ്യല് മീഡിയയില് വൈറലാകുന്നത്.\n`ഇപ്പോള് അച്ഛന് ആശുപത്രിയിലല്ലേ, ആരാണ് നിങ്ങളെ തീറ്റിപ്പോറ്റുന്നത്, എന്നായിരുന്നു പാറൂള് കൗശിക് എന്ന യുവതിയുടെ ചോദ്യം. ഉടന് തന്നെ അഭിഷേകിന്റെ മറുപടിയും എത്തി. `ഞങ്ങള്‍ഒരുമിച്ചു ഭക്ഷണം കഴിക്കുകയാണ് എന്നായിരുന്നു അഭിഷേകിന്റെ മറുപടി.\n`` പെട്ടെന്നു സുഖം പ്രാപിക്കട്ടെ സര്, എല്ലാവര്‍ക്കും ഇങ്ങനെ കിടന്നു കഴിക്കാനുള്ള ഭാഗ്യം ഉണ്ടാകില്ല,' എന്ന കമന്റുമായി യുവതി വീണ്ടുമെത്തി.\n` ഞങ്ങളുടേത് പോലൊരു സാഹചര്യം നിങ്ങള്‍ക്കുണ്ടാവരുതെന്ന പ്രാര്‍ത്ഥിക്കാം. സുരക്ഷിതരായിരിക്കൂ, നിങ്ങളുടെ ആശംസകള്‍ക്ക് നന്ദിയുണ്ട് മാഡം. '' എന്നാണ് അഭിഷേക് ഇതിനു മറുപടി നല്‍കിയത്.


Saturday5March 2016 7:36 pm IST\nകൊല്ലം: വരള്‍ച്ച നേരിടാനായി അടിയന്തരമായി ചെയ്തുതീര്‍ക്കേണ്ട അറ്റകുറ്റപ്പണികള്, ഇന്റര് കണക്ഷന് പ്രവൃത്തികള് എന്നിവ എത്രയും പെട്ടെന്ന് പൂര്‍ത്തിയാക്കണമെന്ന് ജില്ലാ കളക്ടര് എ.ഷൈനാമോള് ജല അതോറിറ്റി ഉദ്യോഗസ്ഥര്‍ക്ക് നിര്‍ദേശം നല്‍കി. കളക്ടറുടെ അധ്യക്ഷതയില് ചേര്‍ന്ന യോഗത്തില് ജില്ലയിലെ വരള്‍ച്ച രൂക്ഷമായ ഓരോ വില്ലേജുകളിലെയും സ്ഥിതി അവലോകനം ചെയ്തു. വരള്‍ച്ച സംബന്ധിച്ച സ്ഥിതിവിവരം, അവശ്യം വേണ്ട പ്രവൃത്തിയുടെ വിവരം തുടങ്ങിയവ സംബന്ധിച്ച് വില്ലേജ് ഓഫീസുകളില് നിന്നും കളക്ടര്‍ക്ക് റിപ്പോര്‍ട്ട് നല്‍കിയിരുന്നു. തീരദേശ വില്ലേജുകളില് വെള്ളംലഭ്യമല്ലാത്ത ജനങ്ങള് തിങ്ങിപ്പാര്‍ക്കുന്ന പ്രദേശങ്ങളില് വാട്ടര് കിയോസ്‌കുകള് സ്ഥാപിക്കാന് കളക്ടര് നിര്‍ദേശം നല്‍കി. വരള്‍ച്ച നേരിടാനായി കെഐപി കനാലുകള് തുറന്നുകഴിഞ്ഞു. കനാലുകളിലൂടെ വെള്ളം പൂര്‍ണതോതിലെത്തുമ്പോള് ഇരുകരകളിലുമുള്ള കിണറുകളില് ആവശ്യത്തിനുള്ള വെള്ളം ലഭ്യമാകുമെന്ന് കളക്ടര് അറിയിച്ചു. ഇന്റര് കണക്ഷന് പ്രവൃത്തികള് പൂര്‍ത്തിയാകുന്ന മുറക്ക് കൊല്ലം നഗരത്തില് ജപ്പാന് കുടിവെള്ള പദ്ധതിയില് നിന്നും ജലമെത്തിക്കാനാകും. നഗരത്തിലെ കുടിവെള്ള ക്ഷാമം ഇതിലൂടെ പരിഹരിക്കാനാകും. അപ്പോള് ജില്ലയിലെ പടിഞ്ഞാറന് പ്രദേശങ്ങളിലേക്ക് ശാസ്താകോട്ടയില് നിന്നുള്ള വെള്ളം എത്തിക്കാന് കഴിയും. ചെറിയ തുകക്കുള്ള അറ്റകുറ്റപ്പണികളെല്ലാം ഉടന് പൂര്‍ത്തിയാക്കി വരള്‍ച്ച നേരിടുന്ന പ്രദേശങ്ങളില് വെള്ളമെത്തിക്കാന് കളക്ടര് ഉദേ്യാഗസ്ഥര്‍ക്ക് നിര്‍ദേശം നല്‍കി. ജല അതോറിറ്റി, ഭൂഗര്‍ഭജലം, റവന്യൂ എന്നീ വകുപ്പുകളിലെ ഉദേ്യാഗസ്ഥര് യോഗത്തില് പങ്കെടുത്തു.


(സമകാലികമലയാളം വാരിക, 1998-09-04-ൽ പ്രസിദ്ധീകരിച്ചതു്)\nഅന്യാദൃശമായ ഒരു യഥാർത്ഥസംഭവത്തെക്കുറിച്ചാണു് ഞാൻ പറയുന്നതു്.\nഅർദ്ധരാത്രി. ഒരു കുടിലിന്റെ മുളന്തണ്ടു് വാതിൽ ബലം പ്രയോഗിച്ചു് തുറന്നു് ഒരുത്തൻ അകത്തേക്കു് കടന്നുചെന്നു. അയാൾ സർക്കാരിന്റെ വാക്സിനേറ്ററായിരുന്നു. പടർന്നുപിടിക്കുന്ന വസൂരിയെ തടയാൻ വാക്സിനേഷൻ നടത്തണമെന്നു് കല്പന പുറപ്പെടുവിച്ച സർക്കാരിന്റെ പ്രതിനിധി. ലക്ഷ്മി ഉണർന്നു നിലവിളിച്ചുകൊണ്ടു് എവിടെയെങ്കിലും ഒളിക്കാൻ ശ്രമിച്ചു. അവളുടെ ഭർത്താവു് കോടാലിയെടുത്തുകൊണ്ടു പാഞ്ഞുചെന്നു വാക്സിനേറ്ററെ മുറ്റത്തേക്കു് ഓടിച്ചു. അവിടെ നിന്ന ഡോക്ടർമാരും പോലീസുകാരും മോഹൻസിങ്ങിനെ കീഴടക്കി. വേറൊരു വാക്സിനേറ്റർ വസൂരി വാക്സിൻ അയാളുടെ കൈയിൽ കുത്തിയിറക്കി. കുതറിമാറിയ മോഹൻസിങ്ങിന്റെ മുറിവിൽനിന്നു ചോരയൊലിക്കാൻ തുടങ്ങി. വേണ്ടിടത്തോളം വാക്സിൻ ഉള്ളിലേക്കു കയറുന്നതുവരെ സർക്കാരുദ്യോഗസ്ഥന്മാർ അയാളെ അമർത്തിപ്പിടിച്ചുകൊണ്ടിരുന്നു. മുകളിൽനിന്നു് ഒരു മുള വലിച്ചൂരി മോഹൻസിങ്ങ് അവരെ ആക്രമിച്ചു.\nപിന്നീടു് സർക്കാർ സംഘം ലക്ഷ്മിയെ പിടികൂടി വാക്സിൻ കുത്തിവച്ചു. അവൾ ഡോക്ടറുടെ കൈ കടിച്ചുമുറിച്ചെങ്കിലും കുത്തിവയ്പു് ശരിയായിത്തന്നെ നടന്നു.\nമോഹൻസിങ്ങ് കുറച്ചുനേരം ആലോചിച്ചു് നിന്നിട്ടു് വീട്ടിലെ കൃഷിസ്ഥലത്തേക്കു ചെന്നു. വിളഞ്ഞ ഒരു വെള്ളരിക്ക അടർത്തിയെടുത്തു, വള്ളിയിൽ നിന്നു്. എന്നിട്ടു് അയാൾ ഭാര്യയുടെ കടിയേറ്റുമുറിവുപറ്റിയ ഡോക്ടറുടെ കൈയിൽ അതു വച്ചുകൊടുത്തു. ഈ വെള്ളരിക്ക എന്തിനു്? മോഹൻസിങ്ങ് മറുപടി പറഞ്ഞു. “എന്റെ ധർമ്മം ഈശ്വരന്റെ ഇച്ഛയ്ക്കു വിധേയനാവുക എന്നതാണു്. ആർക്കു രോഗം വരണം, ആർക്കതു വരേണ്ടതില്ല എന്നു തീരുമാനിക്കുന്നതു ഈശ്വരനാണു്. ഈശ്വരന്റെ ഇച്ഛാശക്തിയെ തകിടം മറിക്കാനുള്ള നിങ്ങളുടെ കടന്നുകയറ്റത്തെ ചെറുക്കേണ്ടതു് എന്റെ കർത്തവ്യമാണു്. ഞങ്ങൾക്കു് നിങ്ങളുടെ സൂചിയെ തടഞ്ഞേതീരൂ. അങ്ങനെ തടയുമ്പോൾ ഞങ്ങൾക്കു മരണമുണ്ടായാലും സാരമില്ല. ഞാനും എന്റെ കുടുംബവും നിങ്ങൾക്കു കീഴടങ്ങിയില്ലല്ലോ. ചെയ്യാനുള്ളതു ഞങ്ങൾ ചെയ്തു. ഈ വിശ്വാസത്തിൽ ഞങ്ങൾക്കു് അഭിമാനമുണ്ടു്. അർദ്ധരാത്രിയിൽ ഒരുകൂട്ടമാളുകൾ ഞങ്ങളെ ബലം പ്രയോഗിച്ചു് കീഴടക്കിയാൽ അതിൽ ഞങ്ങൾക്കു പാപമില്ല. നിങ്ങൾ നിങ്ങളുടെ കർത്തവ്യം നിറവേറ്റി. ഇപ്പോൾ നിങ്ങളെല്ലാവരും എന്റെ അതിഥികളാണു്. നിങ്ങൾക്കു് ഭക്ഷണം തരേണ്ടതു എന്റെ ചുമതല. ഈ വെള്ളരിക്കയല്ലാതെ വേറൊന്നും തരാൻ എനിക്കു കഴിയുകയില്ല”.\nമോഹൻസിങ്ങിന്റെ വിശ്വാസം കണ്ടു സർക്കാർ സംഘം അദ്ഭുതപ്പെട്ടു. അയാളുടെ വിശ്വാസത്തിന്റെ ശക്തിയാൽ അവരാകെ വിനയാന്വിതരായിപ്പോയി.\nഇതു വായിച്ചുകഴിഞ്ഞു് ഒരു വർഷത്തോളം എനിക്കു കാത്തിരിക്കേണ്ടിവന്നു, ഈ യഥാർത്ഥസംഭവത്തേക്കാൾ ആയിരം മടങ്ങുശക്തിയുള്ള ഒരു സാങ്കല്പിക കഥ വായിക്കാൻ. ഞാൻ ലക്ഷ്യമാക്കുന്നതു് ശ്രീ. ടി. പദ്മനാഭൻ മലയാളമനോരമ വാർഷികപ്പതിപ്പിലെഴുതിയ “ഒരിക്കൽക്കൂടി” എന്ന മനോഹരമായ കഥയെയാണു്. ഒരു പാവം മരച്ചീനിക്കൂമ്പാരവുമായി ചന്തസ്ഥലത്തു് ഇരിക്കുകയാണു്. ആരുമതു് വാങ്ങുന്നില്ല. ആഖ്യാനം നിർവഹിക്കുന്ന ആൾ അബോധാത്മകമായ കാരുണ്യത്താൽ അതു മുഴുവനും വാങ്ങുന്നു. തനിക്കതു് ആവശ്യമുണ്ടോ എന്നുപോലും ആലോചിക്കാതെ. തനിക്കും ഭാര്യയ്ക്കും പ്രമേഹരോഗമുള്ളതുകൊണ്ടു് ഒരു കഷണം മരച്ചീനിപോലും കഴിച്ചുകൂടാ എന്നതു് അയാൾ ഓർമ്മിക്കുന്നില്ല. വാങ്ങി വീട്ടിലതു കൊണ്ടുചെല്ലുമ്പോഴാണു് ഭാര്യയുടെ ശകാരം. മരച്ചീനി വാങ്ങുന്നതിനു് കുറച്ചുകാലം മുൻപു് കത്തികൾ വിൽക്കുന്ന ഒരുത്തനിൽ നിന്നു് ഒരാവശ്യവുമില്ലാതെ അവയാകെ മേടിക്കുന്നു, അയാൾ. കത്തികളുടെ ‘ബഹളമാണു്’ വീട്ടിൽ. ഭാര്യ അതുപറഞ്ഞു് അയാളെ ശാസിച്ചു. അപ്പോൾ മാത്രമേ തന്റെ ബുദ്ധിശൂന്യതയെക്കുറിച്ചു് അയാൾക്കു് ഓർമ്മയുണ്ടാകുന്നുള്ളൂ. ഈ മേടിക്കലിനും അയാളെ പ്രേരിപ്പിക്കുന്നതു് അബോധമനസ്സിലുള്ള കാരുണ്യാതിരേകമാണു്. അയാൾ മരച്ചീനി വില്പനക്കാരനുകൊടുത്ത പത്തുരൂപ നോട്ടിനെക്കുറിച്ചും അതു കാണുന്ന വില്പനക്കാരന്റെ ഭാര്യയെക്കുറിച്ചും ആലോചിച്ചുകൊണ്ടിക്കുമ്പോൾ കഥ അവസാനിക്കുന്നു. അയാൾക്കു ഭാര്യയുണ്ടോ? അതുതന്നെ നിശ്ചയമില്ല. ഭാര്യയില്ലെങ്കിൽ അയാളുടെ വരവിനെ കാത്തിരിക്കുന്ന വേറെ ആരെങ്കിലും കാണുകില്ലേ എന്നും മനുഷ്യസ്നേഹത്തിന്റെ മൂർത്തിമദ്ഭാവമായ അയാൾ ആലോചിക്കുന്നുണ്ടു്. ഒട്ടും പ്രയത്നമില്ലാതെ, വികാരചാപല്യത്തിന്റെ കണികപോലുമില്ലാതെ പദ്മനാഭൻ കഥയെഴുതുന്നു. കലയെ കലകൊണ്ടു് മറച്ചുവെയ്ക്കുന്ന ഈ രചന—ധ്വന്യാത്മകമായ രചന—അസ്സലായിട്ടുണ്ടു്. സംക്ഷേപണത്തിന്റെ ചാരുത ഇക്കഥയ്ക്കുള്ളതു് മറ്റു കഥാകാരന്മാരുടെ കഥകളിൽ കണ്ടില്ലെന്നുവരും. ചിത്തവൃത്തിപരവും സാന്മാർഗ്ഗികവുമായ ഒരാന്തരപ്രവാഹം ചിലരിൽ കണ്ടെന്നുവരും. അതിനെ ഘനീഭവിപ്പിച്ചു രൂപശില്പത്തിൽ ഒതുക്കുന്നതാണു് ഈ രചനാവിശേഷം.\nനമ്മുടെ നവീന കഥാകാരന്മാർ ദുർഗ്രഹതയുടെയും കലാരാഹിത്യത്തിന്റെയും ഭീതിദമായ മുഖംമൂടി വച്ചുകെട്ടി സഹൃദയനിലുള്ള ശിശുതയെ വളരെവളരെ പേടിപ്പിക്കുന്നു.\nതിരുവനന്തപുരത്തു് പണ്ടൊരു ഹനുമാൻ പണ്ടാരമുണ്ടായിരുന്നതു് എന്റെ പ്രായമുള്ളവർ ഓർമ്മിക്കും. ഇതു് ഞാൻ ഒരിക്കലെഴുതിയതാണെന്നു് വായിച്ചവരും ഓർമ്മിക്കും. മാസത്തിലൊരിക്കൽ അയാൾ മുതുകിലൊരു ഭാണ്ഡത്തോടുകൂടി വീട്ടുമുറ്റത്തെത്തും. പാവം മദ്ധ്യവയസ്കൻ. കളിക്കാൻ അനുമതി കിട്ടിക്കഴിഞ്ഞാൽ അയാൾ വീട്ടിനുപുറകിൽച്ചെന്നു് ഭാണ്ഡത്തിൽനിന്നു് ഹനുമാന്റെ ഭയജനകമായ മുഖംമൂടി എടുക്കും. തലയിൽ അതുകെട്ടിവച്ചുകൊണ്ടു് വീണ്ടും മുറ്റത്തെത്തും. അപ്പോൾ അയാളെക്കണ്ടാൽ ഏതുകുട്ടിയും വല്ലാതെ പേടിക്കും. എന്നിട്ടു ചാടിക്കളിക്കും. ‘കിടന്നു പെടുക്കണ പിള്ളെരുണ്ടോ… പള്ളിക്കൂടത്തിൽ പോകാത്ത പള്ളീക്കള്ളന്മാരുണ്ടോ. ഉണ്ടെങ്കിൽ അവനെ ഒരു കിണ്ടിവെള്ളത്തോടുകൂടി കൊണ്ടുവരൂ’ ഇങ്ങനെ പറഞ്ഞിട്ടു് അയാൾ വക്ത്രഗഹ്വരം തുറക്കും. അതുകണ്ടാൽ ഒരുമാതിരിയുള്ള കുട്ടികൾ ബോധം കെട്ടു വീഴും. പത്തുമിനിട്ടു് കളിച്ചിട്ടു് അയാൾ രഹസ്യസ്ഥലത്തുചെന്നു് മുഖംമൂടി അഴിച്ചെടുത്തു് വലിയ തുണിസഞ്ചിയിലാക്കും. പിന്നീടുവന്നു് ഓരോ കുട്ടിക്കും പേടിപോകാൻ ഭസ്മം കൊടുക്കും. അയാളുടെ സാക്ഷാൽരൂപം കണ്ടാലും, അയാൾ പോയ്ക്കഴിഞ്ഞാലും കുട്ടികളുടെ പേടി തീരുകയില്ല. നമ്മുടെ നവീന കഥാകാരന്മാർ ദുർഗ്രഹതയുടെയും കലാരാഹിത്യത്തിന്റെയും ഭീതിദമായ മുഖംമൂടി വച്ചുകെട്ടി സഹൃദയനിലുള്ള ശിശുതയെ വളരെവളരെ പേടിപ്പിക്കുന്നു. ഹനുമാൻ പണ്ടാരം കുട്ടികൾക്കു ഷോക്കു് ഉണ്ടാക്കുന്നുവെന്നുകണ്ടു് സർക്കാർ അക്കളി നിരോധിച്ചു. നവീനസാഹിത്യകാരന്മാരുടെ ഹനുമാൻ പണ്ടാരക്കളി അവസാനിപ്പിക്കാൻ സർക്കാർ സന്നദ്ധമാവുമോ?\nനമ്മുടെ വിമർശകർ സ്ട്രക്ചറലിസം തുടങ്ങിയ പടിഞ്ഞാറൻ ചിന്താഗതികളെക്കുറിച്ചെഴുതുമ്പോൾ നിങ്ങൾക്കു് എന്തുതോന്നും? കണ്ടവരില്ലാ പാരിൽ കണ്ടുവെന്നുരപ്പവർ കണ്ടവരില്ല.\nഎന്റെ വീട്ടിൽ ഒരു പഴയ ഗ്രാമഫോണുണ്ടായിരുന്നു. അതിനോടൊരുമിച്ചു് നാലോ അഞ്ചോ റിക്കോർഡുകളും. എസ്. ജി. കിട്ടപ്പ, കെ. ബി. സുന്ദരാംബാൾ ഇവരുടെ പാട്ടുകൾ പതിവായി കേട്ടിരുന്നു ഞാൻ, ആ റിക്കോർഡുകളിൽനിന്നു്. ‘പൂങ്കാവിനോദമേ’ തുടങ്ങിയ ഗാനങ്ങൾ കേട്ടുകേട്ടു് തേഡ്ഫോം വിദ്യാർത്ഥിയായിരുന്ന എന്റെ ചെവി തഴമ്പിച്ചു. അങ്ങനെയിരിക്കെ ഗ്രാമഫോണിന്റെ ചുറ്റുകമ്പി പൊട്ടി. പിന്നീടു് പൊട്ടിയ ആ സ്പ്രിങ്ങായിരുന്നു എന്റെ കളിപ്പാട്ടം. പൊട്ടിപ്പോയെങ്കിലും ചുരുണ്ടുതന്നെയിരുന്ന ആ കമ്പി തുടക്കം തൊട്ടു ഞാൻ ചുറ്റാൻ തുടങ്ങും. വലിഞ്ഞുമുറുകിയ അതു ശ്രദ്ധയോടെ താഴെവച്ചിട്ടു് പെട്ടെന്നു കൈയെടുക്കും. അപ്പോൾ ശബ്ദത്തോടെ അതയഞ്ഞുവരും. ഒരു ദിവസം അങ്ങനെ ‘ചുറ്റുകമ്പിക്കളി’ നടത്തിക്കൊണ്ടിരുന്നപ്പോൾ സനാതന ധർമ്മവിദ്യാലയത്തിലെ അംബിസ്സാറ് ജനയിതാവിനെ കാണാൻ വീട്ടിൽ കയറിവന്നു. ഫിസിക്സ് പഠിപ്പിച്ചിരുന്ന അദ്ദേഹം തന്റെ അറിവുകാണിക്കാനായി എന്നോടു പറഞ്ഞു: ‘എടാ കൃഷ്ണാ… ചുറ്റിവച്ച കമ്പിയുടെ ഫോഴ്സും അതു അയഞ്ഞുവരുമ്പോൾ മോചനം നേടുന്ന ഫോഴ്സും ഒന്നാണെന്നു നിനക്കറിയാമോ?’. ‘അവനു് ഒന്നും അറിഞ്ഞുകൂടാ’ എന്നു് എന്നെ കുറ്റപ്പെടുത്തിക്കൊണ്ടു് ജനയിതാവു് അപ്പോൾ എത്തിയതു് എന്റെ ഭാഗ്യമായി. ഞാൻ സ്പ്രിങ്ങുംകൊണ്ടു് ഒഴിഞ്ഞസ്ഥലത്തേക്കു് ഓടി.\nസെക്സ് ഇന്നൊരു പൊട്ടിയ ചുറ്റുകമ്പിയാണു്. മുൻപു് ഏറെയെഴുത്തുകാർ ഇതുകൊണ്ടു് കളിച്ചിട്ടുണ്ടു്. ആൽബർതോ മൊറാവ്യ, ഹെൻട്രി മില്ലർ, അനൈസ് നീൻ ഇങ്ങനെ പലരും. അവരതു മുറുക്കും. താഴെ വെക്കുമ്പോൾ ശബ്ദത്തോടെ അതു അയഞ്ഞുവരും. ‘അഞ്ചു ചീത്തക്കഥകൾ’ എന്ന സമാഹാരത്തിലെ കഥാകാരന്മാർ ഈ വിനോദത്തിൽ ഏർപ്പെട്ടിട്ടുണ്ടു്. ഒരളവിൽ അവർക്കു കമ്പിക്കു് മുറുക്കം വരുത്താൻ അറിയാം. എസ്. കെ. പൊറ്റക്കാട്ടിന്റെ ‘കള്ളപ്പശു’വും പൊൻകുന്നം വർക്കി യുടെ ‘വിത്തുകാള’യും കമ്പിയുടെ തിരിക്കലിനെ കാണിക്കുന്നു. അതു താഴെവെക്കുമ്പോൾ ഫോഴ്സ് മോചനം നേടി വരുന്നതു ഞാൻ കണ്ടിട്ടുണ്ടു്. പക്ഷേ ഇന്നാർക്കും ആ കമ്പി മുറുക്കാൻ ആഗ്രഹമില്ല. പിള്ളേർക്കു പോലും അതിൽ താല്പര്യമില്ല. എങ്കിലും ശ്രീ. എൻ. പ്രഭാകരൻ അതു മുറുക്കാൻ ശ്രമിക്കുന്നു. ശ്രമം വിഫലം. കമ്പി മുറുകുന്നതേയില്ല. അതിനാൽ അദ്ദേഹം അതു താഴെവെക്കുമ്പോൾ കമ്പി മുൻപു് എങ്ങനെയിരുന്നുവോ അതുപോലെതന്നെയിരിക്കുന്നു.\nഗൾഫ് ദേശത്തുനിന്നു് തിരിച്ചെത്തിയ ഒരു മധ്യവയസ്കനോടു് വിവാഹം കഴിഞ്ഞ ഒരു സ്ത്രീ ലൈംഗികകൃത്യങ്ങൾക്കായി അടുക്കുന്നതാണു് പ്രഭാകരന്റെ ‘കാമസൂത്രം’ എന്ന ദുർബലമായ കഥയുടെ പ്രധാനപ്പെട്ട വിഷയം. വേഴ്ച നടത്താതെ അവൾ വീട്ടിലേക്കു പോകുന്നു. മുറുക്കമില്ലാത്തതുകൊണ്ടു് അയവില്ല. അയഞ്ഞുവരാത്തതുകൊണ്ടു് കാഴ്ചക്കു രസവുമില്ല. ലൈംഗികത്വം ചെറുപ്പക്കാർക്കു ക്ഷോഭം ജനിപ്പിക്കണമെങ്കിൽ അതിനോടു ബന്ധപ്പെട്ട അവയവങ്ങളുടെ ക്രിയകളെ വർണ്ണിച്ചാൽപ്പോരാ. കഥാപാത്രങ്ങളുടെ ലൈംഗികത്വമാർന്ന സ്വത്വശക്തി ആവിഷ്കരിക്കുകയാണു് വേണ്ടതു്. ഡി. എച്ച്. ലോറൻസും ഹെൻട്രി മില്ലറും തമ്മിലുള്ള വ്യത്യാസം അതാണു്. മില്ലർ ലൈംഗികാവയവങ്ങളുടെ പ്രക്രിയകളെ വർണ്ണിക്കുന്നു. ലോറൻസ് സ്വത്വത്തെ ആവിഷ്കരിക്കുന്നു. പ്രഭാകരന്റെ കഥയിൽ രണ്ടുമില്ല. അതുകൊണ്ടു് പച്ചവെള്ളം കുടിച്ച പ്രതീതിയാണു് ഇക്കഥ ഉളവാക്കുന്നതു്. (കഥയിലെ അച്ചടിത്തെറ്റുകൾ പ്രതിഷേധാർഹം). കഥ മലയാളമനോരമ വിശേഷാൽ പ്രതിയിൽ.\nചോദ്യം: എല്ലാ നാട്യങ്ങളും ഇക്കാലത്തു വിലപ്പോകും. അല്ലേ?\nഉത്തരം: ഇല്ല. എന്റെ തിന്മ, തെറ്റു് ഇവയെ ഊന്നി പ്രതിയോഗിയോ സുഹൃത്തോ മറഞ്ഞരീതിയിൽ എന്തെങ്കിലും പറയുമ്പോൾ എന്റെ മുഖഭാവത്തിനു മാറ്റം വരും. അതു നിയന്ത്രിക്കാനാവില്ല. കൃത്രിമമായി അതു കാണിക്കാനും സാധ്യമല്ല.\nചോദ്യം: യുവാവും വൃദ്ധനും തമ്മിൽ വ്യത്യാസമുണ്ടോ സ്വഭാവത്തിന്റെ കാര്യത്തിൽ?\nഉത്തരം: ഭാര്യ ഡ്രസ് ചെയ്യുന്നതുകണ്ടാൽ യുവാവാണു് ഭർത്താവെങ്കിൽ ‘നീ എവിടെ പോകുന്നു?’ എന്നു ചോദിച്ചുകൊണ്ടേയിരിക്കും. ഭർത്താവു് വൃദ്ധനാണെങ്കിൽ ഭാര്യ റോഡിലേക്കിറങ്ങുമ്പോൾ ‘എവിടെ പോകുന്നു’ എന്നു ചോദിക്കുകയേയില്ല. അവളുടെ ആ പോക്കു് അനുഗ്രഹമായേകരുതൂ, അയാൾ.\nചോദ്യം: ഇക്കാലത്തു് അച്ഛനും മകനും തമ്മിലുള്ള ബന്ധത്തിനു ശൈഥില്യമില്ലേ?\nഉത്തരം: അവർ തമ്മിൽ കണ്ടിട്ടുവേണ്ടേ ദാർഢ്യവും ശൈഥില്യവും നിർണ്ണയിക്കാൻ. പണ്ടു് അച്ഛൻ കാലത്തെഴുന്നേറ്റു് ജോലിക്കുപോയിരുന്നതുകൊണ്ടും വൈകി വരുന്നതുകൊണ്ടും മകനെ കണ്ടിരുന്നില്ല. ഇപ്പോൾ മകൻ അർദ്ധരാത്രി കഴിഞ്ഞുവീട്ടിലെത്തുന്നതിനാൽ അച്ഛനെ കാണാറേയില്ല. അയാൾ അപ്പോൾ കൂർക്കം വലിച്ചു് ഉറങ്ങുകയായിരിക്കും.\nചോദ്യം: നമ്മുടെ വിമർശകർ സ്ട്രക്ചറലിസം തുടങ്ങിയ പടിഞ്ഞാറൻ ചിന്താഗതികളെക്കുറിച്ചെഴുതുമ്പോൾ നിങ്ങൾക്കു് എന്തുതോന്നും?\nഉത്തരം: കണ്ടവരില്ലാ പാരിൽ കണ്ടുവെന്നുരപ്പവർ കണ്ടവരില്ല.\nചോദ്യം: സാഹിത്യകാരന്മാരുടെ കീർത്തിയെക്കുറിച്ചെന്തുപറയുന്നു?\nഉത്തരം: ലിറ്റററി ഫെയിം കള്ളമാണു്. പ്രശസ്തനായ ഒരു നിരൂപകൻ എന്നോടു് പറഞ്ഞു: തേച്ചാൽ ചൊറിവരുന്ന ഏറെ സോപ്പുകളുടെ പരസ്യങ്ങൾ ടെലിവിഷനിൽ കാണാം. പ്രചാരണത്തിന്റെ ശക്തികൊണ്ടു് അവ നമ്മൾ മനസ്സിൽ എപ്പോഴും കൊണ്ടുനടക്കും. അതുപോലെ സാഹിത്യകാരന്മാർ തന്നെ എപ്പോഴും പ്രൊജക്റ്റ് ചെയ്യും. മറ്റുള്ളവരെക്കൊണ്ടു് അതു ചെയ്യിക്കും. കീർത്തിക്കു ആസ്പദം അതാണു്. അയാളുടെ കണ്ണടഞ്ഞാൽ ആരും അയാളെ ഓർമ്മിക്കില്ല.\nചോദ്യം: താങ്കൾ എന്റെ നാട്ടിൽ വരുന്നോ? (കോട്ടയത്തുനിന്നു് ഒരാളിന്റെ ചോദ്യം)\nഉത്തരം: വരാം. അവിടത്തെ റോഡുകളിലൂടെ എന്നെ കാറിൽ സഞ്ചരിപ്പിക്കുകയോ നടത്തിക്കുകയോ ചെയ്യുകില്ലെന്നു താങ്കൾ പ്രതിജ്ഞ ചെയ്യുമെങ്കിൽ വരാം.\nചോദ്യം: പല സംസ്കൃത പണ്ഡിതന്മാരോടും ചോദിച്ചിട്ടു് താഴെ എഴുതുന്ന സംസ്കൃത ശ്ലോകത്തിന്റെ അർത്ഥം അവർ ശരിയായി പറഞ്ഞില്ല. താങ്കൾക്കറിയാമെങ്കിൽ പറഞ്ഞുതരൂ.\nഉത്തരം: അതിസുന്ദരികൾക്കു് ഭൂഷണമേതു്? (ഇതിന്റെ ഉത്തരം നാലാമത്തെ വരിയിലെ ആദ്യമുണ്ടു്. സിന്ദൂരബിന്ദു നെറ്റിയിലെ സിന്ദൂരപ്പൊട്ടു്!) യാത്ര പോകുന്നവർക്കു് എപ്പോഴും ഭൂഷണമുണ്ടാക്കുന്നതെന്തു്? (നാലാമത്തെ വരിയിലെ വിധവ എന്നതു് ഉത്തരം). ബ്രഹ്മാവു് ജനത്തിന്റെ വിധി എവിടെ എഴുതിയിരിക്കുന്നു? (ഉത്തരം നാലാമത്തെ വരിയിലെ അവസാനത്തെ പദം. ‘ലലാടേ’-നെറ്റിയിൽ). നാലാമത്തെ വരിയിൽ മാത്രം നോക്കിയാൽ വിധവയുടെ നെറ്റിയിൽ സിന്ദൂരപ്പൊട്ടുണ്ടു് എന്നു കിട്ടുന്നു. സംസ്കൃത പണ്ഡിതന്മാരോടായിരികില്ല നിങ്ങൾ അർത്ഥം ചോദിച്ചതു്. അത്രയ്ക്കുലളിതമാണിതു്.\nപി. ടി. ഉഷ നാനൂറുമീറ്റർ ഓട്ടം ഓടി നിശ്ചിതരേഖയിൽ ഒന്നാമതെത്തുന്നതു ഞാൻ ടെലിവിഷനിൽ കണ്ടിട്ടുണ്ടു്. അതുപോലെ സാഹിത്യം സർവശക്തികളും പ്രയോഗിച്ചു് ഓടി പുരോഗമന ലക്ഷ്യത്തിലെത്തിക്കൊള്ളണമെന്നു വാദിക്കുന്നവർ ഏറെയുണ്ടു്, ഈ കേരളക്കരയിലും വിദേശങ്ങളിലും. സാഹിത്യം പി. ടി. ഉഷയല്ല. അതിനങ്ങനെ ഓടേണ്ട കാര്യവുമില്ല. പ്രേക്ഷകർക്കു ഹർഷാദിവികാരങ്ങൾ ഉളവാക്കിക്കൊണ്ടു് ഒരിടത്തുതന്നെ നിൽക്കുന്ന സുന്ദരിയാണു് അവൾ. അവൾ കൂടെക്കൂടെ വിഭിന്നവേഷങ്ങൾ ധരിക്കുന്നുവെന്നേയുള്ളൂ. ഒരു സ്ഥലത്തു് ഒരിക്കൽ നിൽക്കുമ്പോൾ മനോഹരമായ പട്ടുസാരിയാണു് അവൾ ഉടുത്തിരിക്കുക. അതിനു യോജിച്ച കഞ്ചുകവും. വേറൊരിക്കൽ കാലുറയും നീണ്ടകുപ്പായവുമായിരിക്കും അവളുടെ വേഷം. മറ്റൊരിക്കൽ തനിക്കേരളീയവേഷം. കസവുമുണ്ടും കസവുനേരിയതും കൈകളുടെ അറ്റത്തു കസവുവെച്ച ബ്ലൗസും. മിനിസ്കേർട്ടും അതിനു ചേർന്ന ജമ്പറുമാകാം വേറൊരിക്കൽ. വസ്ത്രധാരണത്തിന്റെ രീതി മാറുമെങ്കിലും അവൾ നിൽക്കുന്നിടത്തുതന്നെ നിൽക്കുന്നു. സാഹിത്യവും ഇതുപോലെയത്രേ. രൂപശില്പങ്ങൾക്കു മാറ്റം വരും; വസ്ത്രം ധരിക്കുന്നതിൽ വരുന്ന മാറ്റം പോലെ. അടിസ്ഥാനപരമായ വികാരത്തിന്റെ ആവിഷ്കാരമാണു് സാഹിത്യം. അതിനു് ഒരിക്കലും മാറ്റം വരില്ല. അതുകൊണ്ടു് സാഹിത്യത്തിൽ പുരോഗമനമേയില്ല. വാൽമീകിയെ ജയിച്ച കവി വേറെയാരുണ്ടു് ? ഷേക്സ്പിയറെ അതിശയിച്ച നാടകകർത്താവു് വേറെയാരുണ്ടു്? പുരോഗമനത്തിന്റെ പേരിൽ കഥയെന്ന പേക്കോലങ്ങൾ ധാരാളമായി പ്രത്യക്ഷപ്പെടുന്ന ഇക്കാലത്തു് ശ്രീ. സേതു മലയാളം വാരികയിലെഴുതിയ ‘തുരുത്ത്’ എന്ന നീണ്ടകഥ നക്ഷത്രം പോലെ. വജ്രം പോലെ തിളങ്ങുന്നു.\nഈ പട്ടണത്തിൽ പതിവായി ഉള്ള കാഴ്ചയാണു് നഗരസഭാജോലിക്കാരുടെ ശ്വാനവേട്ട. കൈയ്യിൽ കുരുക്കിട്ട കയറുമായി പ്രാഗൽഭ്യം കാണിക്കുമാറു് അവർ ആ കയർ ഓടിപ്പോകുന്ന പട്ടിയുടെ തലയ്ക്കുനേരെ എറിയുന്നു. കണിശമായും അതു നായയുടെ തലയിൽക്കൂടി കടന്നു കഴുത്തിൽ വന്നു വീഴുന്നു. എറിയുന്ന ആൾ കുരുക്കുമുറുക്കുന്നു. നായ് ലോറിയുടെ പിറകിലായിക്കഴിഞ്ഞു. ബഹുജനത്തെ പേപ്പട്ടിശല്യത്തിൽനിന്നു രക്ഷിക്കാനുള്ള ഈ പട്ടിപിടിത്തം തികച്ചും സ്വീകാര്യം. അതുപോലെ നവീനന്മാർ കുരുക്കിട്ടു മലയാളപദങ്ങളെ പിടിക്കുന്നു. ആ വാക്കുകൾ പ്രാണഭീതിയോടെ പിടയ്ക്കുന്നു. കാരുണ്യമൊട്ടുമില്ല വാക്കുപിടിത്തക്കാരനു്. ഇങ്ങനെ നിന്ദ്യമായ പദവേട്ട നടക്കുന്ന ഇക്കാലത്തു് ഉചിതങ്ങളായ പദങ്ങളെ ഉചിതങ്ങളായ സന്ദർഭങ്ങളിൽ വിന്യസിച്ചു സേതു ഒരു കലാശില്പം നിർമ്മിച്ചിരിക്കുന്നു. അതു സൗന്ദര്യത്തിന്റെ മയൂഖമാലകൾ വീശുന്നു.\nനാലുവശവും നദികളുള്ള ആ തുരുത്തു് പ്രശാന്തത ആവഹിക്കേണ്ടതാണു്. പക്ഷേ അതുണ്ടാവുന്നില്ല. ദീർഘമായ പ്രശാന്തത കലുഷത്വമുണ്ടാക്കുമെന്നും അതിനെ കടലിൽനിന്നു മാറ്റുന്നതു് അനവരതം വീശുന്ന കാറ്റാണെന്നും തത്ത്വചിന്തകനായ ഹേഗൽ പറഞ്ഞിട്ടുണ്ടു്. രാജ്യത്തു് സ്ഥിരമായ ശാന്തതയുണ്ടെങ്കിൽ അതു് അഴിമതിക്കു കാരണമാകുമെന്നും അദ്ദേഹത്തിന്റെ അഭിപ്രായം. മറ്റു സമ്പർക്കങ്ങളില്ലാത്ത ആ തുരുത്തിൽ പ്രശാന്തതയ്ക്കേ ഇടമുള്ളൂ. പക്ഷേ ഹേഗൽ പറഞ്ഞതുപോലെ അവിടെ കലുഷത്വമുണ്ടാകുന്നു. നദികൾക്കപ്പുറത്തുള്ള മാലിന്യങ്ങൾ അവിടത്തേക്കു കടന്നുവരാൻ പാടില്ലാത്തതാണു്. എന്നാൽ ശാന്തത-ദീർഘമായ ശാന്തത-കുത്സിതത്വത്തിനു ഹേതുവാകുമെന്നതിനാൽ തുരുത്തിൽ ‘കറപ്ഷൻ’ തലയുയർത്തുന്നു. ക്രമേണ, കാണാൻ കൊള്ളാവുന്ന പെൺകുട്ടികൾ അപ്രത്യക്ഷരാവുന്നു. അവർ തിരിച്ചുവരുന്നില്ല. കലാസൗന്ദര്യത്തെ പരകോടിയിൽ എത്തിച്ചുകൊണ്ടു് സേതു കഥ അവസാനിപ്പിക്കുന്നതു് ഇങ്ങനെ:\nമൂന്നാമത്തെ രോഹിണിയുടെ ആ പേരുപറയാതെ ഇനിയും അപ്രത്യക്ഷകളായേക്കാവുന്ന പെൺകുട്ടികളെ സൂചിപ്പിച്ചുകൊണ്ടു സേതു കഥ അവസാനിപ്പിക്കുമ്പോൾ തുരുത്തിനു് ലോകത്തിന്റെ ആകെയുള്ള സ്വഭാവം കൈവരുന്നു. സൗന്ദര്യമുള്ള പെൺകുട്ടികളുടെ ‘ഇങ്ങിനിവരാതെയുള്ള അപ്രത്യക്ഷമാകൽ ഇവിടെയുള്ള എല്ലാ നല്ലവസ്തുക്കളുടേയും തിരോധാനങ്ങളുടെ സ്വഭാവം അഭിവ്യഞ്ജിപ്പിക്കുന്നു. ലോകത്തെ നമ്മുടെ ഭാരതത്തിന്റെ ഹ്രാസത്തിലേക്കു കൊണ്ടുവന്നാലും കഥ വിശ്വാസജനകമായിബ്ഭവിക്കുന്നു. ഇവിടെ നിന്നു നന്മകൾ ഒന്നിനൊന്നു് അപ്രത്യക്ഷമായിക്കൊണ്ടിരിക്കുകയാണല്ലോ. ഭാരതത്തിന്റെ ഇന്നത്തെ ജീർണ്ണതയെക്കുറിച്ചു ഒരു വലിയ ഗ്രന്ഥം തന്നെ ആരെങ്കിലും എഴുതിയെന്നു കരുതൂ. ആ ഗ്രന്ഥത്തിനു് അപ്രാപ്യമായ ഒരു മണ്ഡലത്തിലാണു് ഏതാനും വാക്യങ്ങളുള്ള ഇക്കഥ നമ്മളെ കൊണ്ടുചെല്ലുന്നതു്. ആഖ്യാനത്തിൽ, സംഭവ സന്നിവേശത്തിൽ, വികാരസ്ഫുടീകരണത്തിൽ അന്യൂനസ്വഭാവം കാണിക്കുന്ന ഉത്കൃഷ്ടമായ കഥയാണിതു്. (കഥ മലയാളം വാരികയിൽ).\n“The Bedford Glossary of Critical and Literary Terms” എന്ന റെഫ്രൻസ് ഗ്രന്ഥം അത്തരത്തിലുള്ള മറ്റനേകം റെഫ്രൻസ് ഗ്രന്ഥങ്ങളിൽനിന്നു് അകന്നു നിൽകുന്നു. ഇതിനെക്കുറിച്ചു് ഒരു നിരൂപകൻ പറഞ്ഞതു് ഇങ്ങനെ: ‘The literary glossary for the new millennium… The scope is breathtaking with the work of major theorists of literature and culture historically contextualized and linked to political and economic movements that have defined the twentieth century’. ഈ പ്രസ്താവത്തിൽ അത്യുക്തിയില്ല. ഏതു വിശദീകരണവും നോക്കുക. ഗ്രന്ഥമെഴുതിയവർ അതിനെ ചരിത്രത്തോടും രാഷ്ട്രവ്യവഹാരത്തോടും സാമ്പത്തികാവസ്ഥയോടും ബന്ധപ്പെടുത്തി സ്പഷ്ടതയോടുകൂടി പ്രതിപാദിക്കുന്നതു കാണാം. അധുനാതനത്വം (Modernism), സ്ട്രക്ചറലിസം, പോസ്റ്റ് സ്ട്രക്ചറലിസം, ഡികൺസ്ട്രക്ഷൻ, പോസ്റ്റ് മോഡേണിസം ഇവയെക്കുറിച്ചു് പറയുമ്പോൾ രചയിതാവു് അവയുടെതായ സവിശേഷഭാഷ പ്രയോഗിക്കുന്നതു് സർവ്വസാധാരണമത്രേ. ഈ ഗ്രന്ഥത്തിന്റെ മേന്മ രചയിതാക്കൾ ആ jargon ഉപയോഗിച്ചു് രചനയ്ക്കു സുവ്യക്തത വരുത്തിയിരിക്കുന്നു എന്നതാണു്. പ്രാചീനങ്ങളും നവീനങ്ങളുമായ എല്ലാ നിരൂപണപ്രസ്ഥാനങ്ങളെയും അവയുടെ ചരിത്രസംബന്ധിയും സമൂഹസംബന്ധിയുമായ പശ്ചാത്തലത്തിൽ പ്രതിഷ്ഠിച്ചു് പ്രാഗൽഭ്യത്തോടെ അപഗ്രഥിക്കുന്ന ഈ ഗ്രന്ഥം സാഹിത്യം പഠിക്കുന്നവർക്കും പഠിപ്പിക്കുന്നവർക്കും പ്രയോജനപ്രദമാണു്. (The Bedford Glossary of Critical and Literary Terms, Ross Murlin and Supriya M Ray, Bedford Books, pp. 457, #11.99)\nശ്രീ. ബാലചന്ദ്രൻ ചുള്ളിക്കാട് പറഞ്ഞതാണിതു്. അദ്ദേഹവും കൂട്ടുകാരും ഹോസ്റ്റലിൽ താമസിക്കുന്ന കാലം. പട്ടിണികിടന്നു ശോഷിച്ച ശരീരമുള്ള ഒരാൾ മലിനങ്ങളായ വസ്ത്രങ്ങൾ ധരിച്ചു് അവരുടെ മുറിയിൽ വന്നു. ‘സാർ ഞാൻ പാടാം. എനിക്കു ഭക്ഷണം കഴിക്കാനായി എന്തെങ്കിലും തന്നാൽ മതി’. ബാലചന്ദ്രനും കൂട്ടുകാരും സമ്മതിച്ചു. അയാൾ പാടി. മനോഹരമായ ഗാനം. ‘ഇതു മെഹ്ബൂബ് പാടിയതല്ലേ?’ എന്നു ചോദ്യം. ‘അതേ’ എന്നു് ആഗതന്റെ ഉത്തരം. ‘ഒരു പാട്ടുകൂടെ കേൾക്കട്ടെ’ എന്നു ബാലചന്ദ്രൻ. അയാൾ മെഹബൂബിന്റെ ഒരു ഗാനം കൂടെ പാടി. മധുരതമമായ ആ പാട്ടുകേട്ടു ഹർഷാതിരേകത്തിൽ എത്തിയ വിദ്യാർത്ഥികൾ ‘ഒരു പാട്ടുകൂടെ’ എന്നു പറഞ്ഞു. അയാൾ വീണ്ടും പാടി. പാടി നിറുത്തിയപ്പോൾ ഒരാൾ പറഞ്ഞു: ‘നിങ്ങളെന്താ മെഹബൂബിന്റെ പാട്ടുകൾ മാത്രം പാടുന്നതു്?’. ഗായകൻ മറുപടി നൽകി: ‘സാർ ഞാനാണു് മെഹബൂബ്. ഞാൻ എന്റെ പാട്ടുകൾ മാത്രമേ പാടൂ’. ബാലചന്ദ്രൻ ചുള്ളിക്കാടു് ഇതു പറഞ്ഞപ്പോൾ എന്റെ നയനങ്ങൾ ആർദ്രങ്ങളായി. ദാരിദ്ര്യം ഗ്രസിച്ചു നിൽക്കുമ്പോഴും തന്റെ കലയെസ്സംബന്ധിച്ചു് അഭിമാനം പുലർത്തുന്ന സമുന്നതകലാകാരൻ. എനിക്കദ്ദേഹത്തെ കാണാൻ കഴിയാത്തതിൽ ദുഃഖം. അദ്ദേഹത്തെ കാണുകയും പാട്ടുകേൾക്കുകയും ചെയ്ത ബാലചന്ദ്രൻ ചുള്ളിക്കാടിനോടു് അസൂയ.\nഇതിനോടു സാദൃശ്യമുള്ളതല്ലെങ്കിലും ഹൃദയത്തെ സ്പർശിക്കുന്ന ഒരു സംഭവം. ഒരാൾ വിഷാദമഗ്നനായി മനോരോഗചികിത്സകന്റെ അടുത്തെത്തി. അയാൾ: ‘ഡോക്ടർ എനിക്കു് എപ്പോഴും ദുഃഖമാണു്. എനിക്കതിൽനിന്നു രക്ഷനേടിയാൽ കൊള്ളാമെന്നുണ്ടു്. ഞാൻ എന്തുചെയ്യണം?’ ഡോക്ടർ ദുഃഖമുണ്ടാകുന്നതിന്റെ കാരണങ്ങളെല്ലാം വിശദീകരിച്ചിട്ടു് വന്നയാളിനോടു് പറഞ്ഞു: ‘മനസ്സിനു് ശാന്തത കിട്ടാനായി നിങ്ങൾ ചാർലി ചാപ്ലിൻ അഭിനയിച്ച ഹാസ്യചലച്ചിത്രങ്ങൾ കാണൂ. തൽക്കാലത്തേക്കെങ്കിലും നിങ്ങൾക്കു ദുഃഖം മാറും. ആഹ്ലാദമുണ്ടാകും’. വന്നയാൾ കൂടുതൽ വിഷാദത്തോടെ അറിയിച്ചു. “ഡോക്ടർ, ഞാനാണു് ചാർലി ചാപ്ലിൻ”.\nFirst publication details: Samakalikamalayalam Weekly; Kochi, Kerala; 1998-09-04.


അമ്മയുടെ പ്രപഞ്ചവുമായുള്ള എന്റെ ഏറ്റുമുട്ടൽ :: വൈറ്റ് സ്വാന് ഫൗണ്ടേഷന്. ::\nരോഗം കൊണ്ടെത്തിച്ച ഇടത്തുനിന്ന് എന്റെ അമ്മ തിരിച്ചെത്തിയതിനു മുൻപുള്ള സമയത്തെപ്പറ്റി ചിന്തിക്കുകയെന്നത് ബുദ്ധിമുട്ടുള്ള കാര്യമാണ്. അതിലേറെയും മറക്കുകതന്നെയാണ് പ്രധാനമെങ്കിലും അതിലൂടെ ഞാൻ ഏറെക്കാര്യങ്ങൾ പഠിച്ചുവെന്നതിനാൽ ചിലതൊക്കെ ഓർമിക്കുന്നതും നല്ലതാണ്. സൗഖ്യവും മാനസികാരോഗ്യവും വളരെ കുറച്ചുമാത്രം മനസ്സിലാക്കപ്പെട്ടതാണെന്നും ഞാനും അതിൽ വളരെ കുറച്ചുമാത്രമേ മനസ്സിലാക്കിയിട്ടുള്ളുവെന്നും ഓരോ ദിവസവും എനിക്ക് അംഗീകരിക്കേണ്ടിവന്നുവെന്നതാണ് വാസ്തവം.\n2014 ആദ്യം, അമ്മ ദൂരേയ്ക്കു നോക്കിയിരിക്കുകയും യാഥാർഥ്യത്തോട് പൊരുത്തപ്പെടാത്ത അവസ്ഥയിലാകുകയും ചെയ്യുന്നതിന് ഏതാനും മാസങ്ങൾക്കുശേഷമാണ് ഞാൻ വീട്ടിൽ തിരിച്ചെത്തിയത്. അപ്പോഴേക്കും ചില സമയത്തൊക്കെ അമ്മ കൈപ്പിടിയിൽ നിന്നു വഴുതിപ്പോയി തുടങ്ങിയിരുന്നെങ്കിലും അതിനെ അവഗണിക്കുകയാണ് ഞാൻ ചെയ്തത്. എന്തുചെയ്യണമെന്ന് എനിക്കറിയില്ലായിരുന്നെന്നതും അമ്മയെ പ്രതികൂലമായി ബാധിക്കുന്ന ചിലതാണതെന്നു വിശ്വസിക്കാൻ ഞാൻ തയ്യാറായിരുന്നില്ലെന്നതുമായിരുന്നു കാരണം. എന്നാലിത്തവണ, ഞാനതിനെ ഗൗരവത്തിലെടുത്തു. വൈകാതെതന്നെ അത് സ്‌കീസോഫ്രീനിയ (പ്രവൃത്തികൾക്ക് ചിന്തകളും വികാരങ്ങളുമായി പൊരുത്തമില്ലാത്ത അവസ്ഥ ഉളവാക്കുന്ന മാനസികരോഗം) ആണെന്ന് നിർണയിക്കപ്പെടുകയും ചെയ്തു.\nഇന്ന്, രോഗം കൊണ്ടെത്തിച്ചിടത്തുനിന്ന് അമ്മ തിരിച്ചെത്തിയിരിക്കുന്നു. അവർ ചികിൽസയോടു നന്നായി പ്രതികരിക്കുകയും പൂർസ്ഥിതിയിലാകുകയും ചെയ്തു. എനിക്കറിയാം, ഒരുവർഷം മുൻപുവരെ ഇത്, ഒരിക്കലും സംഭവിക്കില്ലെന്നു ഞാൻ ഭയന്നിരുന്ന കാര്യമായിരുന്നു. മറ്റൊരു യാഥാർഥ്യത്തിലും പ്രപഞ്ചത്തിലും അകപ്പെട്ട മനുഷ്യജീവിക്കൊപ്പം ജീവിക്കേണ്ടിവരുന്നതിന്റെ അമ്പരപ്പ് ഇപ്പോഴും ഞാൻ ഓർമിക്കുന്നു.\nഎന്റെ ഇരുപതുകളിൽ മുഴുവനും, ഇപ്പോഴെനിക്ക് 29 വയസ്സായി, എന്റെ അമ്മയെ പരിഗണിക്കുമ്പോഴൊക്കെ കഠിനമായ നിസ്സഹായതാബോധമായിരുന്നു ഞാൻ ഉള്ളിൽ പേറിയിരുന്നത്. എനിക്ക് 24 വയസ്സുള്ളപ്പോൾ മുതൽ അമ്മ എന്നോടൊപ്പം താമസിക്കാൻ തുടങ്ങിയതാണ്. അതിനു മുൻപ്, അവർ ഒന്നല്ല, രണ്ട് മോശമായ വിവാഹജീവിതത്തിലൂടെയാണ് കടന്നുപോയത്. ആ സമയത്ത്, അമ്മയുടെ ആത്മബലത്തിന് വലിയ ഒരു പ്രഹരമാണ് ഏറ്റത്. കുടുംബബന്ധങ്ങളുടെ യാതൊരു പിന്തുണയുമില്ലാത്ത ഏക കുട്ടിയെന്ന നിലയിൽ, അമ്മയ്ക്ക് കൂടുതൽ സന്തോഷമാകട്ടെയെന്നു കരുതി എന്നോടൊപ്പം ഞാൻ കൂട്ടുകയായിരുന്നു. പക്ഷേ, എന്നോടൊപ്പമുള്ള ജീവിതം അവരുടെ സ്ഥിതി അത്ര മെച്ചപ്പെടുത്തിയില്ല.\nഅമ്മയ്ക്ക് സംഭവിക്കുന്നതിനെപ്പറ്റി യാതൊരു തുമ്പും എനിക്കു കിട്ടിയിരുന്നില്ല. ഞങ്ങളുടെ കുടുംബത്തിലെ അക്രമങ്ങൾ അവരുടെ പ്രശ്‌നങ്ങൾക്ക് വലിയ കാരണമായി ഭവിച്ചു എന്നത് തീർച്ചയാണ്. എന്നാലിതുവരെ, അവർ ചെയ്തതും പെരുമാറിയതുമൊക്കെ എന്തുകൊണ്ടാണങ്ങനെയെന്ന് വിശദീകരിക്കാൻ എനിക്കൊരിക്കലും കഴിയില്ല.\nമാന്യതയും കരുതലുമുള്ള ഒരു വ്യക്തിയിൽനിന്ന്, എന്റെ അമ്മ, തനിക്കു ചുറ്റുമുള്ള ലോകത്തുനിന്ന് വ്യത്യസ്തയും കാർക്കശ്യക്കാരിയും പരുക്കനുമായി മാറുകയായിരുന്നു. എല്ലായ്‌പോഴും ചുറ്റുപാടുകളോട് പൊരുത്തപ്പെടാൻ അമ്മയ്ക്ക് കഴിഞ്ഞില്ല. ഞങ്ങളെ രണ്ടുപേരേയും എന്റെ ജോലി പിന്തുണച്ചിരുന്നെങ്കിലും ആഴത്തിലുള്ള ആശയക്കുഴപ്പങ്ങളെപ്പറ്റി ആശങ്കപ്പെടാൻ മാത്രം പ്രശ്‌നങ്ങളുണ്ടായിരുന്നു. ഞങ്ങളുടെ വീട്ടിലെ കാര്യങ്ങൾ അമ്മ നോക്കിയിരുന്നില്ലെങ്കിലും അമ്മമാർ എപ്പോഴും അമ്മമാരായിരിക്കില്ലെന്നും അവർ അവർ മാത്രമായിരിക്കുമെന്നും ഞാനതിനു കാരണം കണ്ടെത്തി. ബില്ലുകൾ അടയ്ക്കാതെ കിടന്നാലും ഭക്ഷണം കുറേനേരത്തേക്ക് കഴിക്കാതിരുന്നാലുമെല്ലാം മാനസികസമ്മർദ്ദമെന്നുപറഞ്ഞ് ഞാൻതന്നെ ബില്ലുകളടയ്ക്കുകയും ഭക്ഷണം എടുത്തുകൊണ്ടുപോകുകയും ചെയ്തു. അമ്മ സഹകരിക്കാത്ത കാര്യങ്ങൾ ദിവസം ചെല്ലുന്തോറും കൂടിക്കൊണ്ടിരുന്നു. അരൂപിയായ ഏതോ വ്യക്തി ഇവിടെയുണ്ടെന്ന അവ്യക്തമായ ഒരസ്വസ്ഥതയിൽ ഞാൻ ജീവിക്കുകയും, അമ്മയെ തന്റെ ചുറ്റുപാടുകളോട് പ്രതികരണശേഷിയുള്ളവളായി ജീവിക്കാൻ പ്രേരിപ്പിക്കാനാകാതെ വരികയും ചെയ്തു. ഒരുതരം യാന്ത്രികമായ പാറിപ്പറക്കുന്ന അവസ്ഥയിലെത്തിയ അമ്മയെ അതേ അവസ്ഥയിൽ നിസ്സഹായയായി വിടുകയുമായിരുന്നു.\nപക്ഷേ, വർഷങ്ങൾ ഇഴഞ്ഞുനീങ്ങുന്നതിനൊപ്പം ഞാനും തീവ്രമായ വിവേചനാതീതമായ ശോകത്തിനടിമയായി. ഞാൻ അമ്മയെ അറിഞ്ഞപോലെതന്നെ അമ്മയെ നഷ്ടപ്പെടുമെന്ന യാഥാർഥ്യത്തെ ഉൾക്കൊള്ളാനും ഞാൻ ശ്രമിച്ചു. ഞങ്ങളിപ്പോൾ പൂർണമായും ഏകതാനതയ്ക്കു പുറത്താണ്. ഞാനും എന്റെ അമ്മയും തമ്മിൽ ഉണ്ടായിരുന്ന അടുത്ത ബന്ധംതന്നെ അസാധാരണമായിരുന്നു. ഞങ്ങൾക്ക് ഒരു വീടുണ്ടായിരുന്നു എന്നു തോന്നിപ്പിക്കാൻ പറ്റുന്നതൊക്കെ ഞാൻ ചെയ്‌തെങ്കിലും ആ വർഷങ്ങളൊക്കെ എന്നെ തളർത്തുന്നതായിരുന്നു. ഞാൻ ചെയ്തതൊന്നും പോരായിരുന്നെന്ന് എനിക്കു തോന്നിത്തുടങ്ങുകയും തികഞ്ഞ അപര്യാപ്തതാബോധത്തിൽ ജീവിക്കുകയും ചെയ്തു. വിഷാദം ദേഷ്യത്തിലേക്കും മറ്റും പരിണമിച്ചപ്പോൾ ഞാൻ ഉള്ളിൽ വിഷാദതീവ്രതയിലായിരുന്നു. പതറിപ്പോകുന്ന സാഹചര്യത്തിൽ എന്റേതായ മോഹങ്ങളിലും താൽപര്യങ്ങളിലുമുള്ള പിടുത്തം നഷ്ടമാകാനും തുടങ്ങി. അമ്മയെ ഒപ്പം ചേർത്തുള്ള ഒരു ജീവിതം എനിക്ക് സങ്കൽപിക്കാനാകുമായിരുന്നില്ലെങ്കിലും, എന്റെയൊപ്പമാണെങ്കിലും മറ്റേതോലോകത്ത് ആയ അമ്മയുള്ളപ്പോൾ എനിക്കത്തരത്തിൽ ജീവിക്കാനാകുമായിരുന്നില്ല.\nഅവസാനം, ഞാൻ സ്‌നേഹിച്ചതും എന്നെ ഞാനാക്കിയതുമായ പട്ടണം ഞാൻ വിട്ടു. അമ്മയെ അമ്മയ്ക്കറിയാവുന്ന ഞങ്ങളുടെ സ്വദേശത്തേക്ക് ഞാൻ കൊണ്ടുപോയി. അവിടെ അമ്മയ്ക്ക് കൂടുതൽ സുഖപ്രദമായിരിക്കുമെന്ന് ഞാൻ കരുതി. സ്വന്തം നാടിനോടുള്ള പരിചയം അമ്മയെ ജീവിതത്തിലേക്കു തിരിച്ചുകൊണ്ടുവരാൻ സഹായകമാകുമെന്നും ഞാൻ കരുതി.\nആ സ്ഥലംമാറൽ മാറ്റമൊന്നുമുണ്ടാക്കിയില്ല. സാഹചര്യങ്ങളെ അത് കൂടുതൽ മോശമാക്കുകയാണ് ചെയ്തത്. ഞാൻ തളർന്നുപോയി. അതുകൊണ്ടുതന്നെ, ഇത്തരമൊരു സാഹചര്യത്തിൽ എന്റെ പ്രവർത്തനങ്ങൾ യാതൊരു ഗുണവും ചെയ്യാത്തതിനാൽ അതിൽ നിന്നൊരു ഇടവേളയെടുക്കാൻ ഞാൻ തീരുമാനിച്ചു. എനിക്ക് ജോലി ചെയ്യുകയും പണം സമ്പാദിക്കുകയും വേണ്ടിയിരുന്നതിനാൽ ഞാൻ അവിടം വിട്ടുപോയി, അമ്മ നന്നായി ശുശ്രൂഷിക്കപ്പെടുന്നുണ്ടെന്ന് ഞാൻ ഉറപ്പുവരുത്തിയിരുന്നു. അമ്മയാൽ നിയന്ത്രിക്കപ്പെടുന്ന ദിവസങ്ങളിൽ നിന്നകന്ന് കുറേ മാസങ്ങൾ ഞാൻ അവിടെനിന്നു മാറിനിന്നു.\nകാര്യങ്ങളൊക്കെ ഭയപ്പെടുത്തുംവിധം താറുമാറായെന്നു കണ്ടെത്താനായിരുന്നു ഏതാനും മാസങ്ങൾക്കുശേഷമുള്ള എന്റെ തിരിച്ചുവരവ്. വീടാകെ പൊടിനിറഞ്ഞിരുന്നു. ഞാനും എന്റെ അമ്മയും അതിലേറെസമയത്തും സംസാരിച്ചിരുന്നില്ല. അക്കാലത്തൊന്നും അമ്മ എന്താണ് ചെയ്തിരുന്നതെന്ന് എനിക്കറിയുമായിരുന്നില്ല, അമ്മയൊട്ടു പറഞ്ഞതുമില്ല. ഞാൻ വീട്ടിലേക്കെത്തിയപ്പോൾ, അമ്മ എന്നെ നോക്കുകയും നോട്ടത്തിന്റെ തീഷ്ണത ഒരുനിമിഷനേരത്തേക്ക് കുറച്ചുകൊണ്ട് പറയുകയും ചെയ്തു, അവരുടെ മകൾ പോയി എന്ന്.\nഇത്തരമൊരു തീവ്രാവസ്ഥയെപ്പറ്റി അതായത്, മറ്റാരോ ആയി അമ്മ എന്നെ കാണുന്നതിനെപ്പറ്റി ഉപദേശം തേടുന്നതിനായി ഞാൻ എന്റെ സുഹൃത്തുക്കളോട് സംസാരിച്ചു. അമ്മേ, ഞാൻ നിങ്ങളുടെ മകളാണ്, എന്ന് ഞാനമ്മയോടു പറഞ്ഞെങ്കിലും അവജ്ഞയോടെയുള്ള ഒരു നോട്ടമായിരുന്നു മറുപടി. ആർക്കും ഇതിന് ഒരു വിശദീകരണമുണ്ടായിരുന്നില്ല. ഞാനാകട്ടെ ആഴത്തിലൊരു വിശകലനം സാധ്യമാകാത്തവിധത്തിൽ നിശ്ശബ്ദയാകുകയും ചെയ്തു. അമ്മയ്ക്ക് എന്നോടുള്ള സംശയത്തെപ്പറ്റി എങ്ങിനെ സംസാരിക്കണമെന്ന് എനിക്കറിയില്ലായിരുന്നു. ഞാനവരുടെ മകളല്ലെന്ന് അവർക്കെങ്ങിനെ ചിന്തിക്കാൻ സാധിച്ചു? എനിക്കതിനൊരു കാരണം പോലും കണ്ടെത്താൻ സാധിച്ചില്ല.\nഅധികം വൈകാതെ ഒരു രാത്രി, അമ്മ ശാരീരികമായി അക്രമാസക്തയാകുന്നത് ഞാൻ കണ്ടു. അവർക്ക് നിയന്ത്രിക്കാനാകാത്ത ചിലത് സംഭവിക്കുന്നുണ്ടായിരുന്നു. ഇതെന്തുകൊണ്ടു സംഭവിച്ചു, അല്ലെങ്കിൽ അമ്മയ്ക്ക് എന്താണ് സംഭവിച്ചിരുന്നത് എന്ന് എനിക്കു മനസ്സിലാകാതെ പോയത് എന്നെ അത്ഭുതപ്പെടുത്തി. എല്ലാത്തരത്തിലുള്ള വിശദീകരണങ്ങളും ഞാൻ തേടി. എനിക്കെന്തു ചെയ്യാനാകും, എന്താണെന്റെ അമ്മയ്ക്ക് സംഭവിച്ചിരുന്നത്?\nഒരുപക്ഷേ, ഈ അക്രമം അമ്മയ്ക്ക് ചില സഹായങ്ങൾ ആവശ്യമായിരുന്നതിനാലായിരിക്കാമെന്ന് ഞാൻ മനസ്സിലാക്കി. ക്ലേശങ്ങൾക്കുമപ്പുറത്ത് അമ്മയുടെ ചെയ്തികളേയും പുലമ്പലുകളേയും ഞാൻ അവഗണിക്കുകയോ പരിഗണിക്കാതിരിക്കുകയോ ചെയ്തപ്പോഴായിരുന്നു ഇതൊക്കെയെന്ന് പല സാഹചര്യങ്ങളിലും എനിക്കു ബോധ്യമായി. അങ്ങെനെ അവസാനം, ഒരുപക്ഷേ, വളരെ താമസിച്ച്, ചികിൽസയിലേക്കു തിരിയാൻ ഞാൻ തീരുമാനിച്ചു.\nഅമ്മയ്ക്ക് സ്‌കീസോഫ്രീനിയ രോഗം കണ്ടെത്തിയപ്പോൾ, ആദ്യമായി മാനസികരോഗവുമായി ഉരസേണ്ടിവന്നതിനെപ്പറ്റി ഒരു മകളുടെ രണ്ട് ഭാഗങ്ങളുള്ള പരമ്പരയുടെ ആദ്യഭാഗം.\nമാനസിക രോഗമുള്ള ഒരാള്‍ക്ക് എപ്പോള് ജോലിയിലേക്ക് തിരിച്ചു പോകാനാകും?


കൊല്‍ക്കത്തക്ക് മുംബൈ ബ്രേക്ക് | Madhyamam\nSat, 05/12/2012 - 21:28 ( 1 year5weeksago) കൊല്‍ക്കത്തക്ക് മുംബൈ ബ്രേക്ക് (+)(-) Font Size രോഹിത് ശര്‍മക്ക് സെഞ്ച്വറി കൊല്‍ക്കത്ത: ഐ.പി.എല് അഞ്ചാം സീസണിലെ നാലാം സെഞ്ച്വറി പിറന്ന ദിവസം കൊല്‍ക്കത്ത നൈറ്റ് റൈഡേഴ്സിനെതിരെ മുംബൈ ഇന്ത്യന്‍സിന് 27 റണ്‍സിന്‍െറ തകര്‍പ്പന് ജയം. 60 പന്തില് 109 റണ്‍സുമായി പുറത്താവാതെനിന്ന രോഹിത് ശര്‍മയുടെയും അപരാജിതനായി 58 പന്തില് 66 റണ്‍സടിച്ച ഹെര്‍ഷലെ ഗിബ്സിന്‍െറയും മികവില് ആദ്യം ബാറ്റ് ചെയ്ത മുംബൈ 20 ഓവറില് ഒരു വിക്കറ്റിന് 182 റണ്‍സെടുത്തു. 60 പന്തില് 79 റണ്‍സുമായി ജാക് കാലിസും പുറത്താവാതെ 31 പന്തില് 40 റണ്‍സ് നേടി യൂസുഫ് പത്താനും പൊരുതിയെങ്കിലും ആതിഥേയരുടെ മറുപടി 20 ഓവറില് നാലിന് 155ല് തീര്‍ന്നു. രോഹിത്താണ് കളിയിലെ കേമന്. വിജയത്തോടെ മുംബൈയുടെ സെമി പ്രതീക്ഷകള് സജീവമായി.\nടോസ് നേടിയ ഹര്‍ഭജന്‍സിങ് ബാറ്റിങ് തീരുമാനിക്കുകയായിരുന്നു. സചിന് ടെണ്ടുല്‍കറെ (രണ്ട്) മാത്രമാണ് ടീമിന് നഷ്ടപ്പെട്ടത്. 12 ബൗണ്ടറിയും അഞ്ച് സിക്സുമടങ്ങുന്നതായിരുന്നു രോഹിത്തിന്‍െറ പ്രകടനം. വെറ്ററന് ഗിബ്സിന്‍െറ ഇന്നിങ്സിന് ഏഴ് ഫോറും രണ്ട് സിക്സും മാറ്റേകി. യൂസുഫും കാലിസും ചേര്‍ന്ന നാലാം വിക്കറ്റ് കൂട്ടുകെട്ട് കൊല്‍ക്കത്തക്ക് വിജയ പ്രതീക്ഷ നല്‍കിയെങ്കിലും മുംബൈ ബൗളര്‍മാരുടെ സമയോചിത ഇടപെടലാണ് അവര്‍ക്ക് വിജയം നിഷേധിച്ചത്. ഏഴ് ഫോറും മൂന്ന് സിക്സുമുള്‍പ്പെടെ 79 റണ്‍സെടുത്ത കാലിസ് അവസാന ഓവറിലാണ് പുറത്തായത്.\nനേരത്തേ, മുംബൈ ഇന്ത്യന്‍സിനായി അരങ്ങേറ്റം കുറിക്കാന് അവസരം ലഭിച്ച ഗിബ്സാണ് സചിനൊപ്പം ഓപണ് ചെയ്തത്. രണ്ടാം ഓവറില് ബ്രെറ്റ്ലിക്കെതിരെ മൂന്ന് ബൗണ്ടറി നേടി രംഗം കൊഴുപ്പിച്ച ദക്ഷിണാഫ്രിക്കക്കാരന് വരാന്‍പോവുന്ന വെടിക്കെട്ടിന്‍െറ സൂചന നല്‍കി. എന്നാല്, ശകീബുല് ഹസന് പന്തുമായെത്തിയ മൂന്നാം ഓവറില് സചിന് മടക്കമായി. രണ്ട് പന്തില് രണ്ട് റണ്‍സെടുത്ത മുംബൈക്കാരനെ വിക്കറ്റ് കീപ്പര് മന്‍വീന്ദര് ബിസ്ല സ്റ്റമ്പ് ചെയ്യുമ്പോള് സ്കോര് ബോര്‍ഡില് 15 റണ്‍സ്.\nപിന്നെ കണ്ടത് സന്ദര്‍ശകരുടെ വാഴ്ചയായിരുന്നു. ഗിബ്സും രോഹിതും മാറിമാറി സിക്സും ബൗണ്ടറിയും പറത്തിയതോടെ കൊല്‍ക്കത്ത ബൗളര്‍മാര് തീര്‍ത്തും നിസ്സഹായരായി. ഇടക്ക് ഗിബ്സിനെ മറികടന്ന രോഹിത് സ്കോര്‍ബോര്‍ഡില് ദ്രുതഗതിയില് മാറ്റങ്ങളുണ്ടാക്കി. 29ാം പന്തില് യുവതാരം 50ലെത്തി. 12ാം ഓവറില് രജത് ഭാട്യക്കെതിരെ നേടിയ സിക്സറിലൂടെ ഗിബ്സ് ടീം സ്കോര് 100ന് മുകളിലാക്കി. 48ാം പന്തില് ഗിബ്സിന്‍െറ അര്‍ധശതകവും പിറന്നു. ഇതേസമയം, രോഹിത് ബഹുദൂരം മുന്നിലെത്തിയിരുന്നു.\nശകീബും സുനില് നാരായണും റണ്‍സ് വിട്ടുകൊടുക്കാന് അല്‍പം മടികാണിച്ചതോടെയാണ് മുംബൈ സ്കോര് 200 കടക്കാതിരുന്നത്.\nലീ 17ാം ഓവറുമായെത്തുമ്പോള് രോഹിത് 47 പന്തില് 85 റണ്‍സ് എന്ന നിലയിലായിരുന്നു. ആദ്യ പന്തില് സിക്സര് നേടിയ രോഹിത് രണ്ടും നാലും പന്തുകള് അതിര്‍ത്തി കടത്തി 99ലേക്ക് കുതിച്ചു. നേരിട്ട 52ാം പന്തില് അദ്ദേഹം കന്നി ഐ.പി.എല് സെഞ്ച്വറിയും പൂര്‍ത്തിയാക്കി. തുടര്‍ന്ന് രോഹിത് അല്‍പം പതുക്കെയാക്കിയെങ്കിലും ഗിബ്സ് സ്കോര് ചെയ്തുകൊണ്ടിരുന്നു. 17.4 ഓവര് ക്രീസില് നിന്ന അപരാജിത സഖ്യം 167 റണ്‍സാണ് അടിച്ചുകൂട്ടിയത്.\nആദ്യ ഓവറില്‍ത്തന്നെ ഗൗതം ഗംഭീറിനെ പൂജ്യനായി മടക്കി മുംബൈയും മുനാഫ് പട്ടേലും മറുപടിയില് കൊല്‍ക്കത്തെയെ ഞെട്ടിച്ചു.\nരണ്ടാം ഓവറില് ബിസ്ലക്കും (ഒന്ന്) തിരിച്ചുകയറേണ്ടിവന്നു. 25 പന്തില് 27 റണ്‍സുമായി നിന്ന മനോജ് തിവാരിയെ കീറണ് പൊള്ളാര്‍ഡ് വിക്കറ്റിന് മുന്നില് കുടുക്കുമ്പോള് സ്കോര് ബോര്‍ഡില് 60 റണ്‍സാണ്.\nതുടര്‍ന്നാണ് കാലിസും യൂസുഫും ഒത്തുചേര്‍ന്നത്.\nമുംബൈ: ഗിബ്സ് നോട്ടൗട്ട് 66 (58), സചിന് സ്റ്റമ്പ്ഡ് ബിസ്ല സി ശകീബ്2(2), രോഹിത് 109 (60), എക്സ്ട്രാസ് 5, ആകെ 20 ഓവറില് ഒരു വിക്കറ്റിന് 182.\nവിക്കറ്റ് വീഴ്ച: 1-15.\nബൗളിങ്: ശകീബുല് ഹസന് 4-0-27-1, ¥്രബറ്റ് ലീ 4-0-44-0, നാരായണ് 4-0-28-0, കാലിസ് 4-0-40-0, രജത് ഭാട്യ 4-0-41-0.\nകൊല്‍ക്കത്ത: ബിസ്ല സി മുനാഫ് ബി ഓജ 1 (2), ഗംഭീര് ബി മുനാഫ്0(2), കാലിസ് സി രോഹിത് ബി സ്മിത്ത് 79 (60), തിവാരി എല്.ബി.ഡബ്ള്യൂ ബി പൊള്ളാര്‍ഡ് 27 (25), യൂസുഫ് പത്താന് നോട്ടൗട്ട് 40 (31), ദേവബ്രത ദാസ് നോട്ടൗട്ട്4(1), എക്സ്ട്രാസ് 4, ആകെ 20 ഓവറില് നാലിന് 155.\nവിക്കറ്റ് വീഴ്ച: 1-1, 2-3, 3-60, 4-151.\nബൗളിങ്: മുനാഫ് 4-0-32-1, ഓജ 3-0-26-1, മലിംഗ 4-0-27-0, ഹര്‍ഭജന് 1-0-7-0, പൊള്ളാര്‍ഡ് 4-0-29-1, ഡ്വയ്ന് സ്മിത്ത് 4-0-32-1.